Europe investors ithuru kuraane goi thakaa medhu mashvaraa kuranee\nމިއަދު ކުރިއަށްގެންދާ ބައްދަލުވުމުގައި އިކޮނޮމިކް މިނިސްޓަރާއި ޕްލޭނިން މިނިސްޓަރު ބައިވެރިވެ ވަޑައިގެންނެވި -- ފޮޓޯ: މުހައްމަދު އަނަމް\nރާއްޖޭގައި ޔޫރަޕް އިންވެސްޓަރުން އިތުރު ކޮށް ޔޫރަޕް ގައުމުތަކާއެކު ޓްރޭޑް ކުރާނެ ގޮތް ތަކާ ގުޅޭ މަޝްވަރާ ބައްދަލުވުމެއް ފަށައިފި އެވެ.\nއިކޮނޮމިކް މިނިސްޓްރީ އާއި ޔޫރަޕިއަން ޔޫނިއަންގެ ވަފުދަކާއެކު "އިންވެސްޓިން އިން ދަ މޯލްޑިވްސް" ނަމުގައި މިއަދު ހެނދުނު ހޮޓެލް ޖެން ގައި މި ބައްދަލުވުން ވަނީ ފަށާފަ އެވެ.\nފައްޓަވައިދެއްވުމުގެ ގޮތުން އިކޮނޮމިކް މިނިސްޓަރު ފައްޔާޒް އިސްމާއިލް ވަނީ ރާއްޖޭގައި އިންވެސްޓް ކުރުމުގައި އާއި ޓްރޭޑް ކުރުމުގައި ރަނގަޅުކުރަން ރާއްޖޭން ވިސްނާ ކަންކަމާއި ދިމާވާ ބައެއް ދަތިތަކާ ބެހޭ ގޮތުން ވާހަކަދައްކަވާފަ އެވެ.\nއެގޮތުން، ރާއްޖޭގެ ފަތުރުވެރިކަމުގައި ޔޫރަޕްގެ ހިއްސާ ބޮޑު ކަން ފާހަގަ ކުރައްވާ މިނިސްޓަރު ވިދާޅުވީ، ޓޫރިޒަމް އިތުރަށް ފުޅާ ކުރުމުގެ ގޮތުން ޔޫރަޕް ގައުމުތަކަށް ޓާގެޓް ކުރާ ކަމަށެވެ. 49-50 ޕަސެންޓު ޓޫރިސްޓުންނަކީ ޔޫރަޕް ގައުމުތަކުން އަންނަ މީހުންނަށް ވާއިރު ފަތުރުވެރިކަމުގައި އާ މާކެޓުތައް ތައާރަފު ވިޔަސް ރާއްޖޭގެ ޓްރެޑިޝަނަލް މާކެޓް ތަކަކީ ޔޫރަޕް ކަން މިނިސްޓަރު ފާހަގަކުރެއްވި އެވެ. އަދި ރާއްޖޭގެ އިކޮނޮމީގައި ފަތުރުވެރިކަމުގެ ހިއްސާ އިތުރުކުރަން މަސައްކަަތް ކުރާއިރު ޔޫރަޕު ގައުމުތަކާ ގުޅުން ބަދަހިކުރާނެ ކަމަށް ވިދާޅުވި އެވެ.\nޔޫރަޕް ގައުމުތަކާ ޓްރޭޑް ގުޅުން ބަދަހި ކުރާނެ ކަމަށް ވިދާޅުވި -- ފޮޓޯ: މުހައްމަދު އަނަމް\nއީޔޫ އަކީ ރާއްޖޭގެ މައި އެއް ޓްރޭޑިން ޕާޓްނަރަށް ވިޔަސް ޔޫރަޕްގެ ގަައުމުތަކަށް އެކްސްޕޯޓް ކުރުމުގައި ގޮންޖެހުންތަކެއް ހުރިކަން މިނިސްޓަރު ފާހަގަކުރެއްވި އެވެ. ރާއްޖޭން އެއްޗެހި އެކްސްޕޯޓް ކުރާ މިންވަރު ފުޅާ ކޮށް އިތުރު ކުރަން މަސައްކަތް ކުރަމުން އަންނަ ކަމަށާއި ކުރިމަތިވާ މައްސަލަތައް ކުރިއަށް ހުރި އަހަރުތަކުގައި ހައްލު ކުރެވިގެންދާނެ ކަމަށް އުއްމީދު ކުރައްވާ ކަމަށް މިނިސްޓަރު ވިދާޅުވި އެވެ.\n"އުއްމީދަކީ ކުރިއަށް އޮތް އަހަރުތަކުގައި މި މައްސަލަތައް ހައްލުުކޮށް ރާއްޖޭގެ މަސް އެކްސްޕޯޓް ކުރާ މިންވަރު ޔޫރަޕްގެ ގައުމުތަކަށް އިތުރުކުރުން" މިނިސްޓަރު ވިދާޅުވި އެވެ.\nމީގެ އިތުރުންވެސް، ރާއްޖޭގައި ޕްލާސްޓިކް ނައްތާލަން މަސައްކަތް ކުރަމުން އަންނަ ކަމަށާއި ތިމާވެއްޓާ ރައްޓެހި ގޮތަކަށް ހަކަތަ އުފެއްދުމަށް މަސައްކަތް ކުރާ ކަންވެސް ޔޫރަޕް އިންވެސްޓަރުންގެ ސަމާލުކަމަށް ވަނީ ގެނުވާފަ އެވެ. އަދި މި ސަރުކާރުގެ މައިގަނޑު އެއް މަގްސަދަކީ 2023 އަންނަން ވާއިރަށް ޕްލާސްޓިކާ ދުރަށް ދިއުން ކަން ފާހަގަކުރެއްވި އެވެ.\nމި ބައްދަލުވުމުގެ އެންމެ ބޮޑު ބޭނުމަކީ ރާއްޖެ އަށް ޔޫރަޕްގެ އިންވެސްޓަރުން އިތުރު ކުރާނެ ގޮތްތަކާއެކު އެއް ތަނެއްގައި ތިބެ މަޝްވަރާ ކޮށް، އެކަންކަން މަގުފަހި ކުރަން ސަރުކާރުން ޕޮލިސީ ލެވެލްގައި ކުރަންޖެހޭ ކަންކަން ކުރުން ކަމަށްވެސް މިނިސްޓަރު ވިދާޅުވި އެވެ.\nމި ބައްދަލުވުމުގައި ޔޫރަޕް އިންވެސްޓަރުން ބައިވެރިވޭ ފޮޓޯ: މުހައްމަދު އަނަމް\nމިއަދު ކުރިއަށްދާ މި ބައްދަލުވުމުގައި ރާއްޖޭގެ އިކޮނޮމިކް އޯވާ ވިއު އަކާއެކު ޔޫރަޕް ގައުމުތަކުން ރާއްޖެ އަށް އިންވެސްޓް ކުރާނެ ފުރުސަތުތައް ޕްރެޒެންޓޭޝަންގެ އެހީގައި ދައްކުވައިދޭން ވަނީ ހަމަޖެހިފަ އެވެ. މި ބައްދަލުވުމުގައި ރާއްޖޭގައި މިހާރު އިންވެސްޓްކޮށްފައި ތިބި ޔޫރަޕް އިންވެސްޓަރުންގެ އިތުރުން އެކި އިންވެސްޓަރުންވެސް ބައިވެރިވެ އެވެ.


Ummeedhu aa vejje, kuriah dhaanee ekugai: Yumna\nއުއްމީދު އާވެއްޖެ، ކުރިއަށް ދާނީ އެކުގައި: ޔުމްނާ\nލިބުނު ކާމިޔާބީ ފާހަގަކުރަން ބޭއްވި ހަރަކާތުގައި ޔުމްނާ ވާހަކަ ދައްކަވަނީ - މުހައްމަދު އަފްރާހް | އަވަސް\nއިދިކޮޅު ކޯލިޝަންގެ ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު، އިބޫއަށް ލިބުނު ބޮޑު ކާމިޔާބީއާއެކު އުއްމީދު އާވެގެން ގޮސްފައިވާ ކަމަށް ކުރީގެ ރައީސް މައުމޫން އަބްދުލްގައްޔޫމްގެ ދަރިކަނބަލުން ޔުމްނާ މައުމޫން މިރޭ ވިދާޅުވެއްޖެ އެވެ.\nއިބޫއަށް ލިބުނު ކާމިޔާބީ ފާހަގަ ކުރުމަށް އާޓިފިޝަލް ބީޗަށް އެއްވި ތިބި މީހުންނާ މުހާތަބު ކުރައްވައި ވާހަކަ ދައްކަވަމުން ޔުމްނާ ވިދާޅުވީ، ބައްޕާފުޅާއި ފިރިކަލުންނާއި ކޮއްކޯފުޅު ވެސް ހުންނެވީ ޖަލުގައި ކަމަށާއި އެއީ އާއިލާއަށް ވަރަށް ހިތްދަތި ކަމެއް ލިބިގެންދާ ކަމެއް ކަމަށެވެ.\n"...އެކަމަކު މިރޭ އުއްމީދު އާވެއްޖެ،" ގިނަ ދުވަސްތަކަަކަށްފަހު ސިޔާސީ މައިދާނެއްގައި ވާހަކަ ދައްކަވަމުން ޔުމްނާ ވިދާޅުވި އެވެ.\nޔުމްނާ ވިދާޅުވީ، ރައްޔިތުން ނުކުމެ އެކުވެރިކަމަށާއި ހިތްވަރަށް ވޯޓު ދެއްވީތީ ޝުކުރު ދަންނަވާ ކަމަށެވެ. ހަތަރު ލީޑަރުން ކުރެއްވި މަސައްކަތާއެކު އިންތިހާބު ކާމިޔާބުވެފައިވާއިރު ދެން ވެސް ކުރިއަށް ދާނީ އެކުގައި ޔުމްނާ ވިދާޅުވި އެވެ.\n"ޕާޓީތައް އެކުގައި ގުޅިފައިވާ ސަރުކާރެއް އުފައްދައިގެން ކުރިއަށް ދާނީ، ރައްޔިތުންގެ އުއްމީދުތައް ހާސިލްކުރުމަށް،" ޔުމްނާ ވިދާޅުވި އެވެ.\nވޯޓުގެ ބޮޑު ބައެއްގެ ނަތީޖާ މިހާރު ލިބިފައިވާއިރު އިބޫ އުޅުއްވަނީ ރައީސް ޔާމީނަށްވުރެ ބޮޑު ތަނުން ކުރީގަ އެވެ. މިހާތަނަށް ނަތީޖާ ނުލިބި ހުރި މަދު ފޮށިތަކުގައި ވޯޓުލުމަށް ހަމަޖެހިފައިވާ މީހުންގެ އަދަދަށް ވުރެ، އިބޫ އާއި ރައީސް ޔާމީނާ ދެމެދު ހުރި ވޯޓުގެ ފަރަގު ބޮޑުވުމުން، އިބޫގެ މައްޗަށް ރައީސް ޔާމީނަށް ދެން ކުރި ހޯއްދެވޭނެ ފުރުސަތު ވަނީ ގެއްލިފަ އެވެ.\nމި ނަތީޖާއާއެކު އިބޫ އަކީ ރާއްޖޭގައި ފާއިތުވި ދެ އިންތިހާބަށް ބަލާއިރު، ދެ ކެންޑިޑޭޓުން ވާދަކުރައްވައިގެން، އެންމެ ފަރަގު ބޮޑުކޮށް އިންތިހާބު ކާމިޔާބު ކުރެއްވި ކެންޑިޑޭޓެވެ.\nޕީޕީއެމް އިދިކޮޅު ފަރާތްތައް ޔުމްނާ މައުމޫން\nއިދިކޮޅުގެ އިހުތިޖާޖުން ތިން މީހަކު ހައްޔަރު


SunOnline: Covid vaccine ge booster dose dhinun madujassaalan WHO in govaalaifi\nކޮވިޑް ވެކްސިންގެ ބޫސްޓާ ޑޯޒް ދިނުން މަޑުޖައްސާލަން ޑަބްލިޔުއެޗްއޯއިން ގޮވާލައިފި\nރުގިއްޔާ މުހައްމަދު މޫސާ 04 Aug 2021, 22:19\nޑަބްލިޔުއެޗްއޯއިން ވަނީ އަންނަ މަސް ނިމެންދެން އެއްވެސް ގައުމަކުން ބޫސްޓާ ޑޯޒް ނުދޭން ގޮވާލާފަ -- ފޮޓޯ: އޭއެފްޕީ\nޖެނީވާ (އޮގަސްޓު 4): ކޮވިޑް-19 ވެކްސިންތަކުގެ ބޫސްޓާ ޑޯޒްއެއް ނުވަތަ އާންމުކޮށް ދޭން ކަނޑައަޅާފައިވާ މިންވަރަށް ވުރެ އިތުރު ޑޯޒްއެއް ދިނުން ވަގުތީ ގޮތުން ހުއްޓާލަން ދުނިޔޭގެ ސިއްހަތު ޖަމިއްޔާ (ޑަބްލިޔުއެޗްއޯ) އިން ގޮވާލައިފިއެވެ.\nޑަބްލިޔުއެޗްއޯއިން ބުނި ގޮތުގައި ކޮވިޑް ވެކްސިންގެ ބޫސްޓާ ޑޯޒް ދިނުން ހުއްޓާލަން ޖެހެނީ ވެކްސިން ލިބުމުގައި މުއްސަނދި ގައުމުތަކާއި ފަގީރު ގައުމުތަކުގެ މެދުގައި އޮތް ފަރަގު ބޮޑުވެފައިވުމުންނެވެ. އަދި އަންނަ މަސް ނިމެންވާ ތަނަށް ދުނިޔޭގެ ކޮންމެ ގައުމެއްގެ އާބާދީގެ 10 ޕަސެންޓަށް ވެކްސިން ޖެހުމަށް ޑަބްލިޔުއެޗްއޯގެ ޑިރެކްޓާ ޖެނެރަލް ޓެޑްރޮސް އަދަނޮމް ގެބްރެޔަސަސް ކަނޑައަޅުއްވާފައިވާ ލަނޑުދަނޑިއަށް ވާސިލުވުމަށްޓަކައެވެ.\n"ގިނަ ވެކްސިންތައް މުއްސަނދި ގައުމުތަކަށް ދިޔުމުގެ ބަދަލުގައި، ގިނަ ވެކްސިންތައް އާމްދަނީ ކުޑަ ގައުމުތަކަށް ފޯރުކޮށްދެވޭނެ ގޮތެއް އެބަ ހަދަން ޖެހޭ،" ގެބްރެޔަސަސް ވިދާޅުވިއެވެ.\nޑަބްލިޔުއެޗްއޯއިން އުންމީދު ކުރަނީ ޑިސެމްބަރު މަހާ ހަމަޔަށް ދުނިޔޭގެ އާބާދީގެ 40 ޕަސެންޓު މީހުންނަށް ކޮވިޑް ވެކްސިން ޖެހޭނެ ކަމަށެވެ. އަދި އެ ޖަމިއްޔާއިން މިހާރު އެދިފައި ވަނީ އަންނަ މަސް ނިމެންދެން ބޫސްޓާ ޑޯޒް ދިނުން ހުއްޓާލަން ކަމަށްވީނަމަވެސް، ވެކްސިން ޖަހާ ރޭޓު ދަށް ގައުމުތަކަށް ވެކްސިން ނުލިބޭ ނަމަ އެ މުއްދަތު އިތުރު ކުރަން ޖެހިދާނެ ކަމަށް އެ ޖަމިއްޔާއިން ބުންޏެވެ.\nޑަބްލިޔުއެޗްއޯއިން އެފަދައިން ބުނެފައި ވަނީ، އިސްރާއީލުން އެގައުމުގެ އުމުރުން ދުވަސްވީ މީހުންނަށް ބޫސްޓާ ޑޯޒްތައް ދޭން ފެށި ފަހުންނެވެ. އަދި ކޮވިޑްގެ ނުރައްކާ ބޮޑު މީހުންނަށް އަންނަ މަހުން ފެށިގެން ބޫސްޓާ ޑޯޒް ދޭނެ ކަމަށް ޖަރުމަންވިލާތުންވެސް ބުނި ފަހުންނެވެ.


Ajay dheke rulhiaisgen Kajol gein nukunnan ulhunu\nއަޖޭ އާއި ކާޖޮލް އެމީހުންގެ ދަރިންނާއެކު\nބޮލީވުޑް ބަތަލުންނާއި ބަތަލާއިންގެ ސިއްރު ލޯބީގެ ގުޅުންތަކުގެ ވާހަކައަކީ އަބަދުވެސް ދެކެވޭ ވާހަކަ ތަކެކެވެ. ބައެއް ފަހަރު މި ކަހަލަ ވާހަކަތައް މާ ބޮޑަށް ސީރިއަސްވެ ބައެއް އެކްޓަރުންގެ ކައިވެނީގައި މައްސަލަތައް ޖެހި ވަރިއާ ހަމަޔަށް ވެސް ގޮސްފައި ވެއެވެ. މިއީ ވެސް ހަމަ އެ ކަހަލަ ވާހަކަ އެކެވެ. އަޖޭ ދޭވްގަން އާއި ކާޖޮލްގެ ކައިވެނީގައި ޖެހުނު މައްސަލަތަކެއްގެ ވާހަކަ އެވެ.\nމީގެ 22 އަހަރު ކުރިން އަޖޭ އާއި ކާޖޮލް ކައިވެނިކުރީ ފިލްމެއްގެ ޝޫޓިންގަކުން ދިމާވެ ވަރަށް ގަދަޔަށް ލޯބިވެގެން އުޅުމަށް ފަހުގަ އެވެ. ކިތަންމެ ލޯބިން ކައިވެނި ކުރިޔަސް ކައިވެންޏަށް ފަހު މައްސަލައެއް ނުޖެހި އުޅެވޭ ދެމަފިރިއަކު ނުހުންނާނޭ ބުންޏަސް ދޮގަކަށް ނުވާނެ އެވެ. އެގޮތުން އަޖޭ އާއި ކާޖޮލްގެ ކައިވެނީގައި ވެސް މައްސަލަތައް ވަރަށް ގިނައިން ޖެހުނެވެ. ނަމަވެސް މި މައްސަލަތަކުން އެ ދެމަފިރިންނަށް އަރައިގަނެވުނީ މައްސަލަތަކަށް ވުރެ ދެ މީހުންގެ ހިތުގައި އޮތް ލޯތްބާއި ގަދަރު އިތުރުވީމަ އެވެ. އަދި އެކަކު އަނެކަކަށް ކުރާ އިތުބާރުގެ ބޮޑުކަމުންނެވެ.\nމި ކައިވެނީގައި މައްސަލަތައް ދިމާވާން ފެށީ "ވަންސް އަޕޯން އަ ޓައިމް އިން މުމްބައީ" ގެ ސެޓުން އަޖޭ އާއި ކަންގަނާ ރަނާވަތު އާ ބައްދަލުވީ ހިސާބުންނެވެ. މި ފިލްމުގައި އަޖޭ އާއި ކަންގަނާ ކުޅުނީ ދެ ލޯބިވެރިންގެ ބައެވެ. އެއާއެކު ހަގީގީ ދިރިއުޅުމުގައި ވެސް މި ދެ އެކްޓަރުން އެކަކު އަނެކަކާ ގަޔާ ވާން ފެށި އެވެ. ދުވަހެއް ދުވަހަކަށް މި ދެ މީހުންގެ ގުޅުން އިތުރަށް ބަދަހިވަމުން ދިޔަ ކަމަށް ބޮލީވުޑް ރިޕޯޓުތައް ބުނެ އެވެ.\nއަޖޭ އާއި ކާޖަލް: ވަރަށް ގުޅުން ބަދަހި ދެމަފިރިން\nމި ވާހަކަތައް މާ ބޮޑަށް ދެކެވެން ފެށުމުން ކާޖޮލްގެ ރުޅިގަނޑު ފަޅައިގެން ދިޔަ އެވެ. އަދި ދަރިން ގޮވައިގެން ގެއިން ނުކުމެގެންދާނެ ކަމުގެ އިންޒާރު އޭނާ އަޖޭ އަށް ދޭން ފެށި އެވެ. ނަސީބަކުން ކާޖޮލް ގެއިން ނުކުމެގެން ނުދަނީސް އެ މައްސަލަ ހައްލު ކުރުމުގައި އަޖޭ އަށް ކާމިޔާބު ހޯދުނެވެ. ކާޖޮލްގެ ރުޅިގަނޑު މަޑުކުރުމުގައި އަޖޭ ހެދި އުކުޅެއް ނޭނގެ އެވެ. ނަމަވެސް ފަހުން ކާޖޮލް ހުރީ މުޅިން ހަމަޖެހިފަ އެވެ.\nކައިވެނީގެ ބޭރުން ހިންގާ ގުޅުންތަކާ ބެހޭ ގޮތުން ފަހުން އަޖޭ ދިން އިންޓަވިއު އެއްގައި ވާހަކަ ދައްކާފައި ވެއެވެ. އަޖޭ ބުނަނީ ކައިވެނިގެ ބޭރުގެ ގުޅުން ތަކަކީ ވެސް މުޅިއަކުން ނުވާ ކަމެއްކަމަށް ބުނާނެ ޖާގަ ނެތް ކަމަށެވެ. ނަމަވެސް ބައެއް ފަހަރަށް ދެ މީހަކު ތަންކޮޅެއް ގާތްކޮށް އުޅެލާއިރަށް އެކަން މާ ބޮޑުކޮށްގެން މީޑިއާތަކުން ފަތުރަން ފަށާ ކަމަށް އަޖޭ ތުހުމަތު ކުރި އެވެ. އަދި އެއްވެސް މީހަކާ އޭނާ އާ އަޅުވާ ކިޔުމުގެ ފުރުސަތު މީޑިއާ ތަކަށް އޭނާ ނުދޭ ކަމަށް އަޖޭ ބުންޏެވެ. އަދި ކުރާ މަސައްކަތާއި ގެއިން އޭނާއަށް ހިތްހަމަޖެހުން ލިބޭ ކަމަށް އަޖޭ ބުންޏެވެ.\nއިންޑިއާ ކަންގަނާ ވަރި ކައިވެނި + ކާޖަލް އަޖޭ ދޭވްގަން


Fethurey Cancereh Hen Covid Bali Dhanee Faharaku Ward Eh Nagamun- Dr. Faisal - Vaguthu\nމިހާރު ހަލުވި ކަމާއެކު ފެތުރެމުންދާ ކޮވިޑް-19، ކެންސަރު ބަލި ގޮތަކަށް ބަލިމީހުން އެނދުމަތި ކުރަމުން އަންނަ ވޯޑުތައް ނަގަމުންދާ ކަމަށް ކުޑަކުދިންގެ ހާއްސަ ޑޮކްޓަރެއް ކަމަށްވާ ފައިސަލް ނަސީމް ވިދާޅުވެއްޖެއެވެ.\nފައިސަލް ނަސީމް މިގޮތަށް ވިދާޅުވެފައިވަނީ މާލެ ސަރަހައްދުގައި ކޮވިޑް ޖެހޭ މީހުންގެ އިންސަތައް ބޮޑުތަނުން އިތުރުވެފައިވާ ދަނޑިވަޅެއްގައެވެ. އަދި ވަކިން ހާއްސަކޮށް ސިއްހީ ނިޒާމަށް ނުކަތާ ވަރަށް މިހާރު ޥޭދަނަތައް ވަނީ އިތުރުވެފައެވެ.\nއެގޮތުން ލިފްޓެއްގެ ތެރޭގައި ހުރި އެންގުމެއްގެ ފޮޓޯ ޓުވިޓު ކުރައްވަމުން ފައިސަލް ވިދާޅުވީ، ނިކޫގެ1/2، ގައިނީގެ 1 ވޯޑު، DHގެ3ފުލޯ އަދި ޕުރައިވެޑް2ވޯޑު ކޮވިޑަށް މިވަގުތު ނަގާފައިވާ ކަމަށެވެ.\nއަދި މިހާރު މި ބަލި އަންނަނީ ފެތުރޭ ކެންސަރެއް ހެން ފަހަރަކު ވޯޑަކުން ވޯޑެއް ނަގަމުން ކަމަށް ފައިސަލް ވިދާޅުވިއެވެ.\nފެތުރޭ ކެންސަރެއްހެން ކޮވިޑުބަލި މިދަނީ ފަހަރަކު ވޯޑަކުން ވޯޑެއް ނަގަމުން\nނިކޫގެ 1/2 ، ގައިނީގެ 1 ވާޑު، DHގެ3ފުލޯ، ޕުރައިވެޑް2ވޯޑު، ނަގައި ނިމިއްޖެ\nއެހެން ބަލިތައް ހުންނަ މީހުންވެސް ކޮވިޑާ އެއްވަރަށް ނިކަމެތިވަމުން މިދަނީ\nރައްކާވެތިބިއްޔާ ދަތުރު pic.twitter.com/NGNtUyJoo4\n— Ahmed Faisal (@Faisalnaifaru) May 25, 2021\nމީގެ އިތުރުން އެހެން ބަލިތައް ހުންނަ މީހުން ވެސް ކޮވިޑް-19 އާއި އެއްވަރަށް ނިކަމެތިވަމުން ދާކަމަށް ފައިސަލް ވަނީ ވިދާޅުވެފައެވެ.\nމިވަގުތު ރާއްޖޭގެ ހަތް ސަރަހައްދެއްގައި އެނދުމަތި ކޮށްގެން ކޮވިޑަށް ފަރުވާ ހޯދަމުން އަންނަ 300 އާއި ގާތްކުރާ އަދަދަކަށް މީހުން ތިބިއިރު، މިބަލީގައި ނުިޔާވާ މީހުންގެ އިންސައްތަވަނީ މީގެ ކުރިއާއި އަޅާބަލާއިރު، ވަރަށް ބޮޑުތަނުން އިތުރުވެފައެވެ. އެގޮތުން އިއްޔެ އެކަނި ވެސް ރާއްޖެއިން 13 މީހަކު ވަނީ ނިޔާވެފައެވެ.\nމިއާއެކު ރާއްޖެއިން މިހާރު ކޮވިޑްގައި ނިޔާވި މީހުންގެ އަދަދު ވަނީ 144 އަށް އަރާފައެވެ.\nބަލީގެ ނުރައްކާ ރާއްޖެއަށް ބޮޑުވެފައިވާކަން ހާމަ ކުރަމުން ސިއްހީ މާހިރުން މީގެ ކުރިން ވަނީ ހަރުކަށި ފިޔަވަޅުތަކެއް ނޭޅިއްޖެނަމަ، ރާއްޖޭގެ ހާލަތު ދަށަށް ގޮސްދާނެ ކަމުގެ އިންޒާރު ވެސް ދީފައެވެ.\nމެއި 25, 2021 16:45\nކަލޭ މެން ވެއްޖެ އެއްނު ތިޔަކަންތައް ހުއްޓާލަން ، އެތަކެއް ދޮގުތަކެއް ހަދައިގެން ގެން ތިޔަ އުޅެނީ\nމެއި 25, 2021 18:51\nމިއަދު ގިނައީ ބޮޑެތި އަނގަތައް. ވާހަކައެއްގެ ކުޑަކުޑަ ތަންކޮޅެއް އައްސަވާލައްވާ! ޝިގެއްލާއަކީ ނުހަނު ބާރަށް ފެތުރުނު ބައްޔެއް. މިހާރު ދާރުލްއާސާރު އެހެރަ ތަނުގައި ހުރި އިންޑޯ ސްޓޭޑިއަމުގައި ވަގުތީ އޮފީސް ހަދައިގެން މަސައްކަތް ފެށިއިރު އިންޓަރނެޓެއް ޓެލެފޯނެއް މޯބައިލް ފޯނެއް ނެތް. ޚަބަރުފަތުރާނެ މާކަބޮޑު ވަސީލަތެއް ނެތް. ހުރީ ރޭޑިޔޯ ޓެލެފޯން ސެޓާއި ވޯކީޓޯކީ ސެޓު. 24 ގަޑިއިރު މެދުކެނޑުމެއްނެތި މުޅި ރާއްޖެ ގުޅޭ ގޮތަށް އެތަނުގައި ރޯޑިޔޯ ޓެލެފޯނު ސިސްޓަމެއް ގާއިމުކޮށް މުވައްޒަފުން ޚިދުމަތް ދޭން ފެށި. މާލެއަށް ޚާއްޞަ މޭޒާއި އަތޮޅުތަކަށް ޚާއްޞަ މޭޒު ބެހުއްޓުނު. ރަށްރަށުގެ އާންމު ހާލަތު ވަގުތުން ވަގުތަށް ބަލައި އަޅަންޖެހޭ ފިޔަވަޅުތައް ވަގުތުން ވަގުތަށް އަންގަމުން ދިޔައީ ފަރިތަކަމާއެކު. ރަށަކުން ފޮނުވާ މެސެޖް އަތޮޅު އޮފީހުގެ އޮޕަރޭޓަރު ނަގާތާ ކުޑަވަގުތުކޮޅެއްގެ ތެރޭގައި ރޭޑިޔޯ ޓެލެފޯން މެދުވެރިކޮށް އެ އިދާރާއަށް ލިބޭނެ. އިދާރާގައި ތިބޭ އޮޕަރޭޓަރުން މެސެޖް ނެގުމާއެކު ވަގުތުން އެއަތޮޅެއްގެ މޭޒަށް މެސެޖް ލިބޭނެ. ހަމަވަގުތުން ލަހެއް ފަހެއް ނެތި މެސެޖަށް ޖަވާބު ދިނުމުގެ މަސައްކަތް ފަށާނެ. އަތޮޅު މޭޒުން ޖަވާބު ނުދެވޭވަރު ކަމެއް ނަމަ ވަގުތުން އިދާރީ މޭޒަށް ގެންދެވޭނެ. އިދާރީ މޭޒުން ވަގުތުން ނުނިންމޭނީ ވަރަށް ވަރަށް މަދު މައްސަލައެއް. އެފަދަ ކަމެއް ދިމާވެއްޖެނަމަ އެރޭ 12 ޖަހާއިރު އޮންނަ ދައުލަތުގެ އެންމެ އިސްވެރިޔާ، ރައީސުލްޖުމްހޫރިއްޔާ އިންނަވާ ބައްދަލުވުމުން އެކަމަށް ގޮތެއް ނިންމައި ދަންވަރު މެސެޖް އަތޮޅުތަކަށް ފޮނުވާނެ. ކޮންމެ ދުވަހަކު 8 އާ 11 އާ ދެމެދު މުޅި މާލޭގެ ހުރިހާ ވަޅެއް ކޮލޮރިނޭޓްކުރާ ޓީމުތަކުން ކޮލޮރިނޭޓް ކުރާނެ. އަދި ހުރިހާ ބަލިމީހުން ތިބި ގޭގެޔަށް ގޮސް ގަޑިން ގަޑިޔަށް ބޭސްދޭނެ. މިކަންކަން ކުރަން ތިބީ ކާތިބުކަމުގެ ސަނަދު ނަގައިގެން ތިބި މީހުންނާއި، ރަގަޅަށް އިނގިރޭސިބަހުން ދެތިން ލަފުޒު ކިރިޔާ ކިޔަން އެނގޭ ކޮމިއުނިޓީ ހެލްތު ވޯކަރުން. މިއަދުގެ ހާލަތު ބައްލަވާ! ތިބީ ވަރުވަރުގެ ޑިގްރީ ހޯލްޑަރުން. އިނގިރޭސިބަހުން ފަރިތަކަމާއެކު ވާހަކަދައްކާ ލިޔަން ދަންނަ މީހުން. ކޮމްޕިއުޓަރާއި ނެޓްވޯކާއި ޑިޖިޓަލްފޯނާއި އަތުފޯނު އެބަހުރި. އީމެއިލްއާއި ވައިބަރއާއި މިހެންގޮސް ނަންކިޔައި ހުސްނުވާވަރަށް ނިޒާމުތައް އެބަހުރި. އެކަމަކު ޕޮޒިޓިވްވެގެން އިއުލާން ހިއްޕާލި ގެއިން މީހަކަށް ދޭންޖެހޭ ލިޔުމެއް އެ މީހާއާ ހަމަޔަށް ފޯރުވައި ނުދެވިގެން ވަޒީފާއަށް ނުދެވިގެން މިޖެހެނީ ތިޔަ އިދާރާއަށް 100 ފަހަރު ގުޅައިގެން7ދުވަސްވާއިރު ނުލިބިގެން ސަލާންޖަހަން. ޕޮޒިޓިވްވީ މީހަކު ހުރި ގޭގައި ތިބި މީހުންގެ ސާމްޕަލް ނަގަން ދެހަފުތާ ތިން ހަފުތާ ނިމިދާއިރުވެސް ނާދެވޭ. މިވަރުވީމާ އަނގަ ހުޅުވައިގެން ވާހަކަދައްކަން ނުކުމެތިބި މީހުން އުނިއޮރިޔާން ނިވާވެފައި ތިއްބެއް ކަމަކު ރައްޔިތުންނަށް އެމީހުން ފެންނާނީ އެހެން ހާލެއްގައި ތިއްބާ ނޫންތަ!\nމެއި 25, 2021 21:44\nޑިގްރީ ހޯލްޑާސް ބޭުންވަނީ މީޑިޔާ ޚިދުމަތް ދިނުމެއްނޫން ރައީސް މީހާ ދިފާއުކުރުް ކޮބާތަ ދާއިރާގެ އެމްޕީ ކައުންސިލަރުން ގުޅާފަ ހާލުބެލުމެއްވެސް ނެތްތޯ ހުރިހާ ކަމެއް މައިމޫނާ ފަކީރު ބޮލަށް ކަޑާފަ ހަޅޭލަވަން ޓީވީޔަށް އަރާ ތިބެނީތަ\nމައިމޫނާގެ ވިސްުނުމެއް ޑަބްލިޔޯއެޗްއޯގެ ވިސްނުމެއް މަބުރޫކުމެން ބޭނުމެއްނުވޭ ޑޮލަރު ޑަލަރު ކުރީގަ ރައްޔިތުންނަށްޓަކައި މިހާރު ގައުމަށްޓަކައި\nމެއި 26, 2021 00:43\nކެންސަރަކީ ފެތުރޭ އެއްޗެއްތަ..


އަހަރެމެންގެ ވާހަކަވެސް އަޑުއަހާ!\n[މިއީ އީޓީގެ ޒުވާން ލިޔުންތެރިޔާ ފާތުމަތު ޒުހުދާ އޭނަގެ އަމިއްލަ ރަށުގައިހުރެ، އީޓީ މަޖައްލާގެ ދެވަނަ އަދަދަށް ލިޔެފައިވާ އާޓިކަލެކެވެ. ޒުހުދާގެ މި އާޓިކަލު ކިޔަމުންދާއިރު، އަޅުގަނޑުމެންގެ އަވައްޓެރި ރަށެއްގައި ބަޔަކު ދަތިހާލުގައި ދިރިއުޅެމުންދާ މަންޒަރު ކުރިމަތިން ސިފަވެގެންދެ އެވެ. ހުތައް ޝަކުވާތަކެއް އިވޭނެ އެވެ. މިއީ މިއަތޮޅު ކައުންސިލާއި މި ސަރުކާރުވެސް ވިސްނަން ޖެހިފައިވާ ސީރިއަސް މައްސަލައެކެވެ.]\nމި ޝަކުވާ ފަށާނީ ކިހާ ހިސާބަކުން ބާ އެވެ؟ ރަށުގެ ކޮން ހިދުމަތަކުން ބާ އެވެ؟ ރަށުގައި ހިކިފައި އޮތް ފަޅުން ބާ އެވެ؟ ސިއްހީ ހިދުމަތުން ބާ އެވެ؟ ތައުލީމުން ބާ އެވެ؟ އަމިއްލަ ދިރިއުޅުމުގައި ހުރި ބޯހާސްވާ ކަންތައްތަކުން ބާ އެވެ؟ ހުސް ޝަކުވާ އެވެ. ހުސް އާދޭހެވެ. އެކަމަކު އަހާނެ މީހަކު ނެތެވެ.\nމާލެއިން ފުރައިގެން ހަ ގަޑިއިރުގެ ދަތުރަކަށް ފަހު، ބ. ގޮއިދޫ ނެރުން ވަދެގެން ފެހެންދޫ ފާލަމަށް ކައިރި ނުކުރެވެނީސް ދޯނި ބީހިއްޖެ އެވެ. ދޯނީގެ ކައްޕި ރުޅިގަދަ ވެއްޖެ އެވެ.\n“މީ އާދެވޭވަރުގެ ރަށެއް ނޫން. އަންނަ ކޮންމެ ފަހަރަކު ދޯނީގެ ދުވަސް މިދަނީ. މިހާރު މިއޮތީ ބީހިފައި. ދެން ކޮން އިރަކުން ރަށަށް ފޭބޭނީ،” އޭނާގެ ޝަކުވާތައް ބަންޑުންކޮށްލި އެވެ.\nކޮންމެ ފަހަރަކު، ކޮންމެ ފަހަރަކު މި ޝަކުވާތައް ކުރިޔަސް، ފަޅު އޮތީ އަދިވެސް ހަމަ އޮތް ގޮތަށެވެ. ކޮންމެ ފަހަރަކު ދޯނި ވެސް ބީހެ އެވެ. ދޯންޏަށް ގެއްލުންތައް ވެސް ވެ އެވެ. ރަށާ ކައިރި ނުކުރެވިގެން އެތައް އިރަކު ދޯނީގައި ތިބެން ވެސް ޖެހެ އެވެ. ފެހެންދުއަކީ ލަފާފުރުމުގެ ދަތިކަން އިންތިހާ އަށް ބޮޑު ރަށެކެވެ. އޮޑިދޯނިފަހަރު ވަދެ ނުކުމެ ހަދާނެ އެކަށީގެންވާ ނެރެއް ނެތެވެ. ފަޅު ތިލަވުމުގެ ސަބަބުން، ކިރިޔާ ވެސް ދިޔަވަރު ހިކިއްޖެ ނަމަ ބޮޑެތި ދޯނިފަހަރަށް ރަށާ ކައިރިއެއް ނުކުރެވެއެވެ. މި ސަބަބުތަކާ ހެދި ބޮޑެތި ދޯނިފަހަރު ގެންގުޅުނު މީސް މީހުން ވެސް ދޯނިތައް ވިއްކާލައިފި އެވެ. މި ރަށުގައި މިހާރު މާލެ ދަތުރުކުރާނެ ދޯންޏެއް ނެތްތާނގައި، މަހަށް ދާނެ ދޯންޏެއް ވެސް ނެތެވެ.\nރައްޔިތުން އެ މީހަކަށް ދެވުނު އެއްޗެއް ދީގެން މީގެ ދޮޅު އަހަރެއްހާ ދުވަސްކުރިން ރަށުގެ އުތުރު ފަރާތުގައި ވަނީ ކުޑަ ފާލަމެއް އަޅައިފަ އެވެ. އަދި ޒުވާނުން ނުކުމެ ފަކީރާ އާއި އުދަލި ބޭނުންކޮށްގެން ކުދި ޑިންގީ އާއި ބޮއްކުރާތައް އަޅާލެވޭވަރަށް އެ ސަރަހައްދު ވަނީ ކޮނެފަ އެވެ. އެކަމަކު ބޮޑެތި ދޯނިފަހަރު ކައިރިކޮށްލެވޭ ވަރަށް އަމިއްލަ އަތުން ފަޅުކޮނުމުގެ ހުނަރެއް، އެ ވަރުގެ ހިތްވަރެއް ވެސް އަހަރެމެންގެ ނެތެވެ. އެއީ ކުރެވޭ ވަރުގެ ކަމެއް ނަމަ މިހާރު އޮންނާނީ ކޮށްފަ އެވެ.\nރަށުގައި ސްކޫލެއް ނެތެވެ. ކިޔަވާކުދިން ތައުލީމު ހޯދަން ޖެހެނީ ކޮންމެ ދުވަހަކު ކަނޑު ހުރަސްކޮށްގެންނެވެ. މި ރަށުގައި ކިޔަވަން ބޭނުންވާ ކުއްޖަކަށް އެ ފުރުސަތު އޮތީ ކައިރީގައި އޮތް ގޮއިދޫ ސްކޫލުގަ އެވެ. މިއީ، ވޭން ގަދަ ކަމެކެވެ. ކަނޑެއް ހުރަސްކޮށް އަތްވާއި ވާރޭގައި، އަދި ބައެއް ދުވަސްދުވަހު ގަދަ ކަނޑުގައި ދަތުރު ކުރުމަކީ ހީކުރާ ވަރަށް ވުރެ ހިތްދަތި ކަމެކެވެ.\nސަރުކާރުން ފެރީގެ ނިޒާމް މެދުވެރިކޮށް ފެހެންދޫ ދަރިވަރުން ގޮއިދޫ ސްކޫލަށް ދެވޭނެ ގޮތް ހަމަޖައްސައިދޭނެ ކަމަށް ބުނެ 2008 ވަނަ އަހަރުގެ ކުރީކޮޅު ފެހެންދޫ ސްކޫލް ބަންދުކޮށްލި އެވެ. އެކަމަކު ރައްޔިތުން އިހްތިޖާޖްކޮށްގެން ރަށުގެ ކޮންމެ ކިޔަވާ ކުއްޖަކަށް ހޯދައިދިން 1،000ރ. ގެ އެލަވަންސް ފިޔަވައި ސަރުކާރުން އެއްވެސް އެހީއެއް ނުދެ އެވެ. އެހެންވެ ކުދިން ކޮންމެ ދުވަހަކު ސްކޫލަށް އުފުލުމަކީ ހަރަދުގެ ގޮތުން ކުރެވޭ ވަރުގެ ކަމަކަށް ނުވެ އެވެ. މިހާރު ގޮއިދޫ ސްކޫލަށް މިރަށުން ކިޔަވަންދާ ފަސް ކުދިން ވެސް އެ ރަށަށް ދަނީ މީހެއްގެ އެހީގަ އެވެ. އޭނާގެ ސްޕޮންސާ ކުރިއަށް އޮތް ދެ މަހެއްހާ ދުވަސް ތެރޭގައި ހަމަވުމާ އެކު، އެ ކުދިންގެ ކިޔެވުމާ ދޭތެރޭ ވަނީ ސުވާލު އުފެދިފަ އެވެ.\nމި ރަށުގެ މީރު ފެން ފަށަލަ ގުޑައިފި އެވެ. ފެނުގައި ނުބައި ވަސް ދުވުމާއި ކުލަ އަށް މިހާރު ވަނީ ވަނީ ބަދަލުތަކެއް އައިސްފަ އެވެ. ރަށުގެ ގޭގޭގައި ނަޖިސް ވަޅުގަނޑުތަކާއި ފެން ހިންދާ ވަޅުގަނޑުތައް އެއްވެސް ތަރުތީބެއް ނެތި ބަޅުލާފައި ވާތީ އޭގެ އަސަރު މިހާރު ވަޅުތަކަށް ވަނީ ކޮށްފަ އެވެ. އޭގެ ހައްލަކީ ނަރުދަމާގެ ނިޒާމެއް ގާއިމް ކުރުމެވެ. އެކަމަކު މި ވަރުގެ އާބާދީއަކަށް ނަރުދަމާ އެޅުމަކީ ވުން ގާތް ކަމެއް ނޫނެވެ. ސިއްހަތަށް ކިތަންމެ ގެއްލުމެއް ލިބުނަސް ސަރުކާރުގެ އެއްބާރުލުމެއް ނުލިބޭހާ ހިނދަކު ނަރުދަމާގެ ނިޒާމަކީ މިރަށު މީހުންގެ “ހުވަފެނެ”ކެވެ.\nރަށުގައި ސިއްހީ މަރުކަޒެއް ހުރެ އެވެ. އެކަމަކު ޑޮކްޓަރަކު ނެތެވެ. ނަރުހަކު ވެސް ނެތެވެ. ކަނޑައިގެންދާ ތަނެއްގައި ބޭސްކޮޅެއް އަޅާލައި، ބޮލުގައި ރިއްސާ މީހަކަށް ޕެނަޑޯލް ގުޅައެއް ދިނުން ފިޔަވައި އިތުރު ހިދުމަތެއް އެ ހަތަރު ފާރުގެ އެތެރެއަކުން ނުލިބެ އެވެ. ކިރިޔާ ވެސް ބަލިވެއްޖެ ނަމަ ދާންޖެހެނީ ގޮއިދޫ ނުވަތަ އޭދަފުއްޓަށެވެ. ވިހަން ކައިރިވެފައިވާ މާބަނޑު މީހުން ތިބެން ޖެހެނީ މާދަމާ ވާނީ ކިހިނެއްކަން ނޭނގި، ބޮޑު ބިރުވެރިކަމެއްގެ ތެރޭގަ އެވެ. ވިހާ ދުވަސް ކައިރިވަމުން އަންނައިރު ގިނަ ފަހަރަށް ވެރިރަށް އޭދަފުށީގައި ހުންނަ އަތޮޅު ހޮސްޕިޓަލްގައި ވެސް އަންހެނުންގެ ހާއްސަ ޑޮކްޓަރެއް ނުހުރެ އެވެ. އެހެންވެ، ދެން ފުރައިގެން ދާން ޖެހެނީ މާލެ އަށެވެ. މިގޮތަށް ފުރައިގެންދާ ދަތުރުތަކުގައި ބައެއް މީހުން ދޯނިމަތީގައި ވިހާފައި ވެސް ވެ އެވެ.\nކަރަންޓްގެ ވާހަކަ ދެއްކުމަށް ވުރެ ނުދެއްކުން މާ ރަނގަޅެވެ. ދުވާލަކު ދެ ދަޅައަށް ކާ ބޭހެއްހެން މި ރަށުން ކަރަންޓް ކެނޑެ އެވެ. މި ރަށުގައި ހުންނަނީ 24 ކިލޯގެ އެންމެ ޖަނަރޭޓަރެކެވެ. އަދި އެ ޖަނަރޭޓަރަށް ލޯޑް ބޮޑުވެ އަވަސް އަވަހަށް ކަރަންޓް ދިއުމުގެ ސަބަބުން ގޭގޭގައި ގެންގުޅޭ އިލެކްޓްރޯނިކް ސާމާނުތައް ވެސް ހަލާކުވެ އެވެ. އިތުރު ޖަނަރޭޓަރެއް ލިބިގެން ނޫނީ މި މައްސަލައަކަށް ވެސް ހައްލެއް ނެތެވެ. ރައްޔިތުންގެ ބުރަ މަސައްކަތުން މީގެ އެތަކެއް އަހަރުތަކެއް ކުރިން ހަދާފައިވާ މި އިންޖީނުގެ ވަނީ ބާވެ ވަރަށް ބޮޑަށް މަރާމާތު ވެސް ކުރަން ޖެހިފަ އެވެ.\nރަށުގައި ފިހާރައެއް ހުރި ނަމަވެސް ބޭނުންވާ އެއްޗިހި ލިބޭކަށް ނުހުރެ އެވެ. އެންމެ ކުޑަވެގެން، ދަރިފުޅަށް ކާންދޭ “ބަކުން” ގަންނަން ވެސް ދާން ޖެހޭނީ ދަތުރު ހަދާފައި އޭދަފުއްޓަށެވެ. އެންމެ އަސާސީ ތަކެތި ވެސް ބައެއް ފަހަރު މި ރަށުން ހޯދުމަކީ ދަތި ކަމެކެވެ.\nމި ރަށުގެ ރަޖިސްޓްރީގައި 277 މީހުން އެބަތިއްބެވެ. އެކަމަކު ދިރިއުޅެނީ އެންމެ 85 ވަރަކަށް މީހުންނެވެ. މި ރަށުގައި އަސާސީ އެއްވެސް ހިދުމަތެއް ލިބެން ނެތުމާއި އާބާދީ ކުޑަކަމުން، މުސްތަގުބަލެއް ނެތް ކަމަށް ރަށުގެ ވަރަށް ގިނަ މީހުން ގަބޫލު ވެސް ކުރެ އެވެ. އެހެންވެ، ރަށުގެ ރަޖިސްޓްރީީގައި ހިމެނޭ ވަރަށް ގިނަ މީހުން ދިރިއުޅެމުން ދަނީ ރަށުން ބޭރުގަ އެވެ. މި ރަށުގައި ދިރިއުޅުމަށްޓަކައި 57 ގޯތި ރަޖިސްޓްރީ ކޮށްފައި ހުއްޓަސް މީހުން ދިރިއުޅެނީ އެންމެ 26 ގޭގަ އެވެ. އާންމު ގޮތެއްގައި ރަށުން ފެންނަނީ އެކަނިވެރި މުސްކުޅިންނާއި ސަރުކާރު ވަޒީފާގައި އުޅޭ މީހުންނެވެ. ޒުވާނަކު މަދެވެ. ބައެއް މީހުން މި ރަށުގައި ދިރިއުޅެމުން ދަނީ ވެސް، އެހެން ރަށެއްގައި ތަންތަން ކުއްޔަށް ހިފައިގެން އުޅެވޭ ފެންވަރު ނެތިގެންނެވެ. ވަޒީފާ އަދާކުރުމައްޓަކައި ގިނަ މީހުން ރިސޯޓްތަކުގަ އާއި މާލޭގަ އާއި އަތޮޅުގެ އެހެން ރަށްރަށުގައި ދިރިއުޅޭ އިރު އަޅާލާނޭ ދަރިއަކު ވެސް ނެތް މުސްކުޅިން ތިބީ ގޭގޭގައި އެކަނިވެރިވެފަ އެވެ. މައިންބަފައިންނާއި އެއްބަނޑު ތިމާގެ މީހުންނާއި އޮންނަންޖެހޭ ގުޅުން ވަނީ ހީނަރުވެފަ އެވެ.\nމައްސަލަތައް ބައިވަރެވެ؛ އެހެން ރަށްރަށެކޭ ވެސް އެއްގޮތަށް މި ރަށު މީހުން ވެސް “ދުނިޔެ” ދެކެން ބޭނުމެވެ. އަސާސީ ހިދުމަތްތައް ބޭނުމެވެ. މީގައި އޮތީ ދެ ހައްލެކެވެ. އެއް ގޮތަކީ މި ރަށުން މީހުން ބާލައި، އެހެން ރަށަކަށް ހިޖުރަ ކުރުމެވެ. އަނެއް ގޮތަކީ މި ރަށް ތަރައްގީ ކުރުމެވެ. އެހެން ނަމަވެސް، ކުޑަކުޑަ އާބާދީއެއްގައި ބޮޑެތި ސިންގާ ހިދުމަތްތަކެއް ގާއިމް ކުރުމަކީ ވެސް ލާހިކު ކުޅަދާނަ ކަމަކަށް ނުވާނެ އެވެ.\nފެހެންދޫ ރަށު ކައުންސިލްގެ ރައީސް އިބްރާހިމް ޝާހީން ވިދާޅުވީ މީގެ ކުރިން ތިން ފަހަރެއްގެ މަތިން ސަރުކާރުގެ އެދުމަކަށް މީހުން ބަދަލުވުމާ މެދު ރަށު ރައްޔިތުންގެ ހިޔާލު ހުރި ގޮތް ބަލައިފައިވާ ކަމަށެވެ. އެހެން ނަމަވެސް، މީހުން ބަދަލު ކުރަން ސަރުކާރުން ރަސްމީކޮށް ނިންމާފައި ނުވާ ކަމަށް އޭނާ ވިދާޅުވި އެވެ. ރައްޔިތުންގެ ހިޔާލު ހޯދި ތިން ފަހަރު ވެސް ރައްޔިތުން ބޭނުންވީ ރަށް ދޫކޮށްލައިފައި އާބާދީ ބޮޑު ރަށަކަށް ހިޖުރަ ކުރަން އެއްބަސް ކަމަށެވެ.\nމިއަހަރުގެ ދަިރާސީ އަހަރުގެ ފުރަތަމަ ދުވަހު ފެހެންދޫ ސްކޫލު ްކުދިން ކިޔެވުމަށް ގޮއިދޫއަށް ދަނީ- އީޓީ ފޮޓޯ/ ޒުހުދާ\n“އާބާދީ މަދު ނަމަވެސް އެހެން ރަށްރަށުގެ ރައްޔިތުންނަށް ލިބޭ ޚިދުމަތްތައް ފެހެންދޫގެ ރައްޔިތުންނަށް ވެސް ލިބެންޖެހޭނެ. ކިތަންމެ އާބާދީ މަދު ނަމަވެސް ވޯޓް ހޯދަން ފެހެންދޫ ފެންނަ ފަދައިން ވެރިކަން ލިބުނީމަ ވެސް ފެންނަށް ޖެހޭނެ،” އޭނާ ވިދާޅުވި އެވެ. “މި ރަށުގައި އާބާދީ މަދުވުމަކީ އަޅުގަނޑުމެންގެ ކުށެއް ނޫން. އަމިއްލަ ގެދޮރު ދޫކޮށް އެހެން ރަށެއްގައި ތަންތަން ކުއްޔަށް ހިފައިގެން އުޅޭކަށް ނުދެވޭނެ. އެހެނެއް ނޫން، ތަރައްގީ ވެފައިވާ ރަށެއްގައި ގެ އަޅައިދީފިއްޔާ ހަމަގައިމު ވެސް އަޅުގަނޑު މިހުރީ މިރަށް ދޫކޮށް ދާން ތައްޔާރަށް.”\nމިއީ އާންމު ވާހަކައެކެވެ؛ އެހެން ކުދި ރަށްރަށެކޭ ވެސް އެއް އުސޫލެއް މި ރަށަށް ވެސް އޮންނަން ޖެހެ އެވެ. އެކަމަކު މި މައްސަލައަކީ، އިއްޔެއަކު މިއަދަކު ދިމާވެގެން އުޅޭ މައްސަލައެއް ނޫނެވެ. މި ޖީލު އުފަންވީއްސުރެ މި ރަށު މީހުން ބަދަލުކުރަން އުޅޭ ވާހަކަތައް ދަނީ ދެކެވެމުންނެވެ. މި ޝަކުވާތައް ދަނީ ފުލުފުލުހުން ކުރަމުންނެވެ. އެކަމަކު އެ އަޑު އަހާނެ މީހަކު ނެތެވެ. އަހަން ބޭނުންވާ މީހަކު ވެސް ނެތެވެ. ދުވަސްތައް ނިމިގެން ދަނީ އުންމީދުތަކެއްގައި ތިއްބަ އެވެ. ހުވަފެންތަކެއް ފެންނަމުންނެވެ. އެކަމަކު ދުވަހަކު ވެސް ކުލައެއް ނުޖެހެ އެވެ.\nމާރޗް 12, 2014 at 11:22 pm\nކޮންމެ ގޮތެެއްވިއަސް ފެހެންދޫ މީހުންނަށް ކީއްވެތަ އެހީ ނުވެންވީ. ފޮނޮޔަސޮ ދެރަޔަސް ނިކަމެއްޗަސް އިންސާނިިިިިއްޔަތު ކަމެއް ހުރިއްޔާ އެހީގެ އަތެއް ދިއްކޮއްލާނެ…………\nމާރޗް 9, 2014 at 2:54 pm\nއަދިވެސް ފެހެންދޫން މީހުންތަަވީ ފުދުންތެރި މީހުންނަށް ކުުނރުބަލާ، ކާއްޓާ ފޮނުވަން….. ކިތަންމެ އާބާދީ ކުޑަޔަސް ސަރުކާރުން ޖެހޭނެ ފެހެންދޫ މީހުންނަށްވެސް އަސާސީ ހިދުމަތް ތައް ދޭން……………… އަލީ އަށް ބުނެލަން އޮތީ ފެހެންދޫ މީހުން ފޮނިކަމުންނެއް ނޫނޭ މާލެއަށާ ހުޅުމާލެއަށާ ދަނީ…. ތިހެން ބުނަންޏާ އެހެން ރަށްރަށު މީހުން މަށަށް މާފޮނި މިހެން މިބުނީ އެރަށްރަށުން ކުދިންނަށް ކިޔަވަދެވޭނެގޮތް އޮއްވަވެސް ގޮސް އެތިބެނީ މާލޭގަޔާ ހުޅުމާލޭގަޔާ އެއް ނޫންތަ؟ ފެހެންދޫގެ ވެސް ވަކި ބަޔަކު ތިބެދާނެ މާލޭގަ އާއި ހުޅުމާލޭގަޔާ އުޅޭ ހިތްވާ އެކަމު އެއީ އެންމެނެއް ނޫން… ދެން ކޭ ކޭ އަށް ބުނެލަން އޮތީ ފެހެންދޫ މީހުން ފޮނިކަމުން ކޮންކަމެއްހޭ ކުރީ؟\nމާރޗް 9, 2014 at 10:26 am\nއަޅުގަޑު ޒުހުދާގެ އާޓިކަލް ކިޔައިލުމުން ފެހެންދޫގެ ރައްޔަތުން އުފުލަމުންދާ ވޭނާއި ކެކުޅުން އިހްސާސްކުރެވޭ ޒުހުދާއަށްވެސް އެގޭނެފަދައިން ދެރަނިކަމެތިހާލުގައި އުޅެމުންދާމީހުން އަބަދުވެސް އެހާލުގައި ތިއްބުމަށް ފުދުންތެރި މީހުން މަސައްކަތް ކުރޭ އޭގެ ހެއްކެއް ކޭކޭ، އާއި ޢަލީގެ ހިޔާލަކީ އަބަދުވެސް ނިކަމެތިން އަޅުވެތިކުރުން ފެހެންދޫގެ ރައްޔަތުންނަކީވެސް އަސާސީ ހިދުމަތްތަޢް ބޭނުންވާނެ ބައެއްކަންވެސް އަޅުގަޑަށް އެގޭ އެހެންނަމަވެސް މިއަދު ފެހެންދޫ މީހުން ކުރަންއޮތްކަމަކީ ފުދުންތެރި މީހުންނަށް ކުރުބާފުނުވައިގެންނަމަވެސް އަޅުވެތިކަމުންސަލާމަތްވެގެން ފުރިހަމަ އިސްކޮޅަށް ތެދުވުން އެހެންނޫނީ އަބަދުވެސް ތިބެންޖެހޭނީ ތިގޮތުގައި (ވަށްސަލާމް)\nމާރޗް 7, 2014 at 8:22 pm\nދޮގެއްވާނޫން މިފެހެންދޫ މީހުންނަކީ ވަރަށް ފޮނިބައެއް . މިމީހުން އުޅެން ޞޭނުންވަނީ އެންމެ އަރާމުގައި. އަދި އެންމެ އުޅޭހިތްވަނީ މާލޭގައާއި ހުޅުމާލޭގައި. މިހެންވާތީއޭ މިމީހުންނަށް އަޅާނުލަނީ އެއްވެސް ސަރުކާރަކުން.\nމާރޗް 6, 2014 at 4:49 pm\nމިއަތޮޅުގަވެސް ނޯންނާނެ ފެހެންދޫ މީހުން ވަރުގެ ފޮނި މީހުން އުޅޭ ރަށެއް………..


REPORT: Maleeh ge vaahaka dhekolhu jehey tha?\nޖުމްހޫރީ ޕާޓީގެ ލީޑަރު ގާސިމް، އެ ޕާޓީގެ އިސް ބޭފުޅުންނާއެކު. މަލީހު ފަހަތުގައި-- ފޮޓޯ: ނިޝާން އަލީ/ މިހާރު\nކޯލިޝަނާ ގުޅޭ ގޮތުން މަލީހުގެ ވާހަކަ ދެކޮޅު ޖެހޭތަ؟\n22 ނޮވެންބަރ 2020 - 15:23:07\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ސަރުކާރަށް ދެ އަހަރު ފުރުނުއިރު، ސަރުކާރު ހިންގާ މައި ޕާޓީ، މޯލްޑިވިއަން ޑިމޮކްރެޓިކް ޕާޓީ (އެމްޑީޕީ) ގެ ޕާލިމެންޓްރީ ގްރޫޕުން މިއަދު މި ވަނީ ސަރުކާރުގެ ކޮމިއުނިކޭޝަން މިނިސްޓަރު މުހައްމަދު މަލީހު މަގާމުން ވަކިކުރަން ފެންނަ ކަމަށް ނިންމާފަ އެވެ.\nއެކަމާ ގުޅިގެން މަލީހުގެ ނުރުހުން އެމްޑީޕީއަށް ވަނީ އަމާޒުވެފަ އެވެ. މަލީހު ތުހުމަތު ކުރައްވާ ގޮތުގައި މިއީ "މަކަރުވެރި، ހީލަތްތެރި ގޮތެއްގައި ކޯލިޝަނުގެ މިނިސްޓަރުން ބޭރު ކުރުމުގެ ނުބައި ޕްލޭން" އެކެވެ. އަދި އެމްޑީޕީން އުޅެނީ "މުޅި އެތި ޖަހައިގަންނަން" ކަމަށް ތުހުމަތު ކުރެއްވި އެވެ.\n"އަޅުގަނޑުގެ ދޫ މޯގޭޖުކޮށްފައި އޭގެ ސެޓްފިކެޓް އެވެރިންނަށް ހަވާލުކޮށްފައި ނުވާނެ. މަކަރުވެރި ހީލަތްތެރި ގޮތެއްގައި ކޯލިޝަނުގެ މިނިސްޓަރުން ބޭރު ކުރުމުގެ ނުބައި ޕްލޭން ކުރިއަށް އެ ގެންދަވަނީ. މުޅި އެތި ޖަހައިގަތުމުގެ ޕްލޭން. ސުޕަ މެޖޯރިޓީ ސުޕަ މައިނޯރިޓީއަށް ވެސް ބަދަލުވެދާނެ،" މަލީހް ވިދާޅުވި އެވެ.\nމަލީހު ނިސްބަތްވެ ވަޑައިގަންނަވާ މި ސަރުކާރު އުފެދިފައި ވަނީ ކޯލިޝަނެއްގެ ތެރެއިންނެވެ. ކޯލިޝަނުގައި ހިމެނޭ އެމްޑީޕީ، އަދާލަތު ޕާޓީ، މޯލްޑިވްސް ރިފޯމް މޫވްމަންޓް (އެމްއާރްއެމް) އަދި މަލީހުގެ ޖުމްހޫރީ ޕާޓީ (ޖޭޕީ) ގެ މެދުގައި ވަނީ ސަރުކާރުގެ މަގާމުތައް ބެހުމަށް އެއްބަސްވުމަށް އެކުލަވާލާފަ އެވެ.\nމިހާތަނަށް ކޯލިޝަނުގެ މަގާމުތަކަށް ވަނީ ބައެއް ބަދަލުތައް އައިސްފަ އެވެ. ހައުސިން މިނިސްޓަރުގެ މަގާމު އެމްއާރްއެމްގެ ސްލޮޓަކަށް ވިއިރު, އެމަގާމު ހުސްވުމުން އެމްޑީޕީގެ މިނިސްޓްރީއަކާ އެއްކޮށްލެއްވީ އެވެ. އަދާލަތު ޕާޓީގެ ސްލޮޓެއް ކަމަށްވާ ޖެންޑާ މިނިސްޓްރީ ހުސްވުމުން އެ މަގާމު އަލުން އަނބުރާ ލިބުނީ އަދާލަތަކަށް ނޫނެވެ. ޖޭޕީގެ ސްލޮޓެއް ކަމަށްވާ ޓޫރިޒަމް މިނިސްޓްރީ ހުސްވުމުން އެމަގާމު އަލުން ޖޭޕީއަށް ލިބުނު އިރު, ހަމަ އެޕާޓީގެ ސްލޮޓެއްގައި ހުރި ހެލްތް މިނިސްޓްރީ ހުސްވުމުން އެ މަގާމު ލިބުނީ އެމްޑީޕީ އަށެވެ.\nދެން އޮތީ މަލީހުގެ ގޮނޑި އެވެ. މަލީހު އެ މަގާމުގައި ހުންނެވީ ޖޭޕީގެ ސްލޮޓަކުންނެވެ. މަލީހަށް މަގާމު ގެއްލިއްޖެ ނަމަ ދެން އަމަލު ކުރައްވާނެ ގޮތެއް ނިންމަވާނީ ރައީސް ސޯލިހު އެވެ. އެމަނިކުފާނު ވިދާޅުވެފައިވާ ގޮތުން ނަމަ ގޮތް ނިންމަވާނީ އަބަދުވެސް ކޯލިޝަން ލީޑަރުންނާ މަޝްވަރާ ކުރެއްވުމަށް ފަހު އެވެ.\nއާ ހެލްތު މިނިސްޓަރަކު އައްޔަނު ކުރެއްވުމުގައި ޖޭޕީގެ ލީޑަރު ގާސިމް އިބްރާހިމް ދެއްވި އެއްބާރުލެއްވުން ފާހަގަކުރައްވާ ރައީސް ވަނީ މީގެ ކުރިން ޝުކުރު ވެސް ދަންނަވާފަ އެވެ. އެއީ އެ ސްލޮޓް އެމްޑީޕީގެ ބޭފުޅަކަށް ދިނުމަށް މައްސަލައެއް ނެތް ކަމަށް ގާސިމް ވިދާޅުވުމުންނެވެ. އެހެންކަމުން ޔަގީންވާ ކަމަކީ މި ފަހަރު ވެސް ރައީސް ގޮތް ނިންމަވާނީ ގާސިމްއާ މަޝްވަރާ ކުރެއްވުމަށް ފަހު ކަމެވެ.\n"ފެނިގެން ދިޔެއީ އޮނަރަބަލް ގާސިމް އިބްރާހިމް އެބޭފުޅާގެ އަމިއްލަ މަސްލަހަތާއި ޕާޓީގެ މަސްލަހަތަށް ވުރެ ބޮޑަށް ގައުމީ މަސްލަތަހު އިސްކުރައްވާ ގައުމުގެ ކަންކަން ހައްލު ކުރުމަށް އިސްކަމެއް ދެއްވި ތަން، އެކަމަށްޓަކައި މިއަދު ވެސް ގާސިމަށް ޝުކުރު ދަންނަވަން،" ރައީސް ވިދާޅުވެފައި ވެއެވެ.\nއަޑުތައް ފެތުރިފައިވާ ގޮތުން އެމްޑީޕީގެ ބައެއް މެމްބަރުން ބޭނުންވަނީ ކޮމިއުނިކޭޝަން މިނިސްޓްރީ އުވާލާށެވެ. ދެ އަހަރުގެ ތެރޭގައި އެ މިނިސްޓްރީއަށް ކަމެއް ނުކުރެވުނު ކަމަށް ވިދާޅުވެ، ހެންވޭރު ހުޅަނގު ދާއިރާގެ މެމްބަރު ހަސަން ލަތީފް ވަނީ މިނިސްޓްރީ އުވާލުން މާ ރަނގަޅު ކަމަށް ފާހަގަކުރައްވާފަ އެވެ. ހައުސިން މިނިސްޓްރީއަށް ދިމާވި ގޮތަށް ބަލާއިރު މިއީ ވެސް ވުން އެކަށީގެންވާ ގޮތެކެވެ.\nކޮންމެއަކަސް ގޮތް ނިންމަވާނީ ރައީސް އެވެ. އެއީ ކޯލިޝަން ލީޑަރުންނާ މަޝްވަރާ ކުރެއްވުމަށް ފަހު އެވެ. ރައީސް ވިދާޅުވެފައިވާ ގޮތުން ނަމަ "މިނިސްޓަރު ބަދަލުވި ކޮންމެ ފަހަރަކި ޑިސިޝަން ނެގީ އެ ޕާޓީއެއްގެ އިސް ލީޑަރުންނާ ވާހަކަދައްކާފައި" އެވެ.\nދެން އޮތީ މިދިޔަ ހަފްތާ ބަންދުގައި ކޯލިޝަނާ މެދު ޕާޓީތަކުން ދެއްކި ވާހަކަ އެވެ. އެމްއާރްއެމުން ވަނީ ސަރުކާރު ދެމެހެއްޓުމުގައި ގައުމީ މަސްލަހަތު އިސްކޮށް ރައްޔިތުންނަށް ހިދުމަތް ކޮށްދިނުމަށް ކޯލިޝަން ސަރުކާރާއެކު ދެމި އޮންނާނެ ކަމުގެ ޔަގީންކަން ދީފަ އެވެ.\nކޯލިޝަން ހެދި އިރު އެއްބަސްވެފަިއވާ ކަންތައްތައް އެގޮތަށް ނުވި ނަމަވެސް ކޯލިޝަނުން ވަކި ނުވާނެ ކަމަށް ގާސިމް ވެސް ވިދާޅުވި އެވެ. ގާސިމް ވިދާޅުވީ ކޯލިޝަން ރޫޅާލުމުގެ ވާހަކަ އެމްޑީޕީގެ ބައެއް ބޭފުޅުން ދެއްކި ނަމަވެސް ޖޭޕީގެ ތެރެއިން އެފަދަ މަސައްކަތެއް ނުކުރާ ކަމަށެވެ.\n"އަޅުގަނޑުމެންނަށް އެ އެއްބަސްވެވަޑައިގެންފައި އޮތް ގޮތަށް، މުޅިން 100 ޕަސެންޓް އެއްގޮތަށް ވަޒީފާތަކާއި ކަންތަކުގައި އެއްބަސްވުމާ އެއްގޮތަށް، 100 ޕަސެންޓް ދިޔަޔަސް، ނުދިޔަޔަސް އަޅުގަނޑުމެން މިތިބީ ސަރުކާރުން، އެމްޑީޕީއިން އަޅުގަނޑުމެން ވަކިކޮށްފައި އެއްލައިލާތޯ ބަލަން،" ގާސިމް ވިދާޅުވި އެވެ.\nމި ހުރިހާ ކަމަކަށް ބަލާއިރު، މި ވަގުތު އަނދަވަޅެއްގެ ތުންފަތް މަތީގައި ހުރި މަލީހު ކޯލިޝަނާ ގުޅޭ ގޮތުން ދައްކަމުންދާ ވާހަކައަކީ ދެކޮޅު ޖެހޭ ހެއްޔެވެ؟ އެކި މީހުންގެ ހިޔާލު ތަފާތުވާނެ ކަން ޔަގީނެވެ. ކޮންމެ ގޮތެއް ވިޔަސް ކުރިމަގުގައި ވާނެ ގޮތެއް ނޭނގެ އެވެ. ރައްޔިތުންނަށް ޖެހޭނީ ކުޅިބަލަން ތިބޭށެވެ.\nކޯލިޝަން ލީޑަރުންސަރުކާރުޖޭޕީ އެމްޑީޕީމަލީހުމިނިސްޓަރު މަލީހުގާސިމް އިބްރާހިމްރައީސް ޞާލިޙްމަޖިލިސް


Yaameen ge Isthiunaafy Shareeathugai Aa Hekkeh Hushahalhaifi ޔާމިންގެ އިސްތިއުނާފީ ޝަރީއަތުގައި އާހެއްކެއް ހުށަހަޅައިފި – Huvadhoo News Yaameen ge Isthiunaafy Shareeathugai Aa Hekkeh Hushahalhaifi Huvadhoo News\nޔާމިންގެ އިސްތިއުނާފީ ޝަރީއަތުގައި އާހެއްކެއް ހުށަހަޅައިފި\nކުރީގެ ރައީސް އަބްދުﷲ ޔާމީންގެ ފަސްއަހަރުގެ ޖަލުހުކުމް އިސްތިއުނާފް ކުރުމުގެ ޝަރީއަތަށް އެމަނިކުފާނުގެ ފާރާތުން އާ ހެއްކެއް ކޯޓަށް ހުށަހަޅައިފިއެވެ.\nކްރިމިނަލް ކޯޓުން އިއްވި ފަސް އަހަރުގެ ޖަލު ހުކުމުގެ އިސްތިއުނާފް ޝަރީއަތުގައި އެމަނިކުފާނުގެ ފަރާތްޕުޅުން ހުށަހެޅުއްވީ ކުރީގެ ނައިބު ރައީސް އަހުމަދު އަދީބްގެ ވީޑީޔޯ ރެކޯޑިންއެކެވެ.\nއެވީޑިޔޯއަކީ 2015 ވަނަ އަހަރު މާރޗް 12 ވަނަ ދުވަހު ރެކޯޑްކޮށްފައިވާ ވީޑިޔޯއެކެވެ. އެވީޑީޔޯގައި އަދީބް ބުނެފައިވަނީ އޭނަގެ އަތުގައި ޔާމީންގެ ފައިސާ ހުންނާނެ ކަމަށާއި އެފައިސާ މެނޭޖް ކުރައްވާ ކަމަށެވެ.\nޔާމީންގެ ވަކީލުން ފާހަނގަ ކުރެއްވި ގޮތުގައި އެފައިސާއަކީ ޔާމީންގެ ކެމްޕެއިންއަށް ދީފައިވާ ފައިސާ ކަމަށާއި އެކަން ސާބިތުކުރުމަށް ހެކިންގެ ގޮތުގައި ހޯރަފުށި ދާއިރާގެ ކުރީގެ މެންބަރު މުހައްމަދު އިސްމާއީލްއާއި ހުޅުދޫ ދާއިރާގެ ކުރީގެ މެންބަރު މުހައްމަދު ޝާހިދުގެ ނަން ވަނީ ހުށަހަޅާފައެވެ. އިތުރު ކިތާބީ ހެކިންގެ ގޮތުގައި އެންޓި ކޮރަޕްޝަން ކޮމިޝަން (އޭސީސީ) ގެ ކުރީގެ ރައީސް ހަސަން ލުތުފީ ކްރިމިނަލް ކޯޓަށް ހުށަހެޅުއްވި ސިޓީގެ އިބާރާތަކާއި އެ ކޮމިޝަންގެ ކުރީގެ ނައިބު ރައީސް މުއައްވިޒް ރަޝީދުގެ ލީކުވެފައިވާ އޯޑިއޯ ވެސް ހުށަހެޅުއްވިއެވެ.\nއެ ހެކި ހުށަހަޅުއްވާފައި ވަނީ އަދީބުގެ އަތުގައި ޔާމީންގެ ފައިސާ ހުންނާނެ ކަން ސާބިތު ކޮށްދިނުމަށާއި އެއް މިލިއަން ޑޮލަރަކީ އެ ފައިސާ ދެއްވުމަށް އެދިވަޑައިގަތުމުން ދެއްވި ފައިސާއެއް ކަން ސާބިތު ކުރަން ވެގެން ކަން ޔާމީންގެ ވަކީލުން ފާހަގަ ކުރެއްވިއެވެ. އަދި މިއަދުގެ އަޑުއެހުމުގައި ވަކީލުން ނިންމެވީ ލީކުވެފައިވާ ތިން ޤާޒީންގެ އޯޑީޔޯ ކޯޓަށް ހުށަހެޅުމަށް ނިންމި ނިންމުން އަބުރާ ނެންގެވުމަށްވެ.\nކުރީގެ ރައީސް ޔާމީންގެ މައްޗަށް މަނީ ލޯންޑަރިން ކުށް ސާބިތުވެ ފަސް މިލިއަން ޑޮލަރުން ޖޫރިމަނާކޮށް ފަސް އަހަރަށް ޖަލަށްލުމަށް ކްރިމިނަލްކޯޓުން ހުކުމްކުރީ 2019ވަނަ އަހަރުގެ ނޮވެމްބަރު މަހުގެ 28 ވަނަދުވަހުއެވެ. ކްރިމިނަލް ކޯޓުން ކުރި ހުކުން ހައިކޯޓުގައި އިސްތިއުނާފްކުރުމުން، ދަށުކޯޓުގެ ޙުކުމް ދަމަހައްޓަން ހައިކޯޓުން ނިންމާފައިވަނީ މިދިޔަ ޖެނުއަރީ މަހުގެ 21ވަނަ ދުވަހުއެވެ.\nރައީސް ޔާމީން ފަސް އަހަރު ދުވަހުގެ ޖަލުހުކުމާއެކު ކޮށްފައިވާ ފަސް މިލިއަން ޑޮލަރުގެ ޖޫރިމަނާ ފައިސާ، ހުކުމާއި އެއްގޮތަށް ދައްކަމުން ނުދާތީ އެފައިސާ އެއްފަހަރާ ދެއްކުމުގެ އަމުރަކަށް ބަންޑާރަ ނާއިބުގެ އޮފީހުން ސިވިލް ކޯޓުގައި ވަނީ އެދިފައެވެ.


Bodethi Kunfunithakuge Verin, Eh Reyah Jalah Dhiyumah Masahkaiy Kuranee - Vaguthu\nބޮޑެތި ކުންފުނިތަކުގެ ވެރިން، އެއް ރެއަށް ޖަލަށް ދިޔުމަށް މަސައްކަތް ކުރަނީ\nދުނިޔޭގެ މަޝްހޫރު ކުންފުނިތަކުގެ ވެރިންނަކީ، އެންމެ އަރާމާއި އެންމެ މޮޅެތި ތަންތަނުގައު އުޅޭ ބައެކެވެ. ވަރުގަދަ ކެއުންތަކާއި، އެމީހުންގެ ހައިބަތާއި ގުޅުންހުރި، އަގުބޮޑު ކާރުތަކުގައި ދަތުރުކުރުމަކީ އެމީހުންގެ އާދައެވެ. ހަމައެހެންމެ، މީރު ކެއުންތައް ކެއުމާއި، އަގުބޮޑު ހޮޓަލްތަކާއި ރިސޯޓުތަކުގައި ވަގުތު ހޭދަކުރުންވެސް ވެގެންދާނީ، އެމީހުން އާއްމުކޮށް ކޮށް އުޅޭ ކަމަކަށެވެ.\nއެހެންކަމުން، ބޮޑު ކުންފުންޏެއް ވެރިއަކު، ގަސްދުގައި، އެއްވެސް ކުށަކާ ނުލައި، ޖަލުގައި ވަގުތު ހޭދަކުރަން ގޮސްފާނެކަމަށް ޤަބޫލު ކުރަން ހެއްޔެވެ؟\nއެކަމަށް ޤަބޫލު ކުރިއަސް، ނުކުރިއަސް މައްސަލައެއް ނެތެވެ. އެއް ރޭ، ޖަލެއްގައި ހޭދަކުރުމަށް، ދުނިޔޭގެ އެކި ކަންކޮޅުތަކުގެ، އެތައް ބޮޑެތި ކުންފުންޏެއްގެ ވެރިން ވަނީ ބޭނުންވެފައެވެ. އެކަން ކުރުމަށް، އެފަރާތްތަކުން ދަނީ އެތައް ޚަރަދެއްވެސް ކުރަމުންނެވެ. އެހެންނަމަވެސް، އެފަރާތްތައް މިކަން ކުރަނީ ރަނގަޅު ނިޔަތެއްގައި، ބަޔަކަށް އެހީވުމަށެވެ.\n"އެނުއަލް ސީއީއޯ ސްލީޕްއައުޓް" ނަމުގައި ކުރިއަށް ގެންދާ ހަރަކާތެއްގެ ދަށުން، މި އަހަރު، އެންމެ ބޮޑު އަގެއް ހުށަހަޅާ ސީއީއޯ އެއް ގެންދިޔުމަށް ހަމަޖެހިފައިވަނީ ދެކުނު އެފްރިކާގެ ރޮބެން އައިލެންޑުގައި ހުންނަ ޖަލު ގޮޅިއަކަށެވެ. މިއީވެސް އާދައިގެ ތަނެއް ނޫނެވެ. މިއީ، ނެލްސަން މަންޑޭލާ، އޭނާގެ ޖަލު ޙުކުމް ތަންފީޛު ކުރި ގޮޅިއެވެ. މަންޑޭލާ އަކީ ދެކުނު އެފްރިކާގައި އޮތް، ދޮން މީހުންނާ ކަޅު މީހުންގެ ނަސްލީ ތަފާތުކުރުންތައް ނައްތާލުމަށް އެންމެ ވަރުގަދަ އަޑު އުފުލި މީހާއެވެ. އަދި، އޭނާއަކީ އެޤައުމުގެ ފުރަތަމަ ކަޅު ނަސްލުގެ ރައީސްވެސްމެއެވެ.\nމި ހަރަކާތް އިންތިޒާމް ކުރާ ފަރާތުން ބުނެފައިވާ ގޮތުގައި، ޖަލުގައި އެއް ރޭ ނިދުމުގެ ފުރުޞަތު ދިނުމަށް، އޮންލައިން ކޮށް ނީލަން ހުޅުވާފައިވަނީ 250،000 އެމެރިކާ ޑޮލަރަށެވެ. އެހެންނަމަވެސް، އިތުރު ތިން ނީލަމެއް ހުށަހަޅާ، މިހާރުގެ އަގުވަނީ 300،000 ޑޮލަރަށް އަރާފައެވެ.


SunOnline: Amuru thanfeezukoh mujurimun dhookolli nama ley ohoruvuamakah dhiyaees: Raees Yameen\nއަމުރު ތަންފީޒުކޮށް މުޖުރިމުން ދޫކޮށްލިނަމަ ލޭ އޮހޮރުވުމަކަށް ދިޔައީސް: ރައީސް\nފާތިމަތު ސައީދު 14 Feb 2018, 22:45\nރައީސް ޔާމީން މިރޭގެ ޖަލްސާގައި ވާހަކަފުޅު ދައްކަވަނީ ސަން ފޮޓޯ/ މުހައްމަދު އަފްރާހް\nސިޔާސީ ބައެއް ކުށްވެރިން ދޫކޮށްލަން ސުޕްރީމް ކޯޓުން މިމަހުގެ އެއްވަނަ ދުވަހު ކުރި އަމުރު ސަރުކާރުން ތަންފީޒު ކުރި ނަމަ ލޭ އޮހޮރުވުމަކަށް ދިޔައީސް ކަމަށް ރައީސް އަބްދުﷲ ޔާމީން އަބްދުލްގައްޔޫމު ވިދާޅުވެއްޖެ އެވެ.\nޕީޕީއެމްގެ 'ރުމާލު 2' ޖަގަހާގައި މިރޭ ވާހަކަފުޅު ދައްކަވަމުން ރައީސް ޔާމީން ވިދާޅުވީ އެ އަމުރު ތަންފީޒު ކުރިނަމަ ނުވަތަ މުޖުރިމުން ދޫކޮށްލި ނަމަ އެމަނިކުފާނަށް ތާއީދު ކުރައްވާ ފަރާތްތަކުން މަޑުން ނުތިބޭނެ ކަން ޔަގީންވާ ކަމަށެވެ. އަދި އަމުރު ތަންފީޒު ކުރާ ހިސާބުން ދެ ފަރާތުން މަގުމައްޗަށް ނުކުންނާނެ ކަމަށް ރައީސް ޔާމީން ވިދާޅުވި އެވެ.\nރައީސުލްޖުމްހޫރިއްޔާ އަޒުލުކުރަން އަމުރު ނެރުނުނަމަ ރައްޔިތުން އެކަން ގަބޫލު ނުކުރާނެ ކަމަށް ރައީސް ޔާމީން ވިދާޅުވި އެވެ. އަދި ބަންޑާރަ ނައިބު ވަކި ކުރަން އަމުރު ނެރުނު ނަމަވެސް، މަގާމުން ވަކިކުރި ޕޮލިސް ކޮމިޝަނަރު އަހުމަދު އަރީފު އެމަގާމަށް ގެންނަން އަމުރު ކުރި ނަމަވެސް މަގުމަތީގައި ހަމަނުޖެހުން ހިންގައި ލޭ އޮހޮރުވުމަކަށް ދިޔައީސް ކަމަށް ރައީސް ޔާމީން ވިދާޅުވި އެވެ.\nއުއްތަމަ ފަނޑިޔާރު އަބްދުﷲ ސައީދު އަދި ފަނޑިޔާރު އަލީ ހަމީދު މުހައްމަދު މަސައްކަތް ކުރެއްވީ މަގުމައްޗަށް މީހުން ނެރެ ހަމަނުޖެހުން ހިންގުމަށް ކަމަށް ރައީސް ޔާމީން ތުހުމަތު ކުރެއްވި އެވެ.\n"އެދުވަހު ސިފައިންނާއި ފުލުހުން ރައީސުލްޖުމްހޫރިއްޔާގެ އަމުރަށް ތަބާވީމަ މިދެންނެވި ހަމަނުޖެހުން ނުހިނގާ ސަލާމަތްވެގެން މިދިޔައީ. އޭގައި ހަމަ ﷲގެ ނިއުމަތް ﷲގެ މިންވަރުފުޅު އަޅުގަނޑުމެންނާ އެކު ވަނީ. ހައްގުގައި ތިބީ އަޅުގަނޑުމެން ކަމަށް ވާތީ،" ރައީސް ޔާމީން ވިދާޅުވި އެވެ.\nރައީސް ޔާމީން ވިދާޅުވީ ތަބާވާނީ ސުޕްރީމް ކޯޓުގެ ކޮން އަމުރަކަށްތޯ ދިވެހި ރައްޔިތުންގެ ހިތުގައި ސުވާލު އުފެދޭނެ ކަމަށެވެ. އަދި ސުޕްރީމް ކޯޓުން ކުރާ އަމުރަކީ އެ ކޯޓުގެ އިހުތިސާސްގެ ތެރެއިން ކުރެވޭ އަމުރެއްތޯ ވެސް ބަލަން ޖެހޭ ކަމަށް ރައީސް ޔާމީން ވިދާޅުވި އެވެ.\n"މައްސަލައެއް ކޯޓަށް ބަލައިގަންނަން ވާހަކަދެކެވޭ ހިސާބުން ކުރިއަށް ދާންވާނީ އެއްވެސް ކަހަލަ ނުބައި ޑެލިބަރޭޝަނެއް ނެތި. ނުބައި ނިޔަތެއް ނެތި ހެޔޮ ނިޔަތުގައި،" ރައީސް ޔާމީން ވިދާޅުވި އެވެ.\nކުރީގެ ރައީސް މުހައްމަދު ނަޝީދަށް ރައީސް ޔާމީން ވަނީ ފާޑު ވިދާޅުވެފަ އެވެ. ރާއްޖެއަށް ފިލައިގެން ބޭރު ގައުމަކަށް ގޮސް ކުށްވެރިއެއްގޮތަށް އުޅޭ މީހަކަށް ރާއްޖޭގެ ކަންކަމަށް ބަސް ކިޔޭ ކޯޓު ތަކަށް މައްސަލަ ވެއްދޭ ގޮތަށް އޮތުމަކީ ނިޒާމުގައި އޮތް މައްސަލައެއް ކަމަށް ރައީސް ޔާމީން ވިދާޅުވި އެވެ.\nއެއީ ގާނޫނުއަސާސީ އާއި ގާނޫނު ތަކާ މެދު ވިސްނަން ހުރި ކަންކަން ކަމަށް ރައީސް ޔާމީން ވިދާޅުވި އެވެ.\nޕީއެންސީ ރަޖިސްޓްރީ ކޮށްދިނުން ލަސްވާތީ މެންބަރުން ގާސިމް އަރިހަށް\nޕީޕީއެމްގެ ސެކްރެޓަރީ ޖެނެރެލް އަކަށް މަތީން ހަމަޖައްސަވައިފި\nޕީޕީއެމްގެ ކައުންސިލް ބައްދަލުވުމެއް މިރޭ ބާއްވަނީ


މަގޫދޫ ޖަލްސާއިން ސަރުކާރަށް ސިހުން ލިބިގެންދާނެ\nއައިހެވަން ޕްރޮޖެކްޓް މި ސަރުކާރުގައި ހިނގާފާނެ ކަމަށް ގަބޫލު ނުކުރެވޭ\nއިތުރު ފަސް އަހަރު ދީފި ނަމަ އިތުރަށް ލިބޭނީ ނިކެމެތިކަން\n7 ޑިސެންބަރ 2017 | ބުރާސްފަތި 21:49\nއެމްޑީޕީގެ ހިންގުން ވަރަށް ހަރުދަނާކަމާއެކު އެބަދޭ. ގުޅިފައިވާ ޕާޓީތަކުގެ ހަރަކާތްތަކުގެ ކުރިއަށްދާ ގޮތުން ސަރުކާރުން ޖެހިލުންވޭ. ފ.މަގޫދޫގައި މާދަމާ ރޭ ބާއްވާ ޖަލްސާއިން ސަރުކާރަށް ސިހުން ލިބިގެންދާނެ. މާދަމާ ވޯޓެއް ލިޔަސް މި ސަރުކާރު ބަލިކުރާނަން. ފްރީ ޓްރޭޑް އެއްބަސްވުމުގެ ނަމުގައި ކުރިއަށްދާ ހަރަކާތައް ދިވެހިން ނޫނެކޭ ބުނަން ޖެހޭ.\n7 ޑިސެންބަރ 2017 | ބުރާސްފަތި 22:39\nއައިހެވަން ޕްރޮޖެކްޓް މި ސަރުކާރުގައި ކުރިއަށް ގެންދާނެ ކަމަށް ގަބޫލެއް ނުކުރެވޭ. އެމްޑީޕީ ސަރުކާރަށް ފްލެޓް އެޅުނީ އެކަން ކުރާނެ ގޮތްރޭވި ހިންގަމުން ދިޔައީމަ. ރައްޔިތުންނަށް އިހްތިރާމް ކުރުމުގެ ސިފަ މި ސަރުކާރުގައި ނެތް.\nއިތުރު ފަސް އަހަރު އިތުރަށް 500 މިލިއަން ރުފިޔާ ދަރުވާލާފާނެ ކަމާމެދު ޝައްކެތް ނުކުރަން. ފާއިތުވި ހަތަރު އަހަރަކީ ރައްޔިތުން އެންމެ ނިކަމެތިވި ހަތަރު އަހަރު. ރައްޔިތުން އިތުރު ފަސް އަހަރު މި ސަރުކާރަށް ދޭން ބުނުމަކީ މޮޔަ ވާހަކަ އެއް.\nމި ސަރުކާރުގައި އިގުތިސާދީ ވިސްނުމެއް ނެތް\n2008 ފެށިގެން ރާއްޖޭގައި ވެރިކަމުން އައީ ވަރަށް ވަރުގަދަ ސިޔާސަތުތަކަކާއެކު. އެކަމު މިހާރު ދަނީ ތަރައްގީގެ ނަމުގައި ރާއްޖޭގެ ކުންފުނިތައް ބަނގުރޫޓު ކުރަމުން. ގައުމު ވިއްކާލަނީ ކުންފުނިތަކަށް ޓަވަރުއަޅަން ވެގެން. ކުންފުނިތަކުގައި އެވަރުގެ ފެންވަރެއް ނެތް. މި ސަރުކާރުން ބިންގާ އަޅައިގެން އެޅި ފްލެޓްތަކެއްގައި މީހުން ދިރިއުޅެން ފެށިތޯ ސުވާލު އުފައްދަން ޖެހޭ.\n7 ޑިސެންބަރ 2017 | ބުރާސްފަތި 22:09\nދިރިއުޅުމުގެ ހާލަތު ދަށަށް ގޮސްފި\nބައެއް މީހުން ފިހާރަތައް ބަންދުކުރާ ހިސާބަށް ގޮސްފި. ލިބޭ އެއްޗަކުން ދެކޮޅު ނުޖެހޭ ކަމަށް ބުނާ މީހުން ގިނަވެއްޖެ. މި ސަރުކާރުން ވަޒީފާތަކެއް އިތުރު ވެގެނެއް ނުދޭ. އެސްއީޒެޑްގެ ގާނޫނާއެކުވެސް ރާއްޖެއަށް އިންވެސްޓަރަކު ނާދެ. އެސްއީޒެޑްގެ ސަބަބުން ރާއްޖެއަށް ކުރިއެރުވުމެއް ނުލިބޭ. ހުސް ތާކުން ތާކުން ނުޖެހޭ ވާހަކަ ދައްކައި ދިވެހި ހަޒާނާއަށް ހިތިހުރި ގޮތަކަށް ހަދަނީ. ޗައިނާއެކު ވެފައިވާ ފްރީ ޓްރޭޑް އެއްބަސްވުމުގެ ސަބަބުން ކުދި ވިޔަފާރިތަކާއި މަސްވެރިކަމާއި ފަތުރުވެރިކަމަށް ވާނެ ގޮތާއިމެދު ވިސްނަން ޖެހޭ.\n7 ޑިސެންބަރ 2017 | ބުރާސްފަތި 22:01\nގައުމު އިގުތިސާދީ އަނދަވަޅަކަށް ވައްޓާލައިފި. މިއީ މިނިވަން ގައުމެކޭ ނުބުނެވޭ ހިސާބަށް ގޮސްފި. ކުރީ ސަރުކާރުގެ ލޯނުތައް ދެއްކުމަށް ކަމަށް ބުނާ ވާހަކައަކީ ހަގީގަތެއް ނޫން. އެއީ ހަގީގަތެއް ނަމަ މިހާރު މި ސަރުކާރުގެ ލޯނުގެ ގޮތުގައި އޮންނަން ޖެހޭނީ އެއް ބިލިއަން ރުފިޔާ.\n7 ޑިސެންބަރ 2017 | ބުރާސްފަތި 21:54


ޖޯން މެކަފީގެ ވާހަކަ ކިޔައިދޭ ފިލްމަށް ޒެކް އެފްރޮން – DhiDaily\nޖޯން މެކަފީގެ ވާހަކަ ކިޔައިދޭ ފިލްމަށް ޒެކް އެފްރޮން\nއެސްޓީއެކްސް ފިލްމްސް އިން ހަދާ މި ފިލްމުގެ ނަމަކީ ”ކިންގް އޮދް ދަ ޖަންގަލް“ އެވެ. ފިލްމު ޑައިރެކްޓްކުރަން ހަވާލުކޮށްފައި ވަނީ 2011 ގެ ”ކްރޭޒީ، ސްޓްޕިޑް، ލަވް“ ގެ ޑައިރެކްޓަރުން ކަމަށްވާ ގްލެން ފިކާރާ އާއި ޖޯން ރެގްއާއާ އެވެ.\nހޮލީވުޑް ރިޕޯޓާއި އިން ބުނިގޮތުގައި ”ކިންގް އޮފް ދަ ޖަންގަލް“ ގައި މެކަފީގެ ހަޔާތުގެ އެންމެ މުހިއްމު ސޮފުހާތައް ދައްކުވައި ދޭނެ އެވެ. އެގޮތުން އޭނާ ނުފޫޒު ގަދަ ވިޔަފާވެރިއަކަށްވުމާއި ފަހުން އެކި ކަހަލަ ބޮޑެތި ކުށްތަކުގައި ބެދި އެމެރިކާ ދޫކޮށް، ކިއުބާ އަށް އަމިއްލަ އަށް އަރުވައިލެވިގެން އެކަހަރި އެކަމަކު އަދިވެސް މުއްސަނދި ދިރިއުޅުމެއް އުޅެމުން އަންނަ ގޮތް ދައްކުވައި ދޭނެ އެވެ.\nމި ފިލްމުގެ ސްކްރީންޕްލޭ ލިޔެފައި ވަނީ މިދިޔަ މަހު ނެޓްފްލިކްސް އިން ސްޓްރީމްކުރި ބައޮގްރަފިކަލް ކޮމެޑީ ފިލްމު ”ޑޮލެމައިޓް އިޒް މައި ނޭމް“ ގެ ލިޔުންތެރިން ކަމަށްވާ ސްކޮޓް އެލެގްޒެންޑާ އާއި ލެރީ ކެރެޒޯންސްކީ އެވެ.\n”ކިންގް އޮފް ދަ ޖަންގަލް“ ގެ ކާސްޓަށް އެފްރޮން ހަމަޖެއްސި ނަމަވެސް، އިތުރު ކާސްޓުންނަކީ ކޮބައި ކަމެއް އަދި ނޭނގެ އެވެ. އަދި ފިލްމުގައި މެކަފީގެ ރޯލް ކުޅޭނެ އެކްޓަރަކު ވެސް ކަށަވަރެއް ނުވެ އެވެ.\nފިލްމުގެ ޝޫޓިން ފަށަން ނިންމާފައި ވަނީ އަންނަ އަހަރުގެ ކުރީކޮޅު އެވެ.


Inter Milan Katuvaalai Napoli Italian Cup Ge Final Ah - Vaguthu\nއިންޓަ ކަޓުވާލައި ނަޕޯލީ އިޓާލިއަން ކަޕްގެ ފައިނަލަށް\nއިންޓަ މިލާން ކަޓުވާލައި ނަޕޯލީ އިން އިޓާލިއަން ކަޕް ފައިނަލްގެ ދެވަނަ ޖާގަ ހޯދައިފިއެވެ.\nނަޕޯލީ އިން ކޮޕާ އިޓާލިއާގެ ފައިނަލަށް ދަތުރު ކުރީ 2-1 ގެ އެގްރިގޭޓް ނަތީޖާ އަކުން ކުރި ހޯދައިގެންނެވެ. މި ދެ ޓީމް ރޭ ނަޕޯލީގެ ދަނޑުގައި ކުޅުނު މެޗް ނިމުނީ 1-1 އިން އެއްވަރު ވެގެންނެވެ. ނަޕޯލީ އަށް އެގްރިގޭޓުން ކުރި ލިބުނީ ފުރަތަމަ ލެގު މެޗް 1-0 އިން ކާމިޔާބުކޮށްފައި އޮތުމުންނެވެ. ފައިނަލްގައި ނަޕޯލީ ނުކުންނާނީ ޔުވެންޓަސްއާ ދެކޮޅަށެވެ. ޔުވެންޓަސް ފައިނަލަށް ދަތުރު ކުރީ އަވޭ ގޯލުގެ އުސޫލުން އޭސީ މިލާން ބަލިކުރުމަށްފަހުއެވެ. ފައިނަލް މެޗް އިޓަލީގެ ވެރިރަށް ރޯމްގައި ކުޅުމަށް ހަމަޖެހިފައިވަނީ އަންނަ ބުދަ ދުވަހުއެވެ.\nރޭ އިންޓަ އާއި ނަޕޯލީ ބައްދަލުކުރި މެޗްގައި ފުރަތަމަ ގޯލް ޖަހައި ލީޑް ނެގީ އިންޓަ މިލާނުންނެވެ. މެޗް ފަށައިގެން ދެވަނަ މިނެޓްގައި ކޯނަރަކުން ކީޕަރު ޑޭވިޑް އޮސްޕީނާގެ ގޯލް ތެރެއަށް ބޯޅަ ވައްދާލައިގެން މި ގޯލް އިންޓަ އަށް ޖަހައިދިނީ ކްރިސްޓިއަން އެރިކްސެންއެވެ.\nއެއާއެކު ނަތީޖާ ހަމަހަމަވި ނަމަވެސް ނަޕޯލީ އަށް ކުރި ލިބުނީ ފުރަތަމަ ހާފް ނިމެން ގާތްވެފައި ވަނިކޮށް އޮސްޕީނާ އުފެއްދި ކައުންޓާ ހަމަލާއެއްގައި ފޯވަޑް ޑްރައިސް މާޓެންސް ގޯލެއް ޖަހައި އެގްރިގޭޓް ނަތީޖާ 2-1 އަށް ބަދަލުކޮށްލުމުންނެވެ.\nމިއީ ބެލްޖިއަމްގެ ތަރި ނަޕޯލީ އަށް ޖަހައިދިން 122 ވަނަ ގޯލެވެ. މިއާއެކު އޭނާ ވަނީ ނަޕޯލީގެ ތާރީހުގައި އެ ކްލަބަށް އެންމެ ގިނަ ގޯލް ޖެހި ކުޅުންތެރިޔާގެ ޝަރަފް ހޯދައިފައެވެ. ކުރިން މި ރެކޯޑް އޮތީ ނަޕޯލީގެ ކެޕްޓަން ބޭންޑް ގިނަ އަހަރުތަކެއް ވަންދެން އެޅި ސްލޮވާކިއާގެ މަރެކް ހަމްސިކް އަތުއެވެ. 121 ގޯލާއެކު ހަމްޝިކް ލިސްޓުގެ ދެވަނަ އަށް ވެއްޓުނު އިރު ތިންވަނައިގައި އޮތީ އާޖެންޓީނާގެ ޑިއޭގޯ މަރަޑޯނާ އެވެ.


SUS balikoh Valencia in Maziya aa faragu kuda kohfi\nއަލީ ފާސިރު (ސެންޓޭ) ގެ ލަނޑުތަކާ އެކު، ސުޕަ ޔުނައިޓެޑް ސްޕޯޓްސްގެ މައްޗަށް 2-0 ން މޮޅުވެ ވެލެންސިއާ އިން އެއް ވަނައިގައި އޮތް މާޒިޔާ އާ ފަރަގު ކުޑަ ކޮށްފި އެވެ.\nމިދިޔަ ހަފުތާގައި މާޒިޔާ އާ ދެކޮޅަށް ޑިފެންސިވް ގޭމެއް ކުޅެ ސަސްއިން މާޒިޔާ ހިފެހެއްޓުމުން ވެލެންސިއާ އަށް ބޮޑު ފުރުސަތެއް އޮތެވެ. މިރޭ ސަސް ބަލިކޮށް ދެ ވަނައިގައި ވެލެންސިއާ އިން ވަނީ މާޒިޔާ އާ ހަތަރު ޕޮއިންޓަށް ކައިރިކޮށްފަ އެވެ. އަދި އެ ޓީމުގެ ފަހަތުން ތިން ވަނައިގައި އޮތް ކުލަބު ގްރީން ސްޓްރީޓާ ދެމެދު އޮތް ޕޮއިންޓްގެ ފަރަގުވެސް ވެލެންސިއާ އިން ވަނީ ހަތަރު ޕޮއިންޓަށް ފުޅާ ކޮށްފަ އެވެ.\nމެޗުގެ 34 ވަނަ މިނެޓްގައި ސެންޓޭ، ފުރަތަމަ ލަނޑު ކާމިޔާބު ކުރީ، ސަސްގެ ކީޕަރު މިރުޒޯހިދު ކުރިއަށް ނުކުމެ ހުރުމުން އޭގެ ފައިދާ ނަގައި ދުރުން ފޮނުވާލި ބޯޅަ ގޯލްގެ ތެރެއަށް އޮއްސާލައިގެންނެވެ.\nވެލެންސިއާގެ ޑިފެންޑަރު އަކްރަމް އަބްދުލް ގަނީ، ހާފުގެ މެދެއްހާ ހިސާބުން އޭރިއާ ތެރެއަށް ނަގައިދިން ބޯޅަ، ސަސްގެ ޖޯޒީގައި ފުރަތަމަ މެޗު ކުޅުނު ޑިފެންޑަރު މުޖުތާޒު މުހައްމަދު (މުޖޭ) ބޮލުން ދިފާއު ކުރި އެވެ. އެހެންނަމަވެސް އޭނާ އަށް އެ ބޯޅަ ބޮލުން ރަނގަޅަށް ފޮނުވާ ނުލެވުމުން، އޭނާގެ ބޮލުގައި ޖެހިފައި ވެއްޓުނު ބޯޅަ ލިބުނީ ސެންޓޭ އަށެވެ. ސެންޓޭ ބޯޅަ ކޮންޓްރޯލް ކޮށްލައި ކީޕަރު މިރުޒޯހިދު ބޯމަތިން ގޯލްގެ ތެރެއަށް ބޯޅަ އޮއްސާލި އެވެ.\nދެ ވަނަ ހާފުގައި، ސަސްގެ އަބްދުﷲ ޖުނައިދު ވަނީ ލަނޑެއް ޖެހުމާ ވަރަށް ކައިރިއަށް ޖެހިލާފަ އެވެ. އަޖުނާން މުހައްމަދު ދިން ބޯޅަ ޖުނައިދު އަށް ލިބުނު އިރު ވެލެންސިއާ ކީޕަރު މުހައްމަދު ފައިސަލް ހުރީ ކުރިއަށް ނުކުމެ އެވެ. ޖުނައިދު މަސައްކަތް ކުރީ ފައިސަލް ބޯ މަތިން ގޯލްގެ ތެރެއަށް އޮއްސާލާށެވެ. އޭނާ ފޮނުވާލި ބޯޅައިގައި މާ ބޮޑު ބާރެއް ނެތެވެ. ފައިސަލް ވަނީ ފަހަތައް އެނބުރި ގޮސް އެ ބޯޅަ ސަލާމަތް ކޮށްފަ އެވެ.\nމެޗުގެ 81 ވަނަ މިނެޓްގައި ސެންޓޭ ދެ ވަނަ ލަނޑު ކާމިޔާބު ކުރީ، ބޯޖަސް މާޓިން ނަގައިދިން ބޯޅަ ގޯލްގެ ތެރެއަށް ފޮނުވާލައިގެންނެވެ. ކުރިން މެޗުގައި މާޒިޔާ އާ ދެކޮޅަށް ރަނގަޅު ކުޅުމެއް ދެއްކި ސަސްގެ ޑިފެންސަށް މާޓިން ތިރިތިރިން ނަގައިދިން ބޯޅަ ދިފާއު ކުރަން ވަގުތުވެސް ލިބުނެވެ. އެހެންނަމަވެސް އަހްމަދު ފައްރާހް (ފައްރަ) ގެ ފައިދަށުން ދިޔަ ބޯޅަ ސެންޓޭއަށް ލިބި އޭނާ ވަނީ ވަނީ ގޯލްގެ މެދުތެރެއަށް ފޮނުވާލާފަ އެވެ.


Pirlo vaki koh, Juventus ge Coach kamah anehkaaves Allegri - One Online\nޕިރްލޯއާއި އަލެގްރީ ---\nޕިރްލޯ ވަކިކޮށް، ޔުވެންޓަސްގެ ކޯޗުކަމަށް އަނެއްކާވެސް އަލެގްރީ\nއިޓަލިއަން ސެރެއާ އޭގެ އެންމެ ވަރުގަދަ ކްލަބު، ޔުވެންޓަސްގެ ކޯޗުކަމުގައި ހުރި އިޓަލީގެ އަންދްރޭއާ ޕިރްލޯ އެ މަގާމުން ވަކިކޮށް، ކުރިންވެސް އެ ކްލަބަށް ކޯޗުކަން ކޮށްދިން މެސިމޯ އަލެގްރީ ގެންދަން ނިންމައިފިއެވެ.\nމިދިޔަ ސީޒަނަށް ކްލަބާ ހަވާލުވި ޕިރްލޯ ޔުވެންޓަސްގެ ކޯޗުކަމުން ވަކި ކޮށްފައި ވަނީ އެކަށީގެންވާ ނަތީޖާއެއް ނުނެރެވުމުގެ ސަބަބުން ކަމަށް ބެލެވެއެވެ. ނުވަ އަހަރަށްފަހު ޔުވެންޓަސްއަށް އިޓަލީގެ ލީގު ގެއްލިފައިވާ އިރު، ގަދަ ހަތަރަކަށް އެރުނީވެސް ހަމަ ކިރިޔާއެވެ. ޕިރްލޯގެ ކޯޗުކަމުގައި އިޓާލިއަން ސުޕަ ކަޕް ޔުވެންޓަސް އިން ކާމިޔާބު ކުރި ނަމަވެސް ޗެމްޕިއަންސް ލީގުގައިވެސް އެދެވޭ ކާމިޔާބީއެއް ހޯދިފައެއް ނުވެއެވެ.\nދާދި ފަހުން ކުޅުން ހުއްޓާލި ޕިރްލޯ ޔުވެންޓަސްއާ ހަވާލުވީ އެޓީމުގެ 23 އަހަރުން ދަށުގެ ޓީމުގައި ކުޑަ ދުވަސް ކޮޅެއްގައި މަސައްކަތް ކުރުމަށް ފަހުގައެވެ. އޭނާއަކީ ޔޫރަޕްގެ އެންމެ މަތީ ފަންތީގައި މޮޅަށް ކުޅުނު މިޑްފީލްޑަރެއް ނަމަވެސް އެކަށީގެންވާ ކޯޗިން ތަޖުރިބާއެއް އަދި ކޮށްފައެއް ނުވެއެވެ.\nޔުވެންޓަސް އިން އަލެގްރީ ގެންދަން އެއްބަސްވެ، އެކަން ވަރަށް އަވަހަށް އިއުލާން ކުރާނެ ކަމަށް އިތުބާރު ހުރި ނޫސްތަކުން ވަނީ ރިޕޯޓް ކޮށްފައެވެ.\nކުރިންވެސް ޔުވެންޓަސް އަށް ކޯޗުކަން ކޮށްދިން އަލެގްރީ އެ ކްލަބުން ވަކިވީ 2019 ވަނަ އަހަރުއެވެ. އޭގެ ފަހުން އޭނާ ޓީމަކާ ހަވާލެއް ނުވެއެވެ. ކުރިން އޭސީ މިލާނަށް ވެސް ކޯޗު ކޮށްދިން އަލެގްރީ އަށް ކޯޗިން ވަޒީފާއެއް ނެތި ހޭދަ ކުރި މި ދެ އަހަރު ގިނަ ޓީމުތަކެއްގެ ހުށަހެޅުން ވަނީ ލިބިފައެވެ. އޭގެ ތެރޭގައި ޗެލްސީ އާއި އާސެނަލް ހިމެނެއެވެ.\nފަސް އަހަރު ޔުވެންޓަސްގެ ކޯޗުކަން ކުރި އިރު، އަލެގްރީ ވަނީ އެ ޓީމާއެކު އެގާރަ ތަށި އުފުލާލައިފައެވެ. އޭގެ ތެެރެއިން ފަސް ތައްޓަކީ އިޓާލިއަން ލީގެވެ. އަލެގްރީގެ ކޯޗުކަމުގައި ޔުވެންޓަސް ވަނީ ދެ ފަަަހަރު ޗެމްޕިއަންސް ލީގުގެ ފައިނަލުން ބަލިވެފައެވެ. އެއީ 2015 އާއި 2017 ވަނަ އަހަރުއެވެ.\nގުޅޭ ޓެގު ޓްރާންސްފާ މާކެޓް އިޓާލިއަން ސެރީއާ ޔުވެންޓަސް


Arsenal Fas Belumeh Nei, Jehi Jehigen 10 Vana Molhu Hoadhaifi - Vaguthu\nއާސެނަލް ފަސްބެލުމެއް ނެތް، ޖެހިޖެހިގެން 10 ވަނަ މޮޅު ހޯދައިފި\nޕްރިމިއާ ލީގުގައި ރޭ ލެސްޓަ ސިޓީގެ މައްޗަށް 3-1 އިން ކުރި ހޯދާ، މި ސީޒަނުގައި އާސެނަލް އިން ޖެހިޖެހިގެން 10 ވަނަ މޮޅު ހޯދައިފިއެވެ.\nރޭގެ މޮޅާއެކު އާސެނަލް މިހާރު ވަނީ 21 ޕޮއިންޓާ އެކު ލީގުގެ ހަތަރުވަނަ މަގާމަށް ޖެހިލާފައެވެ. ލީގުގެ ތިންވަނައިގައި އޮތް ޗެލްސީ އަށް ވެސް 21 ޕޮއިންޓު ލިބިފައިވާއިރު، އެޓީމަށް ކުރި ލިބެނީ ގޯލުގެ ތަފާތުންނެވެ. ލީގުގެ ދެވަނައިގައި އޮތް ލިވަޕޫލް އަދި ގޯލުގެ ތަފާތުން އެއްވަނައިގައި އޮތް މެންޗެސްޓަރ ސިޓީ އަށް ލިބިފައިވަނީ 23 ޕޮއިންޓެވެ.\nރޭގެ މޮޅަކީ އާސެނަލް އިން މި ސީޒަނުގައި ޖެހިޖެހިގެން ހޯދި 10 ވަނަ މޮޅު ކަމަށްވާއިރު، އެޓީމު އެންމެފަހުން މެޗަކުން ބަލިވެފައިވަނީ މިދިޔަ އޮގަސްޓް މަހުގެ 18 ވަނަ ދުވަހުއެވެ. ޕްރިމިއާ ލީގުގައި ކުޅުނު އެ މެޗުން އާސެނަލް ބަލިވީ ޗެލްސީ އާއި ބައްދަލުކޮށް 3-2 އިންނެވެ.\nއާސެނަލްގެ އެމިރޭޓްސް ސްޓޭޑިއަމްގައި ރޭ ކުޅުނު މެޗުގެ ފުރަތަމަ ހާފްގައި ލެސްޓާ އިން ރަނގަޅު ކުޅުމެއް ދެއްކިއިރު މެޗުގެ 31 ވަނަ މިނެޓްގައި އެޓީމުން ވަނީ ލީޑު ވެސް ނަގާފައެވެ. ލެސްޓާގެ މި ގޯލަކީ އާސެނަލްގެ ޑިފެންޑަރު ހެކްޓަ ބެލެރިން އަތުން ބައިކޮޅަށް ވަތް ގޯލެކެވެ.\nލެސްޓާ ލީޑުގައި އޮވެ ފުރަތަމަ ހާފް ނިމެންދަނިކޮށް، އެ ހާފްގެ ފަހު މިނެޓްގައި ރޭގެ މެޗުގައި މޮޅު ކުޅުމެއް ދެއްކި މެސުޓް އޮޒިލް ވަނީ އާސެނަލް އަށް ނަތީޖާ އެއްވަރުކޮށްދީފައެވެ.\nފުރަތަމަ ހާފާއި ހިލާފަށް ދެވަނަ ހާފްގައި ޑޮމިނޭޓްކޮށްގެން ކުޅުނީ އާސެނަލް އިން ކަމަށްވާއިރު މެޗުގެ 63 ވަނަ މިނެޓްގައި އޮބަމަޔަންގް ވަނީ އާސެނަލް އަށް ލީޑު ނަގާދީފައެވެ. އަދި އޭގެ ތިން މިނެޓްފަހުން އާސެނަލްގެ ތިންވަނަ ގޯލު ވެސް ކާމިޔާބުކޮށްދިނީ އޮބަމަޔަންގްއެވެ. އޮބަމަޔަންގް ދެ ގޯލު ކާމިޔާބު ކުރިއިރު އޭނާ ކުޅެން އަރާފައިވަނީ ވެސް ދެވަނަ ހާފުގައެވެ.\nމި ދެ ގޯލުގެ އިތުރުން ވެސް ދެވަނަ ހާފްގައި ގޯލްޖަހާނެ އިތުރު ފުރުސަތުތަކެއް އާސެނަލް އިން ތަނަވަސްކުރިއެވެ. އެގޮތުން އެޓީމުގެ ފޯވާޑް ލަކަޒެޓް އަށް ލިބުނު ދެ ފުރުސަތު ފާހަގަކޮށްލެވެއެވެ.\nޖެހިޖެހިގެން 10 މޮޅު އާސެނަލް އިން ހޯދާފައިވާއިރު، މިއީ 2007 ވަނަ އަހަރުގެ އޮކްޓޫބަރު މަހަށްފަހު އެޓީމަށް މިކަން ތަކުރާރު ކުރެވުނު ފުރަތަމަ ފަހަރުކަން ފާހަގަކޮށްލެވެއެވެ.\nލީގުގައި އާސެނަލް ދެން ބައްދަލުކުރާނީ ކްރިސްޓަލް ޕެލެސްއާއެވެ.\nއޮކްޓޯބަރ 25, 2018 09:22\nސާބަހޭ އާރސެނަލް ކަމޯން ޔޫ ގަނާރސް


ނޫސްވެރިޔާ ރިލްވާނަށް ވީ ކިހިނެއް؟ އޭނާވީ ކޮންތާކު؟ އޭނާ ފެންނާނެބާ؟ | Help Find Ahmed Rilwan (@moyameehaa)\nނޫސްވެރިޔާ ރިލްވާނަށް ވީ ކިހިނެއް؟ އޭނާވީ ކޮންތާކު؟ އޭނާ ފެންނާނެބާ؟\nމިނިވަން ނޫހުގެ ނޫސްވެރިޔާ ރިލްވާން ގެއްލިއްޖެ. މިއީ ރާއްޖޭގެ މިއަދުގެ ޙާލަތު ހުރިގޮތުން ފުރަތަމަ މީހުން އެހާ ސިހުން ގެނުވި ޚަބަރަކަށް ނުވިއެވެ. ސަބަބަކީ އުމުރުން 18 އަހަރުން ދަށުގެ ކުދިންވެސް އެއްފަހަރަށްވުރެ ގިނަފަހަރު ޢާއިލާއަށް ފިލައިގެން އުޅުމާއި ވީ ނުވީއެއް ނޭނގިގެން ޢާއިލާއިން ބައެއް މީހުން ހޯދުމާއި އުޅޭތަނެއް ނާންގާ އުޅޭއިރުވެސް ޢާއިލާއިން ކަންބޮޑު ނުވުންފަދަ ކަންކަން ހިނގުން ޢާއްމު ވަމުން އަންނާތީއެވެ.\nހަމަ މިބީދައިން މިނިވަން ނޫހުގެ ނޫސްވެރިޔާ އަދި ސޯޝަލް މީޑިޔާގައި “މޮޔަމީހާ” ގެ ނަމުން މަޝްހޫރު ރިލްވާން ގެއްލުމުންވެސް ފުރަތަމަ ކޮޅު މާބޮޑު ކަމަކަށް ނުވިއެވެ. އެހެންނަމަވެސް އޭނާގެ އެއްވެސް ޚަބަރެއް ނުވުމާއި ނޫސްވެރިންނަށް ތަފާތު އިންޒާރުތައް ލިބެމުންދާ ދުވަސްވަރެއްގައި އޭނާ ގެއްލުމުގެ އިތުރުރުން އޭނާއާ ބެހޭ އެއްވެސް ޚަބަރެއް އަދިވެސް ނުވުމުން މިހާރު މިވަނީ ބޮޑު ކަމަކަށް ވެފައެވެ.\nރިލްވާން ގެއްލުނީ ކީއްވެ ހެއްޔެވެ. އޭނާގެ ހިލަމެއް އެންމެ ފަހުންވީ ކޮންތާކުން ހެއްޔެވެ. ރިލްވާން ދުނިޔޭގައި އެބަހުރިހެއްޔެވެ. ރިލްވާނަށް އެއްވެސް އިންޒާރެއް ލިބުނު ހެއްޔެވެ. މިއީ ހައްތާވެސް މިއަދު ކުރެވޭ ސުވާލު ތަކެވެ. ޖަވާބު ބޭނުންވާ ސުވާލު ތަކެވެ.


ވަޒީފާއަށް އެދޭ ފޯމި މޯލްޑިވްސް ލޭންޑް އެންޑް ސަރވޭ އޮތޯރިޓީގެ ކައުންޓަރުން ލިބެން ހުންނާނެއެވެ. އަދި މި އިދާރާގެ www.surveyofmaldives.gov.mv ވެބްސައިޓުން މި ފޯމު ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 03 ޖުލައި 2017 ވާ ހޯމަ ދުވަހުގެ 12:00 ގެ ކުރިން، މޯލްޑިވްސް ލޭންޑް އެންޑް ސަރވޭ އޮތޯރިޓީއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް އަދި ފެކްސް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ. ފެކްސް ނަންބަރަކީ، 3004254 އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\n18 ރަމަޟާން 1438\nޕަބްލިޝްކުރި ތާރީޚު: 13 ޖޫން 2017\nސުންގަޑި: 03 ޖުލައި 2017 1200


Ehen Meehun Salaamai Kuran Miee Namoonaa Eh – adduLIVE\nSep 15, 2020, 16:41 އައްޑޫ ލައިވް\nކޮވިޑް-19 އަށް ވަކި ހާއްސަ ބޭހެއް، ފަރުވާއެއް އަދި ނެތެވެ. އެބަލީގެ މީހުންނަށް ފަރުވާ ދިނުމަށް ކުރާ ކަމަކީ އެމީހުންގެ ގައިން ފެންނަ ވަކިވަކި އަލާމާތްތަކަށް ފަރުވާ ކުރުމެވެ. މިސާލަކަށް، މި ވައިރަސް ހަށިގަނޑުގައި ހުރުމުގެ ސަބަބުން ހުން އަންނަ ނަމަ، ހުން ތިރިކުރާށެވެ. އެކަމުގައި ހޮސްޕިޓަލްތަކާއި ކޮވިޑަށް ފަރުވާކުރާ ހާއްސަ ފެސިލިޓީތަކުގައި ވެސް ކުރާ ކަމަކީ އެހެން ބައްޔެއްގެ ސަބަބުން ހުން އައުމުން ވެސް ކުރާނެ ކަންތައްތަކެވެ.\nކަރުތެރޭ ދަވަހެދި، ނޭވާލާން އުނދަގޫ ނަމަ އެކަމަށް ވެސް ފަރުވާކުރާނީ ހަމަ އެހެން ބައްޔެއްގެ ސަބަބުން ވެސް އެފަދަ ހާލަތެއް މެދުވެރި ވެއްޖެ ނަމަ އަމަލުކުރާނެ ގޮތަށެވެ. ކޮވިޑަށް ޕޮޒިޓިވް ވުމުން އެބަލީގެ އަލާމާތްތަކަށް ސަމާލުވާން ޖެހެނީ އެހެންވެއެވެ. އެއީ އެފަދަ އަލާމާތެއް ކޮމްޕްލިކޭޓްވެ، ސީރިއަސް ހާލަތަކަށް ދިޔަ ނުދިނުމަށްޓަކައެވެ.\n• ނޭވާލާން އުނދަގޫވުން\n• މޭގައި ނުފިލާ ރިހުމެއް ނުވަތަ ޕްރެޝަރެއް ހުރުން\n• ވާނުވާ ނޭނގޭ ގޮތްވުން (ކޮންފިއުޝަން)\n• ހޭލަން ނުވަތަ ހޭލާ ހުންނަން އުނދަގޫވުން\n• ތުންފަތް ނުވަތަ މޫނު ނޫފައިގަތުން


Mueller ge record muguraalumakee Lewandowski ge amaazeh | Mihaaru\nމުލާގެ ރެކޯޑް މުގުރާލުމަކީ ލެވަންޑޯސްކީގެ އަމާޒެއް\n21 ޖޫން 2020 - 11:58\nޖަރުމަނު ލީގު ޗެމްޕިއަންކަން ކަށަވަރުކޮށްފައިވާ ބަޔާން ރޭ ކުޅުނު މެޗުން ވަނީ 3-1 އިން ފްރެއިބާގް ބަލިކޮށްފަ އެވެ. ބަޔާންގެ ތިން ގޯލުގެ ތެރެއިން ދެ ލަނޑު ޖަހައި ލެވަންޑޯސްކީ ވަނީ ލީގުގައި 33 ގޯލު ހަމަަކޮށް ލީގު ތާރީހުގައި އެ އަދަދަށް ލަނޑު ޖެހި ޖަރުމަނު ނޫން އެހެން ގައުމަކަށް ނިސްބަތްވާ ކުޅުންތެރިޔާގެ ރެކޯޑް ގާއިމްކޮށްފަ އެވެ. މީގެ ކުރިން އެ ރެކޯޑް އޮތީ 2016-2017 ގެ ސީޒަނުގައި 31 ގޯލު ޖެހި އޭރު ޑޯޓްމަންޑުގެ ފޯވާޑް ޕިއޭ އެމެރިކް އޮބާމަޔަން އަތުގަ އެވެ.\nޖަރުމަނު ލީގުގެ އެއް ސީޒަނުގައި އެންމެ ގިނަ ލަނޑު ޖެހުމުގެ ރެކޯޑް އޮތީ ކުރީގެ ފޯވާޑް މުލާ އަތުގަ އެވެ. މުލާ އެ ރެކޯޑް ހެދީ 1971-1972 ގެ ލީގުގައި 40 ގޯލު ޖަހައިގެންނެވެ.\nމި ފަހަރު ލީގުގައި ބާކީ ބަޔާނަށް އެއް މެޗު އޮތްއިރު، އެ މެޗުގައި އަށް ގޯލު ޖަހައިގެން ނޫނީ ލެވަންޑޯސްކީ އަށް މުލާގެ ރެކޯޑް މުގުރައިނުލެވޭނެ އެވެ. ލެވަންޑޯސްކީ ބުނީ އުއްމީދަކީ މި ސީޒަނުގައި ނުވި ކަމުގައި ވިޔަސް ކުރިއަށް އޮތްތަނުގައި އެ ރެކޯޑް މުގުރާލުން ކަމަށެވެ.\n"ރެކޯޑާއި ޗެލެންޖަކީ އަހަރެން މޮޓިވޭޓްކުރުމުގެ ވަރަށް ބޮޑު ހިއްސާއެއް. މުލާ ފަދަ ލެޖެންޑެއްގެ ރެކޯޑަކާ ހަމަކޮށް އެ ރެކޯޑް މުގުރާލުމަކީ އަމާޒަަކަށް ހަދައިފިނަމަ އަހަންނަށް މި ނެގެނީ ރަނގަޅު ޗެލެންޖެއް. އެ ރެކޯޑަކީ އަހަރެންގެ އަމާޒެއް. އެކަމާ ދެބަހެއް ނުވާނަން،" މި ސީޒަނުގެ ހުރިހާ މުބާރާތެއްގައި 48 ގޯލު ޖަހާފައިވާ ލެވަންޑޯސްކީ ބުންޏެވެ.\nބަޔާންގެ ކޯޗު ހަންސީ ފްލިކް ބުނީ އުމުރުން 31 އަހަރުގައި ވެސް ލެވަންޑޯސްކީ ފެންނަނީ ވަރަށް ފިޓްކޮށް ކަމަށާއި މުލާގެ ދުވަސްވީ ރެކޯޑް މުގުރާލެވޭ ފެންވަރު ލެވަންޑޯސްކީގެ ކިބައިގައި އެބަހުރި ކަމަށެވެ.\nރޭ އާރްބީ ލިޕްޒިގުގެ މައްޗަށް 2-0 އިން ކުރިހޯދައި ޑޯޓްމަންޑް ވަނީ ލީގުގެ ދެ ވަަނަ މަގާމު ކަށަވަރުކޮށްފަ އެވެ. ޑޯޓްމަންޑުގެ ދެ ގޯލު ވެސް ޖެހީ އާލިން ބްރައުޓް ހާލަންޑް އެވެ.


މާލެ ސަރަހައްދުގައި ކޮވިޝީލްޑް ވެކްސިން ޖެހުން މެދުކަނޑާލައިިފި\nއައިޝަތު ފަރީޙާ 04 May 2021, 13:03\nއެޗްޕީއޭ އިން ބުނީ ވެކްސިން އަލުން ޖަހަން ފެށޭނެ ތާރީހެއް ފަހުން އިއުލާން ކުރާނެ ކަމަށެވެ. ސަރުކާރުން ވެސް ރޭ ވަނީ ވެކްސިންގެ ސްޓޮކް މަދުވެފައިވާ ކަމަށް އެއްބަސްވެފަ އެވެ.\nމާލެ ސަރަހައްދުގައި ކޮވިޝީލްޑް ވެކްސިން ޖެހުން މެދުކަނޑާލާފައި މިވަނީ ވެކްސިންގެ ސްޓޮކް ދަށްވެފައި ވަނިކޮށެވެ. ވެކްސިން ޖަހަން ރޯދަ މަހު ކޮންމެ ދުވަހަކު އެތައް ބަޔަކު ދިގު ކިޔޫތަކަށް އަރާއިރު ކޮވިޝީލްޑް ވެކްސިންގެ ދެވަނަ ޑޯޒް ޖަހައިދެނީ ވެކްސިންގެ ފުރަތަމަ ޑޯޒް ހަމަކުރިތާ އަށް ހަފްތާ ވުމުންނެވެ.\nކޮވިޝީލްޑް ވެކްސިންގެ ފުރަތަމަ ޑޯޒް ޖަހާފައި ވަނީ އިންޑިއާ ސަރުކާރުން ރާއްޖެ އަށް ހަދިޔާކުރި 200،000 ވެކްސިން ޑޯޒުން އަދި ކޮވެކްސް ފެސިލިޓީ އިން ލިބުނު 12،000 ޑޯޒުން ނެވެ.\nދެވަނަ ޑޯޒް ޖަހަން ފަށާފައި ވަނީ އިންޑިއާގެ ސީރަމް އިންސްޓިޓިއުޓާ އެކު ސަރުކާރުން ވެފައިވާ އެއްބަސްވުމުގެ ދަށުން ގަންނަން ކަނޑައެޅި ތިން ލައްކަ ޑޯޒްގެ ތެރެއިން ރާއްޖެ ގެނައި އެއް ލައްކަ ޑޯޒާއެކު އެވެ. އަނެއް ދެ ލައްކަ ޑޯޒްގެ ވެކްސިން ލިބިފައެއް ނުވެ އެވެ.\nއެ ވެކްސިން ލިބޭނެ ތާރީހާ ގުޅޭ ގޮތުން ސުވާލު ކުރުމުން އެޗްޕީއޭ އިން ރަސްމީކޮށް ޖަވާބެއް ނުދެ އެވެ.\nއެސްޓްރަޒެނެކާ ސިންގަޕޫރު ކުންފުންޏާ އެކު ވެސް ސަރުކާރުން ވަނީ 700،000 ޑޯޒްގެ ވެކްސިން ގަތުމަށް އެއްބަސްވުމެއް އެކުލަވާލައިފަ އެވެ. އެ އެއްބަސްވުމުގެ ދަށުުން ވެކްސިން ލިބެން ފަށާނީ ޖޫން މަހުގެ ތެރޭ ކަމަށް ހެލްތު މިނިސްޓަރު އަހުމަދު ނަސީމް ވަނީ ވިދާޅުވެފަ އެވެ.\nރާއްޖެ އިން މިހާތަނަށް ފުރަތަމަ ޑޯޒު ފުރިހަމަކޮށްފައި ވަނީ 297،639 މީހުންނެވެ. އެއީ ވެކްސިން ޖެހުމުގެ ޝަރުތު ހަމަވާ މީހުންގެ ނިސްބަތުން ބަލާ ނަމަ 67 ޕަސެންޓެވެ. އޭގެ ތެރެއިން ދެ ޑޯޒު ފުރިހަމަ ކޮށްފައި ވަނީ 108،494 މީހުންނެވެ. އެއީ ވެކްސިން ޖެހުމުގެ ޝަރުތު ހަމަވާ މީހުންގެ ނިސްބަތުން ބަލާނަމަ 24.5 ޕަސެންޓެވެ.\nކޮވިޝީލްޑްގެ އިތުރުން ރާއްޖޭގައި ފައިޒާ އަދި ސައިނޯފާމް ވެކްސިން ވެސް ޖަހަ އެވެ.


ވަޒީފާގެ ފުރުުސަތު- ބިޒްނަސް ޑިވެލޮޕްމަންޓް އޮފިސަރ\nމި ކޯޕަރޭޝަންގެ އިއުލާން ނަންބަރު IUL)-BCC/2019/60) އަށް އެކަށީގެންވާ ވަރަށް އެޕްލިކޭޝަން ލިބިފައިނުވާތީ، މި ކޯޕަރޭޝަންގެ ދަށުން ގާއިމް ކުރެވިފައިވާ ބިޒްނަސް ސެންޓަރ ދިއްދޫއަށް ތިރީގައި މިދަންނަވާ މަޤާމުތަކަށް ކުރިމަތިލައްވަން އެދޭ ފަރާތްތަކުން ސިޓީ ހުށަހެޅުއްވުމަށް ފުރުޞަތު ހުޅުވާލަމެވެ.\nބިޒްނަސް ސެންޓަރ ދިއްދޫ (ހއ)\n- 02 ބިޒްނަސް ޑިވެލޮޕްމަންޓް އޮފިސަރ\nމިވަޒީފާތަކަށް އެދި ސިޓީ ހުށަހަޅުއްވާއިރު ތިރީގައި ދެންނެވިފައިވާ ލިޔުންތައް ހުށަހަޅުއްވަންވާނެއެވެ.\nމި މަޤާމްތަކަށް ޝައުގުވެރިވާ ފަރާތްތަކުން 21 ޖަނަވަރީ 2020 ގެ 15:00 ގެ ކުރިން، ވަޒީފާއަށް އެދޭކަމަށް ބަޔާންކޮށް ސިޓީ އަދި އެހެނިހެން ލިޔެކިއުންތައް، ތިރީގައިވާ އެޑްރެހަށް ހުށަހެޅުއްވުން އެދެމެވެ. އީމެއިލް މެދުވެރިކޮށް ސިޓީ ހުށަހަޅުއްވާނަމަ [email protected] އަށް އީމެއިލް ކުރެއްވުން އެދެމެވެ. މި މަގާމްތަކުގެ މަސްއޫލިއްޔަތު އަދި ޝަރުތުތައް މި އިއުލާނާއި އެކު އެއްކަރުދާސް ކުރެވިފައިވާނެއެވެ.\nސަކީނާ މަންޒިލް4ވަނަ ފަންގިފިލާ، މެދުޒިޔާރަތް މަގު، މާލެ\n- ވަޒީފާގެ މަސްއޫލިއްޔަތު އަދި ޝަރުތު


Iran aa gulhun kandaalun: Kon kahala nimmumeh?\nއިރާނާ ގުޅުން ކަނޑާލުން: ކޮންކަހަލަ ނިންމުމެއް؟\nއީރާނުގެ ސަފީރު މުހައްމަދު ޒައޭރީ އަމިރާނީ މީޣެ 23 ދުވަސް ކުރިން ރައީސް ޔާމީނާ ބައްދަލު ކުރއްވަނީ -- ފޮޓޯ: ރައީސް އޮފީސް\nރާއްޖެ އިން އިރާނާއެކު ގާއިމްކޮށްފައިވާ ޑިޕްލޮމެޓިކް ގުޅުންތައް ކަނޑާލިކަން އިއުލާންކޮށްފައިވަނީ ރޭގެ ވަގުތެއްގަ އެވެ. ކުއްލި ގޮތަކަށް އިއުލާންކުރި ނިންމުން ހާމަކޮށް، ފޮރިން މިނިސްޓްރީ އިން ނެރެފައިވާ ބަޔާނުގައި ބުނެފައި ވަނީ "އަރަބި ގަލްފު ސަރަޙައްދުގެ ހަމަޖެހުމާއި ސުލްހަ ދެމެހެއްޓުމަކީ، ރާއްޖޭގެ ސަލާމަތާއި ހަމަޖެހުމާވެސް ގުޅިފައިވާ ކަމަކަށްވާތީ އާއި ނަމަވެސް، އެސަރަހައްދުގެ ސުލްހައަށް އިރާނުން ހުރަސް އަޅަމުންގެންދާ ދިއުމަކީ ރާއްޖެއިން އެކަން ކުށްވެރިކުރާ ކަމެއްކަމަށްވާތީ" ކަމަށެވެ.\nސަރުކާރުން މި ފިޔަވަޅު އެޅި އިރު މީގެ 24 ދުވަސް ކުރިން އީރާނުގެ އާ ސަފީރު މުހައްމަދު ޒައޭރީ އަމިރާނީ ވަނީ ރައީސް އަބްދުﷲ ޔާމީނާ ބައްދަލު ކުރައްވާ އޭނާގެ ސަފީރު ކަމުގެ ފަތްކޮޅު ވެސް އަރުވާފަ އެވެ.\nމިއީ ރާއްޖެ އިން ގައުމަކާއެކު ގާއިމްކޮށްފައިވާ ޑިޕްލޮމެޓިކް ގުޅުންތައް ކަނޑާލި ދެވަނަ ފަހަރެވެ. ރާއްޖެ އިން އެންމެ ފުރަތަމަ ގުޅުން ކަނޑާލީ ލީބިޔާގެ ދާޚިލީ ހަނގުރާމައިގައި އަަލަށް އެކުލަވާލި ޓްރާޒިޝަނަލް ނެޝަނަލް ކައުންސިލާއި ދެކޮޅަށް އެގައުމުގެ ކުރީގެ ރައީސް ކާނަލް މުއައްމަރުލް ގައްޒާފީ އަށް ތާއީދުކުރި ފަރާތްތަކުން އެކުލަވާލި ވަކި ސަރުކާރާ އެވެ. ރާއްޖެއިން ގުޅުން ކަނޑާލި ކަން އިއުލާންކުރީ އެޕްރިލް 22، 2011 ގައެވެ.\nއިރާނާއި ރާއްޖޭގެ ޚާރިޖީ ގުޅުމަށް 40 އަހަރުވެފައިވާ އިރު، މިފަދަ ނިންމުމެއް ސަރުކާރުން ނިންމުމަކީ ގިނަ ބައެއްގެ ފާޑުކިޔުން އަމާޒުވި ކަމެކެވެ. އެކި ސޯޝަލް މީޑިޔާ ފޯރަމްތަކުގައި ސަރުކާރުގެ ނިންމުންތަކަށް ފާޑުކިޔުން އަމާޒުވި އެވެ. ސަރުކާރުގެ ސިޔާސަތަކީ "ސައުދީ ފަސްޓް" ކަމަށް ގިނަ ބަޔަކު ދަނީ ބުނަމުންނެވެ.\n"ވެއިޓް އެންޑް ސީ"\nރާއްޖޭގެ ޚާރިޖީ ދާއިރާގައި ގިނަ ދުވަސްތަކެއް ވަންދެން ހަރަކާތްތެރިވެފައިވާ ބޭފުޅެއް ކަމަށްވާ އަބްދުލް ޣަފޫރު މުހައްމަދު "އަވަސް" އަށް ދެެއްވި އިންޓަވިއުގައި ވިދާޅުވީ މިއީ ރާއްޖެއާއި އަދި މިހާލަތާއި ނުބައްދަލު ކުއްލި ނިންމުމެކެވެ.\n"ގަބޫލުކުރަން ދަތި ނިންމުމެއް" ކަމަށް ސިފަކުރައްވާ ޣަފޫރު ވިދާޅުވީ ޑިޕްލޮމެޓިކް ގުޅުންތައް ކަނޑާލާނީ ދެ ގައުމުގެ މެދުގައި ބޮޑު ހަމަނުޖެހުންތައް ހިނގާ މަޝްވަރާކޮށްގެން ހައްލުކުރެވޭވަރަށް ވުރެ ބޮޑަށް ގުޅުންތައް ނިކަމެތިވުމުން ކަމަށެވެ.\nއޭނާ ވިދާޅުވި ގޮތުގައި އޯއަސީގެ ބަޔާނާއި ގުޅިގެން އެންމެ ފުރަތަމަ ޑިޕްލޮމަސީ އިސްކުރަންޖެހޭ ކަމަށާއި ރާއްޖެއިން މިފަދަ ފިޔަވަޅެއް އަޅަންޖެހޭނީ އެކަމަށް އިރާނުން އަމަލުކުރުމަށް ދެކޮޅު ހަދާ ހާލަތުގަ އެވެ. މި މައްސަލައާއި ގުޅިގެން އޯއައިސީގެ އެއްވެސް ގައުމެއް ނާޅާ ފިޔަވަޅެއް ރާއްޖެ އެޅުމަކީ "ޅަ ނިންމުމެއް" ކަމަށް ޣަފޫރު ދެކެ ވަޑައިގަންނަވަ އެވެ. ދުނިޔޭގެ ސަލާމަތަށް މިއަށް ވުރެ ބޮޑު ގޮންޖެހުންތައް ކުރިމަތިކުރުވާ ގައުމުތައް ކަމަށްވާ ސައުތު ކޮރެއާ ފަދަ ގައުމުތަކާއެކު އޮތް ގުޅުންތައް އަދިވެސް ކުރިއަށް ގެންދާ ކަމަށްވެސް އޭނާ ފާހަގަކުރެއްވި އެވެ.\nމިފަދަ ނިންމުންތަކުގެ ސަބަބުން، ރާއްޖެ އަށް ލިބޭނެ ގެއްލުމަކާއި ފައިދާއެއް ދިރާސާކުރަން އަދި އަވަހެވެ.\nސައުދީ އަަރަބިއްޔާ އާއި އިރާނު: ޒަމާންވީ ހަތުރުވެރިން\nސައުދީ އަރަބިއްޔާ އާއި އިރާނުން ސިޔާސީ ގުޅުންތައް ގާއިމްކޮށްފައި ވަނީ 1929 ވަނަ އަހަރު އެވެ. އޭރު މެދުއިރުމަތީގެ ގިނަ ސަރަހައްދުތަކަކީ އިގިރޭސިވިލާތުގެ އިސްތިއުމާުރުގެ ދަށުގައި އޮތް ސަރަހައްދުތަކެެވެ. ދެވަނަ ބޮޑު ހަނގުރާމައަަށްފަހު، އިގިރޭސިން އެސަރަހައްދުތައް ދޫކުރަން ފެށުމާއި ގުޅިގެން، މެދު އިރުމަތީގެ އަމަން ދެމެހެއްޓުމުގެ ޒިންމާ އެޅިގެންދިޔައީ އެ ދެގައުމުގަ އެވެ. އިރާނުގެ ޝާހް މުހައްމަދު ރިޒާ ޕަހެލްވީގެ ރަސްކަމާއި އަލް ސައޫދް އަާއިލާގެ ރަސްކަން ދެގައުމުގައި ހިނގަމުންދިޔަ އިރު، އިރާނު އޭރު ވަނީ ސައުދީ އަށް ވުރެ ތަރައްގީގެ ރޭހުގައި ކުރިއަށް ޖައްސާލާފަ އެވެ.\nޝާހުގެ ވެރިކަން 1979 ވަނަ އަހަރު ގެނައި އިސްލާމީ އިންގިލާބުގައި ވެއްޓި ދެން ވެރިކަމަށް އައި އާޔަތުﷲ ޚުމައިނީ އަކީ އަލް ސައޫދް އާއިލާގެ ރަސްކަމާއި އެމީހުން އަމަލުކުރަމުންދިޔައ އުސޫލުތަކަށް ފާޑުކީ ބޭފުޅެކެވެ. އޭގެ ރައްދު ސައުދީން ދިނީ ފުރަތަމަ ގަލްފު ހަނގުރާމައިގައި އިރާނާއި ދެކޮޅަށް އިރާގަށް އޮއްސާލި ފައިސާ އިންނެވެ. އެއަށްފަހު، މެދުއިރުމަތީގައި އިރާނާއި ސައުދީ އަރަބިއްޔާއަކީ ހަތުރުން ކަމުގައިވެފައިވެ އެވެ.\nމިއަހަރު ކުރީކޮޅު ސައުދީ އަރަބިއްޔާ އާއި އިތުރު އަރަބި ގައުމުތަކުން އިރާނާއެކު ގުޅުން ކަނޑާލާފައި ވަނީ މިފަދަ ގިނަ ހާދިސާތަކެއް ހިނގުމަށްފަހު އެވެ. ސައުދީ އަރަބިއްޔާ އިން ޝީއީ ދީނީ އިލްމުވެރިއެއް ދަންޖެއްސުމާއި ގުޅިގެން އިރާނުންވަނީ އެގައުމުގައި ހުންނަ ސައުދީ އެމްބަސީ ކުރިމަތީގައި މުޒާހަރާކޮށްފަ އެވެ. މި މުޒާހަރާތަކުގެ ތެރޭގައި އިރާނުގެ ގިނަ ބަޔަކު ވަނީ ސައުދީ އެމްބަސީއަށް ގަދަކަމުން އެތެރެވެފަ އެވެ. ދުނިޔޭގެ ގިނަ ގައުމުތަކުން އަދި ރާއްޖެ ވެސް ވަނީ މިކަން ކުށްވެރި ކޮށްފަ އެވެ. އަދި، އަރަބި ބައެއް ގައުމުތަކުން ވަނީ އިރާނާއެކު ގުޅުން ކަނޑާލާފަ އެވެ.\nބަހުގެ ހަމަލާތަކާއި ހަތިޔާރު ހަަމަލާތަކުގެ ތެރެއިން ދެގައުމު ވަނީ ސަރަހައްދުގައި ވަކި ހިއްޕާލުމަށް އެތަަށް މަސައްކަތެެއް ކުރަމުންނެވެ. މިފަދަ ހާލަތެއްގައި ރާއްޖެ ފަދަ ކުޑަ ގައުމަކުން މިފަދަ ހަރުކަށި ނިންމުމެއް ނިންމުމަކީ އެންމެ އެކަށީގެންވާ ކަމެއް ކަމާއިމެދު ސުވާލު އުފެދެ އެވެ.\nރާއްޖެއަށް މިނިވަންކަން ލިބުނު ދުވަސްވަރަކީ ދުނިޔޭގައި ދެވަނަ ބޮޑު ހަނގުރާމަ ނިމި، އޭގެ އަޅިތަކުން ފިނި ހަނގުރާމަ ފާވި ދުވަސްވަރެވެ. މިނިވަންކަމުގެ ފައިދާ އެންމެ ހަރުދަނާކޮށް ރަާއްޖެއަށް ނެގެންއޮތީ އެއްވެސް ފަރާތަކަށް ނުޖެހޭ ސިޔާސަތެއްގެ ދަށުން ކަމަށް ނިންމާ ރާޢްޖެވަނީ ނޮން އެލައިޑް މޫވްމަންޓްގެ މެންބަރެއްގެ ގޮތުގައި ސޮއިކޮށްފަ އެވެ. އެއަށްފަހު، ރާއްޖެވެގެން ދިޔައީ ބައިނަލްއަގްވާމީ މައިދާނުގައި ތިމާވެށީގެ މައްސަލަތައް ޗެމްޕިއަންކުރާ ގައުމަކަށެވެ. ދޭދޭ ގައުމުތަކުގެ މެދުގައި ހިނގާ ކޯޅުންތަކުން ރާއްޖެ ވަނީ ފޭވެފަ އެވެ.\nގައުމީ އަދި އިގްތިސާދީ ތަރައްގީގެ ވިސްނުމުގައި ރާއްޖެ ކުރިއަށް ދަތުރުކުރަމުންދާ އިރު، އެކަމުގައި ރާއްޖެއަށް އެހީތެރިވެދޭ ގައުމުތަކާއެކު ގުޅުން ބަދަހިކުރުމަކީ ރާއްޖެ އިން އަމަލުކުރަމުންދާ ސިޔާސަތެވެ. އެ ސިޔާސަތުގެ ދަށުން ޗައިނާ، އިންޑިޔާ، ޕާކިސްތާނު، ސައުދީ އަރަބިއްޔާ ފަދަ ގައުމުތަކާއެކު ޚާރިޖީ ގުޅުންތައް ހިނގަމުންދެ އެވެ. ރާއްޖެ އާއި މިގައުމުތަކާއި މެދު އޮތް ގުޅުމަކީ އިހްތިރާމުގެ މައްޗަށް ބިނާވެފައިވާ ގުޅުމަކަށްވާއިރު، މީގެ ސަަބަަބުން ރާއްޖެއަށް ބޭނުންވެފައިވާ ތަރަައްގީގެ ވިޝަން ހަގީގަތަކަށް ވެގެންދާ ކަމަކީ ދެބަސްވެވޭނެ ކަމެއް ނޫނެވެ. އެގައުމުތަކުން ރާއްޖޭގެ ދާޚިލީ ކަންކަމަކާއި ނުބެހެ އެވެ. ރާއްޖެއިންވެސް އެގައުމުތަކުގެ ދާޚިލީ ކަންކަމާއި ނުބެހެއެވެ. އެހެންކަމުން މިއީ ރާއްޖެ އިން އަމަލުކުރަމުންދާ ނޮން އެލައިޑް ސިޔާސަތާއި ތައާރުޒުވާ ސިޔާސަތެއް ނޫނެވެ.\nނަމަވެސް، އިރާނާއެކު އެއްވެސް ހަމަނުޖެހުމެއް ހިނގުމެއް ނެތި، ހަމަ ކުއްލިއަކަށް ގުޅުން ކަނޑާލުމަކީ މި ސިޔާސަތާއި ތައާރުޒުވާ ކަމެއް ކަމަށް ބައެއް ބޭފުޅުން ދެކެވަޑައިގަންނަވަ އެވެ.\nފޮރިން މިނިސްޓްރީގެ އިތުރު ވާހަކައެއް ނެތް!\nރޭ ނެރުނު ބަަޔާނަށްފަހު، ފޮރިން މިނިސްޓްރީ އިން އިތުރު ބަޔާނެއް ނެރެފައެއް ނުވެ އެވެ. މައުލޫމާތުގެ "ވެކިއުމެއް" ގައި ސިޔާސީ އެކި ފަރާތްތަކުން ދަނީ "ސްޕެކިއުލޭޝަން" އޮއްސަމުންނެވެ. ސަރުކާރުގެ ނިންމުމަށް ފާޑުކިޔަމުންނެވެ. އާންމުކޮށް ކެކި އަރާ ޕީޕީއެމްގެ ސޯޝަލް މީޑިޔާ ވަނީ އަދި ވަރަށް މައިތިރިކޮށެވެ. ކިޔަސް އޮއްޓަރު ހުރި އެއްޗެއް އަދި ބުނެފައެއް ނުވެ އެވެ.\nއާންމު ފަރުދެއްގެ ހައިސިއްޔަތުން ވިސްނާލަންޖެހޭ ގިނަ ކަންތައްތަކެއް އެބަހުއްޓެެވެ. ރާއްޖެއަށް އެއްވެސް ގެއްލުމެއްވާނެތަ؟ ސިޔާސަތުތަަަކަށް އެއްވެސް ބަދަލެއް އަންނާނެތަ؟ ވަކި އެއްޗެއް ބުނަން އަދި މާ އަވަހެވެ.\nޕާޓްނާޝިޕް ފޯރަމް: ގުޅުން ބަދަހިކުރުމުގެ އެއްވުމެއް!


ބުދަ ،27 ޖެނުއަރީ 2021 / 14:08\nމަތީގައިވާ ވީޑިއޯއިން ފެންނަ ދެ މީހުންނަކީ މާފަންނު ގެއަކުން ވައްކަންކޮށްފައިވާ މައްސަލައަކާ ގުޅިގެން އިންވެސްޓިގޭޝަން ޑިޕާޓްމަންޓުން ކުރަމުންދާ ތަހުގީގަށް ހޯދަމުންދާ ދެ މީހުންނެވެ. ވީމާ މި ދެ މީހުންނާބެހޭ އެއްވެސް މަޢުލޫމާތެއް ލިބިފައިވާނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅުއްވައި މިމައްސަލައިގެ އިންސިޑެންޓް ނަންބަރު ވިދާޅުވެ، އެމައުލޫމާތެއް ހިއްސާކުރެއްވުން އެދެމެވެ. މިމައްސަލައިގެ އިންސިޓެންޑް ނަންބަރަކީ 475287 އެވެ. މިފަދަ … ތަފްސީލް\nމަސްތުވާތަކެތީގެ މައްސަލައަކާ ގުޅިގެން މީހަކު ހޯދަނީ\nބުދަ ،27 ޖެނުއަރީ 2021 / 11:49\nޅ. ނައިފަރު ޕޮލިސް ސްޓޭޝަނުން ތަހުގީގު ކުރަމުންދާ މަސްތުވާތަކެތީގެ މައްސަލައަކާ ގުޅިގެން މީހަކު ހޯދުމުގެ މަސައްކަތް ފުލުހުން ދަނީ ކުރަމުންނެވެ. މިމައްސަލައާ ގުޅިގެން ހޯދަމުންދަނީ މާލެ، ދަފްތަރު ނަންބަރު 4976، އިބްރާހީމް އަޒުމީލް (41އ) އެވެ. ވީމާ އިބްރާހީމް އަޒުމީލްއާގުޅޭ އެއްވެސް މަޢުލޫމާތެއް ލިބިފައިވާނަމަ ޅ.ނައިފަރު ޕޮލިސް ސްޓޭޝަންގެ ނަމްބަރު 9792187 ށް ގުޅުއްވައި ޙިއްސާކުރެއްވުން އެދެމެވެ. މިފަދަ ކަންކަމުގައި … ތަފްސީލް\nއޭސީ އިންޑޯ ޔުނިޓަކާއި އައުޓްޑޯ ޔުނިޓެއް ވަގަށް ނެގި މައްސަލައަކާ ގުޅިގެން ދެމީހަކު ހޯދަނީ\nބުދަ ،27 ޖެނުއަރީ 2021 / 10:13\nމަތީގައިވާ ވީޑިއޯއިން ފެންނަ ދެ މީހުންނަކީ މާފަންނު ގެއެެއްގެ ސިޑިގޮޅިތެރޭގައި ބަހައްޓާފައިހުރި އޭސީ އިންޑޯ ޔުނިޓަކާއި އައުޓްޑޯ ޔުނިޓެއް ވަގަށް ނަގާފައިވާ މައްސަލައަކާ ގުޅިގެން އިންވެސްޓިގޭޝަން ޑިޕާޓްމަންޓުން ކުރަމުންދާ ތަހުގީގަށް ހޯދަމުންދާ ދެ މީހުންނެވެ. ވީމާ މި ދެ މީހުންނާބެހޭ އެއްވެސް މަޢުލޫމާތެއް ލިބިފައިވާނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅުއްވައި މިމައްސަލައިގެ އިންސިޑެންޓް ނަންބަރު … ތަފްސީލް\nޓެކްސީ ޑްރައިވަރުންނަށް ހިންގާ ތަމްރީނު ޕްރޮގްރާމްގެ މިއަހަރުގެ ފުރަތަމަ ޕްރޮގްރާމް ފަށައިފި\nއަންގާރަ ،26 ޖެނުއަރީ 2021 / 20:58\nޓެކްސީގެ ހިދުމަތަށް އަލަށް ނުކުންނަ މީހުންނާއި މި ހިދުމަތުގައި ތިބި މީހުންނަށް އިތުރަށް އަހުލުވެރިކުރުވުމަށް ހިންގާ ތަމްރީނު ޕްރޮގްރާމުގެ މި އަހަރުގެ ފުރަތަމަ ޕްރޮގްރާމް ފަށައިފިއެވެ. ޓްރެފިކް މެނޭޖްމަންޓް ޑިޕާޓްމަންޓުން ކުރިއަށް ގެންދާ މިތަމްރީނު ޕްރޮގްރާމުގައި، އެއްގަމު ދަތުރު ފަތުރުގެ ގާނޫނާއި ގަވާއިދުތަކާ ގުޅޭގޮތުން މައުލޫމާތު ދިނުމަށް ހަމަޖެހިފައިވެއެވެ. އަދި އެކްސިޑެންޓްތަކާއި މަގުމަތީގައި ދިމާވާ އެކި މައްސަލަތައް … ތަފްސީލް\nމޯލްޑިވްސް ޕޮލިސް ސަރވިސްގެ 2019 އިން 2024 އަށް އެކުލަވާލައިފައިވާ ސްޓްރެޓީޖިކް ޕްލޭންގެ ރޯޑް އެންޑް މެރިޓައިމް ޕޮލިސިންގައި އެކުލެވޭ، ސަރުކާރު މުއައްސަސާތަކާއި ސަރުކާރު ހިއްސާވާ ކުންފުނިތަކުގެ މުވައްޒަފުންނަށް އަމާޒުކޮށްގެން ހިންގާ ޓްރެފިކް އެވެއާނަސް ޕްރޮގްރާމްގެ ދަށުން ޑްރައިވަރުންނަށް މައުލޫމާތު ދިނުމުގެ ޕްރޮގްރާމެއް ކުރިއަށް ގެންގޮސްފިއެވެ. މި ޕްރޮގްރާމް ކުރިއަށް ގެންގޮސްފައިވަނީ އެސްޓީއޯގެ ޑްރައިވަރުންނަށެވެ. މި ޖަނަވަރީ މަހުގެ … ތަފްސީލް\nކުށްމަދު އަމާން މާހައުލެއް ރަށްރަށުގައި ގާއިމުކުރުމާއި ރައްޔިތުންނާ ގާތުން ހިދުމަތްދިނުމަށް ފުލުހުން ކުރަމުންދާ މަސައްކަތްތަކުގެ ތެރެއިން، ހދ. އަތޮޅުގައި މަސައްކަތްކުރާ ފުލުހުން އެ އަތޮޅުގައި ހާއްސަ އޮޕަރޭޝަނެއް ހިންގައިފިއެވެ. އެ އަތޮޅުގައި ފުލުހުންގެ ހިދުމަތް ގާއިމުވެފައި ނެތް ރަށްރަށަށް މި ޖަނަވަރީ މަހުގެ5އިން ފެށިގެން 19 އަށް އެކި ދުވަސްމަތިން ޒިޔާރަތްކޮށް، އެ … ތަފްސީލް\nހޯމަ ،25 ޖެނުއަރީ 2021 / 10:40\nފުލުހުންގެ ސްޕެޝިއަލް ކޮންސްޓެބުލަރީ ކޮންސްޓަބަލްގެ ވަޒީފާއަށް އެދި ފޯމް ހުށަހެޅުމުގެ ފުރުޞަތު ހުޅުވާލައިފިއެވެ. ފުލުހުންގެ ސްޕެޝިއަލް ކޮންސްޓެބުލަރީގެ ވަޒީފާއަށް ވަނުމަށް ފޯމު ހުށަހެޅުމުގެ ފުރުސަތު ހުޅުވާލާފައިވަނީ ޖަނަވަރީ 24 ވަނަ ދުވަހުން ފެށިގެން އަންނަ ފެބްރުއަރީ މަހުގެ7ވަނަ ދުވަހުގެ 16:00 އާ ހަމައަށެވެ. މި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ހޮވޭ … ތަފްސީލް\nއާދިއްތަ ،24 ޖެނުއަރީ 2021 / 15:17\nއެކި މައްސަލަތަކުގައި ފުލުހުންގެ ބެލުމުގެ ދަށަށް ގެނެސްފައިވާ ބައެއް ތަކެތީގެ ވެރިފަރާތް ހޯދުމުގެ މަސައްކަތް ފުލުހުންދަނީ ކުރަމުންނެވެ. މި ތަކެއްޗަކީ ހުޅުމާލެ އަދި މާލޭގެ އެކި ސަރަހައްދުތަކުން ތުހުމަތު ކުރެވިގެން ހުއްޓުވައި ސުވާލުކުރި ބައެއް މީހުންގެ އަތުން ފެނިފައިވާ ތަކެއްޗެވެ. އަދި އެ ތަކެތީގެ ވެރިފަރާތް އެ މީހުންނަށް ބުނެދެވިފައި ނުވާތީ އެ ތަކެތި ވަނީ ފުލުހުންގެ ބެލުމުގެ ދަށަށް … ތަފްސީލް


ސެޕްޓެންބަރުގައި ބާއްވަން އޮތް ހޮންކޮންގުގެ އިންތިޚާބު ފަސްކޮށްފި\nއިބްރާހިމް އާދަމް 1 އޯގަސްޓު 2020 10:39\nހޮންކޮންގެ ޗީފް އެކްޒެކެޓިވް ކެރީ ލާމް\nސެޕްޓެންބަރު ބޭއްވުމަށް ތާވަލުކޮށްފައިވާ ހޮންކޮންގުގެ ބަރުލަމާނީ އިންތިޚާބު ފަސްކުރުމަށް އެޝަހަރުގެ ޗީފް އެކްޒެކެޓިވް ކެރީ ލޭމް ނިންމަވައިފިއެވެ. އެގޮތަށް އޭނާ ނިންމެވީ ކޮރޯނާ ވައިރަސްގެ ސަބަބުންނެވެ. މިނިންމުމަށް އެމެރިކާއިން ގިނަ ފާޑުކިޔުންތަކެއް އަމާޒުކޮށްފައިވެއެވެ.\nއެޝަރަހަރުގެ ބަރުލަމާނު ކަމުގައިވާ ލެޖިސްލޭޓިވް ކައުންސިލަށް ކުރިމަތިލި ފަރާތްތަކުގެ ތެރެއިން ޑިމޮކްރަސީއަށް ތާއީދުކުރާ 12 ފަރާތެއްގެ ނަން ސަރުކާރުންވަނީ ބާޠިލުކޮށްފައެވެ. އެމީހުންގެ ނަންތައް ބާޠިލުކުރި މައިގަނޑު ސަބަބުތަކުގެ ތެރޭގައި އެސަރަހައްދުގައި ހިންގަން ނިންމި ޤައުމީ ސަލާމަތާ ބެހޭ ޤާނޫނަށް އެމީހުން ތާއީދުނުކުރުން ހިމެނެއެވެ.\nލާމް ވިދާޅުވި ގޮތުގައި މިހާރު ތާވަލުކުރެވިފައިވާ ގޮތަށް ސެޕްޓެންބަރު މަހުގެ6ވަނަ ދުވަހު އިންތިޚާބު ބާއްވައިފިނަމަ، އެއިންތިޚާބަކީ ހުޅުވާލެވިފައިވާ އިންސާފުވެރި އިންތިޚާބަކަށްނުވާނެ ކަމުގައެވެ. އަދި އެދުވަހު އިންތިޚާބު ބޭއްވުމަކީ ވޯޓުލާ މީހުންނާއި ކެނޑިޑޭޓުންނާއި ސަޕޯޓަރުންނާއި އިންތިޚާބީ މަސައްކަތްތެރިން ނުރައްކަލަށް ހުށަހެޅިދާނެ ކަމެއް ކަމުގައެވެ. އަދި މިނިންމުން ލާމް ނިންމަވާފައިވަނީ ކުއްލި ޙާލަތުގައި ލިބިދޭ ބާރުތަކުގެ ދަށުންނެވެ.\nއަހަރު ދުވަހަށް މިހާރު ފަސްކޮށްފައިވާ އިންތިޚާބުގައި ވަރަށް ބޮޑު ކާމިޔާބެއް ޑިމޮކްރަސީއަށް ތާއީދުކުރާ ޕާޓީތަކަށް ލިބޭނެ ކަމަށް އެޕާޓީތަކުން އުންމީދުކުރިއެވެ.\nއިންތިޚާބު ފަސްކުރުމަށް ނިންމި ނިންމުން އެމެރިކާގެ ސަރުކާރުންވަނީ ކުށްވެރިކޮށްފައެވެ. އަދި ސަރުކާރުން ނެރުނު ބަޔާނެއްގައި ބުނެފަިއވަނީ މިއީ ޗައިނާއިން އަހުދާ ޚިލާފުވާވުމަށް އިތުރުވި ބޮޅެއް ކަމުގައެވެ. އަދި ހޮންކޮންގެ ތަނަވަސްކަމުގެ އަސާސުތައް ކަމުގައި ހިމެނޭ ޑިމޮކްރެޓިކް އިޖުރާއާތްތަކާއި، މިނިވަންކަމަށް މިއަމަލުގެ ސަބަބުން ހީނަރުކަން ލިބޭ ކަމުގައިވެސް އެމެރިކާ ސަރުކާރުން ބުނެފައިވެއެވެ.\nއެމެރިކާގެ ސެނެޓުގެ ޚާރިޖީ ގުޅުންތަކާ ބެހޭ ކޮމިޓީގެ މުޤައްރިރު ޖިމް ރިޝް ވިދާޅުވެފައިވަނީ އިންތިޚާބު ފަސްކުރުމަކީ އެކަމާ ގުޅޭ ބޮޑެތި ކަންބޮޑުވުންތަކެއް ހުރި ކަމެއް ކަމުގައެވެ. އޭނާ އިތުރަށް ތުހުމަތުކުރެއްވި ގޮތުގައި ހޮންކޮންގުގެ އިންތިޚާބު ފަސްކުރުމުގެ ބޭނުމަކީ ޑިމޮކްރަސީއަށް ތާއީދުކުރާ ކެނޑިޑޭޓުންނަށް ލިބިދާނެ ކާމިޔާބެއް ހުއްޓުވުމެވެ.\nއިންތިޚާބު ހޮންކޮންގު ސަރުކާރު ޗައިނާ އެމެރިކާ


RideMv nuvatha Cycle Taxi: Aharuge enmme salhi kamah vedhaane!\nރައިޑްއެމްވީ ނުވަތަ ސައިކަލް ޓެކްސީ: އަހަރުގެ އެންމެ ސަޅި ކަމަށް ވެދާނެ!\nލައިފްސްޓައިލަށް އިންގިލާބެއް ގެނެވިދާނެ ހިދުމަތެއް\nހީކުރާ ވަރަށް ވުރެ ރައްކާތެރި ހިދުމަތެއް\nފާޑުކިޔާ މީހުންގެ ނިޔަތަށްވުރެ މި ޓީމުގެ އަޒުމް ވަރުގަދަ\nމި ވާހަކައެއް ފެށުމުގެ ކުރިން، މިއަދު އޮފީހަށް އަންނަން ޓެކްސީއެއްގެ އިންތިޒާރުގައި ކިހާ ވަގުތެއް ހޭދަކުރަން ޖެހުނުތޯ އެންމެ ފުރަތަމަ ބަލައިލަމާ ހިނގާށެވެ. ޓެކްސީއެއް ލިބުނީ ކިތައް ތަނަށް ކިތައް ފަހަރު ގުޅައިގެން ކިހައި ވަގުތަކާއި ކިހައި ލާރިއެއް ފޯނުން ހޭދަކޮށްލައިގެންތޯ ބަލައިލަމާ ހިނގާށެވެ.\nއެއްގޮތަކީ މިއީ އެވެ. ހަމަ ގުޅާލާ އިރަށް ނަމްބަރެއް ލިބުނީ އެވެ. އަނެއްގޮތަކީ، ގުޅައިގެން އިންނަތާ އެތައް އިރެއް ފަހުން ނަމްބަރެއް ލިބުނީ އެވެ. ނުވަތަ ގޭގެ ދޮރާށި ކުރިމަތިން ހުރަސްކުރި ކާރެއްގެ އެންމެ ފަހު ޖާގަ ކަށަވަރުވީ އެވެ.\n"އެންމެ ރަނގަޅުތަ އެ ކުއްޖާ އެރުވިޔަސް؟،" ޓެކްސީއެއް ނުލިބިގެން މާޔޫސްވެފައި ހުރި އަންހެން ކުއްޖަކު ދައްކާލާފައި ކާރުގެ ޑްރައިވަރަކު އަހާލި އެވެ.\nއެ ކާރުގެ ފަހަތު ސީޓުގައި އޭރު ވެސް ދެ އަންހެން ކުދިން ތިއްބެ އެވެ. އެންމެ ފަހުން މަޑުކޮށް، ޓްރެފިކް ވެސް ޖެހި، މީހުންތަކެއް ރުޅިގަދަވުމަށް ފަހު ތިން ވަނަ ކުއްޖަކު ވެސް ކާރަަށް އަރުވައިގެން އެ ޓެކްސީ ޑްރައިވަރު މަޑު ދުވެއްޔެއްގައި ނައްޓާލީ އެވެ.\nފަހަރެއްގައި މި ވާހަކައެއް ކިޔައި ނިމޭއިރު އަދިވެސް އެ ޓެކްސީއެއްގައި ދިޔަ ތިން ކުދިންނަށް އެމީހުންގެ އޮފީސްތަކަށް ނުދެވިދާނެ އެވެ.\nކޮންމެއަކަސް ކުރުގޮތަކަށް މިކިޔައިލަދެވުނީ މި ގައުމުގައި ޓެކްސީ އާއި ޓެކްސީކުރުމުގެ ހާލާތު އޮތް ގޮތެވެ. ރައިޑްއެމްވީ ނުވަތަ ސައިކަލު ޓެކްސީ ދިވެހިންނަށް އޮތް ބަރަކާތަކަށް ވެގެން ދަނީ މި ހުރިހައި ސަބަބުތަކަކާ ވެސް ހެދި އެވެ.\n"މީގެ އެންމެ ބޮޑު ބޭނުމަކީ ތޮއްޖެހިފައި އޮތް މާލެ އަށް ކޮންމެވެސް ވަރެއްގެ ހައްލެއް ހޯދައި ދިނުން. އެގޮތަށް ބަލައިގެން މާކެޓް ރިސާޗެއް އަޅުގަނޑުމެން ކުރީ. ކުރަމުން ބެލިއިރު މިއީ މި އޮތް އެންވަޔޮރޮމަންޓަށް ވަރަށް ޕާފެކްޓެއް އެއްޗެއް މިއީ. އެއީ މި ތަނުގައި މިކަން ކުރަން ނެގެޓިވްސްއެއް ނެތް އަޅުގަނޑުމެންނަކަށް. މުޅިން ވެސް އޮތީ ޕޮޒިޓިވްސް. އަޅުގަނޑުމެންނަށް ފެނޭ ކާރު އެއްޗެހި ދުއްވާ ގޮތް. ކާރަކަށް ހަތަރު ސީޓު ވިއްކައިގެން އުޅޭ މަންޒަރު. އަޅުގަނޑުމެންނަށް ފެނޭ ކާރަށް ގުޑާނުލެވިގެން އުޅޭ މަންޒަރު،" ރައިޑްއެމްވީގެ ނަމުގައި ސައިކަލް ޓެކްސީގެ ހިދުމަތް ފެށުމަށް ފޫގަޅައިގެން އޮތް ޒުވާން ޑިވެލޮޕަރުންގެ ޕޫލްގައި ހިމެނޭ ޝާފިއު ހުސެއިންގެ ވާހަކަ ފަށައިގަތީ މިހެންނެވެ.\n"ކާރުގެ (ވިޔަފާރި) ނެތިގެނެއް ނުދާނެ. ކާރުތަކުގައި ޓެކްސީކުރާ ފަރާތްތަކަށް ލިބޭ ސަޕޯޓަކަށް ވާނީ މިކަންތައް. މީތި ވާނީ ޓެކްސީ ކުރާ މީހުންނަށް ލުޔަކަށް. ވާގޮތަކީ މިހާރު ވެސް އެ އުޅެނީ ސަޕްލައި އަށް ވުރެ ޑިމާންޑް އޮބިނޯވެގެން."\nއެކަމަކު ސައިކަލުގައި ޓެކްސީ ކުރުމުގެ ހުއްދަ ސަރުކާރުން އިއްޔެ އާންމުކޮށް އިއުލާނުކުރުމާއެކު ބަންޑުންވީ މިފަދަ ޕޮޒިޓިވް ހިޔާލުތަކެއް ނޫނެވެ. ފަހަރެއްގައި ސައިކަލު ފަހަތަށް އަރުވާލާނެ ބިޓެއް ނުލިބިފައި ތިބި ބައެއްގެ "ޑިޕްރެޝަން" މި މުޖުތަމައުގައި މާ ބޮޑަށް ބޮޑުވެފައި އޮތީމަ ކަމަށް ވެސް ވެދާނެ އެވެ.\nއެހެންވީމަ އެންމެ ފުރަތަމަ ވެސް މިއީ ކިހިނެތްވާ ކަމެއްތޯ ބަލައިލަމާ ހިނގާށެވެ.\nރައިޑްއެމްވީ އަކީ ކޮބާ؟\nމިއީ ޒުވާން ޑިވެލޮޕަރުންތަކެއް ކަމުގައިވާ ނާއިލް އަބްދުލްރަހްމާން އާއި މާއިލް އަދި ޝާފިއު ހުސެއިން އާއި ނަސްރުﷲ އަދުނާން (ނައްޓު) ގެ އުފެއްދުމެކެވެ. އެމީހުންގެ މި ހިތްފަސޭހަ ހިދުމަތެއްގެ ވާހަކަ ތިޔަ އެންމެނަށް ކިޔައިދޭނީ މުޅި މި ޕްރޮޖެކްޓްގެ އަނގަ ނުވަތަ ހިންގުމުގައި އިސްކޮށް އުޅުއްވާ އިބްރާހިމް (ވައްޑޭ) ވަހީދެވެ.\nއެންމެ ފުރަތަމަ ވެސް އޭނާ ބުނީ ސައިކަލު ޓެކްސީ އަކީ ދިވެހިންނަށް އާ ނަމެއް ނުވަތަ އާ ހިދުމަތަކަށް ނުވާނެ ކަމަށާއި ހަފުތާއަކު އެއް ފަހަރު ބެންކޮކަށް ޖައްސާލާ ކޮންމެ ދިވެއްސަކު ވެސް ވަރަށް ފަރިތަ ހިދުމަތަކަށް ވެފައި އޮތް ކަމެއް ކަމަށެވެ.\nރައިޑްއެމްވީ އަކީ ސްމާޓްފޯނުގެ ދުނިޔެއަކާ ގުޅިލާމެހިގެން ސައިކަލް ބޭނުންކޮށްގެން ދެވޭ ޓެކްސީކުރުމުގެ ހިދުމަތެކެވެ.\n"އަސްލު ހަގީގަތުގައި، ވަރަށް ތެދުތެދަށް މި ބުނަނީ މީގެ ބިޒްނަސް އަކީ ސެކަންޑްރީ އައިޑިއާ. ކޮންމެހެން ރަނގަޅުވާކަށް މޮޅުވާކަށް ނޫން މި އުޅެނީކީ. އެހާ ބޮޑަށް ބިޒްނަސް ބައެއް ނޫންވީމަ ޕްރައިމަރީ ބޭނުމަކަށްވެފައި މި އޮންނަނީ ޑިވެލޮޕްމަންޓް އޭރިއާ. މިކަހަލަ ޕްރޮޖެކްޓެއް އެކްޒެކިއުޓް ކުރުން ބޮޑު މަގުސަދަކަށްވެފައި މި އޮތީ،" ވަހީދު ކިޔައިދިނެވެ.\nއެގޮތަށް ބަލައިގެން މާކެޓް ރިސާޗެއް އަޅުގަނޑުމެން ކުރީ. މީގެ ދެ މަސް ކުރިން ސަރުކާރާ ވާހަކަ ދައްކަން ފެށީ. މުޅި ޕްރޮޖެކްޓަށް ވެއްޖެ މިހާރު 10 މަސް."\nރައިޑްއެމްވީގެ ބޭސިކް އައިޑިއާ އަކީ މިއީ އެވެ. ޓެކްސީއެއް ނުލިބިގެން ކަޅިއަރައިފައި ހުންނަ މީހާ އަށް، އެންމެ ނިޔަތް ރަނގަޅު ގޮތުގައި ސައިކަލު ބުރެއް ހޯދައި ދެނީ އެވެ.\n"މެއިން ތިން ސްޓެޕެއް މީގައި އިންނާނީ. ވަަރަށް ވަރަށް ބޭސިކް އެއްޗެއް މި އެއްޗަކީ. މީތި އެންމެ ފުރަތަމަ ހަދަން ވިސްނީ ވެސް އެންމެ އާދައިގެ މީހާ އަށް ވެސް އަންޑަސްޓޭންޑްވާގޮތަށް. އެގޮތަކީ މިހާރު ކޮންމެ މީހަކީ ވެސް ސްމާޓް ފޯނެއް ގެންގުޅޭ މީހެއް. ނުވަ ދިހަ ނުވަތަ ނުވަ ދިހަ ފަސް ޕަސެންޓް މީހުން ސްމާޓް ފޯނު އެބަ ގެންގުޅޭ،" ވަހީދު ބުންޏެވެ.\n"ރަޖިސްޓްރީ ކުރަން ބޭނުންވަނީ ފޯނު ނަމްބަރާ ނަމާ އެކަނި. ދެން ޖެންޑާ."\n"ދެން އެޕް ހުޅުވާލުމާ އެކު ކައިރީގައި ހުންނަ ލޮކޭޝަންސްތައް ފެންނާނެ. އެޕް ހުޅުވާލާފައި ބުނަންވީ މިސާލަކަށް މިވެނި ތަނެއްގައޭ މިހުރީ ދާން ބޭނުންވަނީ މިވެނި ތަނަކަށޭ. ދެން އެ ހިސާބުން އެޕުން މެސެޖު ގެންގޮސްދޭނެ އެންމެ ކައިރީގައި ހުސްކޮށް ހުރި މީހަކަށް. ދާން ޖެހޭ މަގު ވެސް ދައްކައިދޭނެ އޮޓޮމެޓިކުން"\n"ދެން އެ ހިސާބުން ޑްރައިވަރު އެއަށް ރެސްޕޮންޑްކުރާ ހިސާބުން އޭނާއާ ބެހޭ މައުލޫމާތު ކަސްޓަމަރަށް ލިބޭނެ. އޭނަ ބަލާ އެބަ އަންނަ ކަމާއި ކޮން ކަހަލަ ސައިކަލެއްކަން އަދި ކިހާ ވަގުތުކޮޅެއްގެ ތެރޭގައި އޭނާ އަރާ ހަމަކުރާނެކަން ވެސް އެޕުން ދާނީ ވަގުތުން ދައްކަމުން."\n"ދެން އެ ދަތުރު ނެގީމަ، އެޕުން ބުނާނެ އެ ޑްރައިވަރަކު ރޭޓްކުރުމަށް. އެ ރޭޓިންސް އެއީ އަޅުގަނޑުމެންގެ ޑްރައިވަރުން ރިވިއުކުރުމަށް ކުރާ ކަމެއް."\nކުރުގޮތަށް ކިޔައި ދެނީ ނަމަ ރައިޑްއެމްވީގައި ވާގޮތަކީ މިއީ އެވެ. ނުވަތަ އެ ހިދުމަތަކީ މިއީ އެވެ.\nރައިޑް.އެމްވީ ގެ ފޯން އެޕްލިކޭޝަންގެ.\nއެހެންވީމަ ބަޔަކު ރުޅިގަދަވީ ކީއްވެގެން ހެއްޔެވެ؟\nއެއީދެން ދިވެހިންގެ ވައްތަރެއް ނޫން ހެއްޔެވެ؟ ސަރަހައްދުގައި އެންމެ ރުޅިގަދައީ ކޮން ބައެއްތޯ ނުވަތަ ވާއެއްނުވާއެއް ބަލައިލުމެއް ނެތި ފާޑުކިޔައިގަންނަ މީހުން އެންމެ ގިނައީ ކޮން ތަނެއްގައިތޯ ބެލިޔަސް އެ ޝަރަފް ދިވެހިން ގެންދިއުމުގެ ފުރުސަތު އެބައޮތެވެ.\nވަހީދު ބުނީ ސައިކަލް ޓެކްސީގެ ހިދުމަތަށް ނުވަތަ އެނަމުގައި އެމީހުން ފެށުމަށް ތައްޔާރުވަމުން އަންނަ ރައިޑްއެމްވީގެ ހިދުމަތަށް މިހާތަނަށް ފާޑުކީ ބަޔަކު ފާޑުކިޔާފައި ވަނީ އެއާ ބެހޭ އެއްވެސް އެއްޗެއް އެންމެ ރަނގަޅަށް އެނގިތިބެގެން ނޫން ކަމަށެވެ.\n"ނެގެޓިވް ވައިބަކަށް ފެނިފައި ހުރި މީހުންނަށް މިހާތަނަށް އިނީ ހަމަ އެއްގޮތަކަށް ވެސް މިއީ ކޯއްޗެއްކަން ނޭނގިގެން އައިސްފައި ހުރި ކޮމެންޓްސް. އަސްލު މި ޕްރޮޑަކްޓް މިއީ އެންމެން ހެޕީވާ ކަހަލަ އެއްޗެއް،" ވަހީދު ކިޔައިދިނެވެ.\n"ދެން އަޅުގަނޑުމެން މީތި އިއުލާނުކުރީމަ ބައެއް މީހުން ބުނެފައި އެބަހުރި އަނެއްކާވެސް މާލެ ތެރެއަށް ސައިކަލްތަކެއް އިތުރުވަނީޔޭ. ހަމަ މިހާރު ވެސް ހުރި އެއްޗެހި އަހަރެމެން ބޭނުންކުރާނީ. އާ އެއްޗެހިތަކެއް ނުއެއް ގަންނާނަން. މިތަނުގައި ހުރި އެއްޗެއް ނެރޭނީ."\nއެކަމަކު މި ހިދުމަތަށް އަމާޒުވެފައިވާ އެންމެ ބޮޑު ފާޑުކިޔުމަކީ އަދި މިއެއް ނޫނެވެ. އެ ބުނާ ގޮތަށް ގިނަ ބަޔަކު ރުޅިގަދަވެގެން އުޅެނީ މިއީ ކިހިނެތްދޭ ހިދުމަތެއްކަން ނޭނގޭތީއޭ ވެސް ބުނެވިދާނެ އެވެ.\nސައިކަލުގައި ޓެކްސީކޮށްދޭ ވާހަކައެއް ދެއްކި ހިސާބުން ވަރަށް ގިނަ ބަޔަށް ހީވެފައި އޮތީ މިއީ "ބިޓު ހިއްލުން ކަހަލަ ކަމެއް" ކަމަށެވެ. މުޖުތަމައުގެ ވިސްނުން ވެއްޓިފައި އޮތް ދަރަޖައަކީ މިއީ އެވެ. --- ވަރަށް ގިނަ ބަޔަކު ބުނަން ފެށީ ސައިކަލުގައި ޓެކްސީކުރުމަކީ ދެ ޖިންސު މަސްހުނިކޮށް ފިނި ބުރަކުން ޕާޓީކުރުމެއް ކަމަށެވެ.\nމިހެން ކިޔައި މިއެންމެން ވެސް މާ މަޖާވެގަނެގެން މިއަށް ޖޯކު ޖަހަން ފެށީ އެވެ. އެކަމަކު ތަންކޮޅެއް ސީރިއަސް ނަޒަރަކުން މުޅި މި މައްސަލައަށް ބަލައި ފިކުރުކޮށްފި ނަމަ ރައިޑްއެމްވީ 2016ގެ އެންމެ "ސަޅި" ހިދުމަތަށް ނުވާންވީ އެއްވެސް ސަބަބެއް ނެތެވެ.\nސައިކަލު ފަހަތަށް ހިލޭ އަންހެނުން އެރުވުމެއް ނޫން!\nނުވަތަ ދީނީގޮތުން މާ ބޮޑު މައްސަލަތަކެއް ވެސް ފެންމަތިކުރުމާ ހިދުމަތެއް ވެސް ނޫނެވެ. ރައިޑްއެމްވީ ޑިވެލޮޕްކުރި ޓީމުން ބުނަނީ އެމީހުން މީގެ އަހަރެއްހާ ދުވަސްކުރިން މި މަސައްކަތެއް ފެށިއިރު ދިވެހިންގެ ހުރިހާ އިހްސާސްތަކަކަށް ވިސްނި ކަމަށާއި ހިލޭ ފިރިހެނެއްގެ ސައިކަލުގެ ފަހަތަށް އަންހެނަކު ލައިގެން ދިއުމުން ނުކުމެދާނެ ނަތީޖާއަކަށް ވެސް ވިސްނި ކަމަށެވެ.\n"މިއީ ވަރަށް ކުރިން ވެސް ވިސްނާފައި ހުރި ކަންތައް. މިއަދަކު ނޫން. މާލޭގެ އާންމު ދިރިއުޅުމަށާއި ޓެބޫތަކަށް ވިސްނައިގެން އެ އެއްޗިއްސަށް ބޭސްކޮށް މީތި ހަދާފައި މި ވަނީ ވެސް. މީގައި ނީންނާނެ ރަނގަޅުކުރާނެ މައްސަލައެއް،" ހިނިގަނޑެއް ޖަހާލާފައި ވަހީދު ބުންޏެވެ.\n"މިއީ ހަމަ މިހެން ތިބެފައި ނިންމާލި ކަމެއް ނޫން. މިއީ ވަރަށް ގިނަ ދުވަހުގެ ދިރާސާ އާއި މީހުންގެ މަސައްކަތް. ބައިވަރު މީހުންގެ ހިޔާލުން ސޮލިއުޝަނެއް މި ހޯދަނީ."\nއޭނާ ބުނީ ރައިޑްއެމްވީގެ ހިދުމަތުގައި ހިލޭ ފިރިހެނުންގެ ފަހަތަށް އަންހެނުން އަރަން ނުޖެހޭނެ ކަމަށާއި އެމީހުންގެ ސާވިސް އެޕް ތަރައްގީކޮށްފައި ވަނީ ވެސް އެފަދަ އަހުލާގަކަށް ފުރުސަތު ދެވޭ ފަދަ ގޮތަކަށް ނޫން ކަމަށެވެ.\n"މީގައި ބައި ޑިފޯލްޓް ލައްވާލާނީ ސޭމް ޖެންޑާއަށް. މިސާލަކަށް ފިރިހެން ބޭފުޅަކު އައިސް ޑްރައިވަރަކަށް ރިކުއެސްޓްކުރާ ނަމަ ފިރިހެން ޑްރައިވަރަކު އޭނާ އަށް ދައްކާނީ. އަންހެން ބޭފުޅަކަށް ދައްކާނީ އަންހެން ޑްރައިވަރުން،" ވަހީދު ކިޔައިދިނެވެ.\n"އެކަމަކު މިސާލަކަށް ބިޒީ ގަޑިއެއްގައި ސޭމް ޖެންޑާގެ ޑްރައިވަރެއް ލިބެން ނެތިއްޔާމު އެޕް މެދުވެރިކޮށް އެމީހަކަށް އަންގާލަނީ މި ސަރަހައްދުން މި ވަގުުތު ލިބެން ހުރީ ފިރިހެނެކޭ ކިޔާފައި. އޯކޭ ނަމަ ކުރިއަށް ގެންދަމޭ ކިޔާފައި. އެއްގޮތަކަށް ވެސް އަޅުގަނޑުމެން އެ ހާލަތުގައި އެ މީހަކަށް ފޯސްއެއް ނުކުރާނެ."\nހީކުރާ ވަރަށް ވުރެ ރައްކާތެރި ހިދުމަތެއް!\n"ސޭފްޓީ އަށް ބަލާއިރު ހމަ ކޮންމެ މީހަކު ވެސް އައިސް ބުނެފާނެ ދޯ މިއީ ރައިޑުން އައި މީހެކޭ އަރާށޭ ވެސް. ގިނަފަހަރު ފޮޓޯއިންފެންނަ ގޮތާ އާންމުކޮށް ހުންނަ ގޮތް ވެސް ތަފާތު،" ސަލާމަތީ ފިޔަވަޅުތައް ވަރުގަދަކުރުމުގެ އަޅާފައިވާ ފިޔަވަޅުތަކުން ފަށައިގަންނަމުން ވަހީދު ބުންޏެވެ.\n"އަހަރެމެން ބަލަނީ އެގޮތަށް ދާ މީހާ ފާހަގަކުރެވޭނެ ގޮތެއް ހަދަން. އެގޮތުން އަޅުގަނޑުމެން މި ބަލަނީ ޖެކެޓެއް ލައްވަން. ވެސްޓެއް ނުވަތަ ކެޕެއް އަޅުވާފައި ހުންނާނީ. ދެން އައިޑީ ނަމްބަރެއް ދީފައި ލޯގޯ ޖަހާފައި އެމީހަކު ހުންނާނީ.\nމީގެ އިތުރުން ރައިޑްއެމްވީ އަކީ ކަމާ ބެހޭ ރަސްމީ ފަރާތްތަކުގެ އެހީ އާއި އެއްބާރުލުން ވެސް ވަރަށް ބޮޑަށް ލިބިގެން ކުރިއަށް ގެންދާ ރާވަމުން އަންނަ ހިދުމަތެކެވެ.\n"އަންނަ މީހާގެ ބެކްގްރައުންޑް ޗެކްއަޕް ވެސް އެބަހަދަން. އެއީ ވަރަށް ބޮޑު އެއްޗެއް. ބެކްގްރައުންޑް ޗެކްކޮށްލަންވެގެން މިހާރު އޯލްރެޑީ ޕޮލިސްއާ ވާހަކަ ދެކެވިއްޖެ އަދި ސަރުކާރުގެ ވަރަށް ގިނަ ފަރާތްތަކާ ވެސް ބައްދަލުކުރެވިއްޖެ. އެހެންވީމަ ސަރުކާރުން އަޅުގަނޑުމެންނަށް ސަޕޯޓް ދޭ ގޮތަށް އޮތީ،" ވަހީދު ބުންޏެވެ.\n"އެކަމަކު އަޅުގަނޑުމެން މި އުޅެނީކީ ކޮންމެހެން ކްރިމިނަލް ރިކޯޑް ހޯދާކަށް ނޫން. އަޅުގަނޑުމެން ބަލަން ބޭނުންވަނީ ޓްރެފިކް ވައިލޭޝަން އަދި ސީރިއަސް ކްރައިމްއެއްގައި ނެތް މީހަކުތޯ ބަލަން. އަދި އެންމެ ބޮޑު ބޭނުމަކީ މީތި މި އޮތީ މި ހިސާބަށް ވެސް ގެންގޮފައިކަން ކަސްޓަމަރުންނަށް އެންގުން."\n"ވެހިކަލް ރެޖިސްޓްރޭޝަން އާއި އަހަރީ ފީ އަދި އިންޝުއަރެންސް އަށް ވެސް ބަލަން އަޅުގަނޑުމެން. ބޭސިކަލީ މީގައި ވާގޮތަކީ ގާނޫނާއި ގަވާއިދާ ހިލާފު އެއްވެސް ރިކޯޑެއް އެމީގެއްގެ ކިބައި އޮވެއްޖެ ނަމަ އެމީހަކަށް އަޅުގަނޑުމެންނަކާ އެކު ކުރިއަކަށް ނުދެވޭނެ."\nމީގެ އިތުރުން ރައިޑްއެމްވީގެ ބެޖުގައި ގޮސް ޖެހުނު ކޮންމެ ގޯޅިއަކުން މީހުން ސައިކަލަށް އަރުވައިގެނެއް ވެސް އަދި ނުދެވޭނެ އެވެ.\n"އެޕުން ނަގަން ޖެހޭނީ މީހުން. އެއީ ވަރަށް ބައިވަރު ރީޒަންސް އެބަހުރި މިކަމުގައި. އެއް ކަމަކީ މަގުމަތިން ނަގައިގެން ދަންޔާމު އަޅުގަނޑުމެންނަކަށް ޓްރެއިލްއެއް ނުކުރެވޭނެ. އިންކޭސް ކަމެއްވިޔަސް ނޭނގޭ ހޯދާކަށް ވެސް،" ވަހީދު ބުންޏެވެ.\n"އެކަމަކު އެޕުން ނެގީމަ އަހަރެމެންނަށް އެނގޭ މިވެނި ނަމްބަރަކުން މިވެނި ކުއްޖަކު މިވެނި ޑްރައިވަރަކާ އެކީ މިވެނި ތަނަކަށް، މިވެނި ސްޕީޑެއްގައި މި ވެނި މަގަކުން އެބަދާކަން. އިންކޭސް ކަމެއްވިޔަސް އަޅުގަނޑުމެންނަށް ބުނެވޭނެ ދޯ ވީގޮތް."\n"ދެން މިސާލަކަށް ރައިޑެއް ނަގައިގެން ގެއަށް ދަމުން އަންގާލެވިދާނެ ދެން ހުންނާ މީހާ އަށް ޓްރެކްކުރަން ވެސް. ސްކޫލަށް ކުއްޖާ ފޮނުވާލާ މީހާ ވެސް ސްކޫލަށް ދެވެންދެން ފޯނުން ބަލަން އިނދެވޭނެ. ފޯނުން ފެންނަން ހުންނާނެ."\nވައްޑޭ (ކ) އާއި ނާއިލް ރޭ އަވަސް އަށް އިންޓަވިއު ދެނީ. --އަވަސް ފޮޓޯ: އަހުމަދު ޝުރާއު\nޓެކްސީއަކަށް ސައިކަލެއް އިހްތިޔާރުނުކުރަންވީ ސަބަބެއް ނެތް؟\nފަހަރެއްގައި މި ހިދުމަތެއް ތައާރަފްކުރުމުން އެންމެ ބޮޑު ކަންބޮޑުވުމެއް ކުރިމަތިވެދާނެ ބަޔަކީ ކާރުތަކުގައި ޓެކްސީ ކުރާ މީހުންނަށެވެ. ނަމަވެސް ރައިޑްއެމްވީ އިން ބުނަނީ އެމީހުންނަކީ ޓެކްސީކުރާ ފަރާތްތަކަށް އޮތް ބިރެއް ނޫން ކަމަށެވެ.\n"އަސްލަށް ބުނަނީ ނަމަ ޓެކްސީ ރާއްޖެއަކުން ދުވަހަކު ވެސް ނުދާނެ. ފުރަތަމަ ކަމަކަށް އެމީހުން ބިރު ގަންނާކަށް ވެސް ނުޖެހޭނެ. އެއީ އަޅުގަނޑުމެންގެ ވެސް އެބަހުރި ވަރަށް ބައިވަރު ލިމިޓޭޝަންސްތައް. މިސާލަކަށް އަންހެނަކާއި ދަރިއަކު ހުރިތަނަކަށް އަޅުގަނޑުމެން މި ދެނީ އެއް ސީޓް،" ވަހީދު ބުންޏެވެ.\n"ދެ ވަނަ ކަމަކަށް ވިއްސާރަވުން. ކޯޓު ލައިގެން ހުރި ކުއްޖާއަށް ދެވޭނީ. ކާރުގެ (ވިޔަފާރި) ނެތިގެނެއް ނުދާނެ. ކާރުތަކުގައި ޓެކްސީކުރާ ފަރާތްތަކަށް ލިބޭ ސަޕޯޓަކަށް ވާނީ މިކަންތައް."\n"ދެން އަޅުގަނޑުމެންނެއް ވެސް ނޫޅެން ސައިކަލުގެ ބޮޑު ފްލީޓެއް ހަދާކަށް ވެސް. މިކޮޅުން މި ބަލަނީ މީތި ލިމިޑެޓްކޮށްި ބަހައްޓައިގެން ކޮލިޓީކޮށް ގެންދެވޭތޯ."\nކޮންމެގޮތެއް ވިޔަސް ރައިޑްއެމްވީ އަކީ ދިވެހިންގެ ލައިފްސްޓައިލަށް އިންގިލާބެއް ގެނެސްދެވޭ ވަރުގެ ހިޔާލެކެވެ. އަދި ޖީބަށް ލުއިކޮށް މާލޭގައި ދަތުރުކުރަން ބޭނުންވާ ފަރާތްތަކަށް ވެސް އޮތް ބޮޑު ފަސޭހައެކެވެ.\n"ޖީބަށް ލުއިވުން. އެއީ އެންމެ ބޮޑު އެކަތި. މިސާލަކަށް ކުއްޖަކު ކާރެއްގައި ސްކޫލަށް ފޮނުވާލަން 25 ރުފިޔާ. އޭތި މީގެ ސަބަބުން ކުޑަކޮށްލަދެނީ 10ރ. އަށް. އޭތި އެވަރަށް ކުޑަވުވުން ވެސް އެލިބެނީ ސޭވިންއެއް،" ހުރި ފަސޭހަތަކާ ބެހޭ ގޮތުން ވަހީދު ބުންޏެވެ.\n"ދެން އަނެއް ކަމަކީ، މާލޭގައި އެއް ޕޮއިންޓުން އަނެއް ޕޮއިންޓަށް ދާން ބަލާއިރު ކޮންޖެސްޓްކަމުން، ކާރަކަށްވުރެ ތަންކޮޅެއް ފަސޭހަކޮށް ސައިކަލެއްގައި ދެވޭ."


އިސްޓޭޖު ޑުރާމާ ނުވަތަ އިސްޓޭޖު ތަމްސީލު - ވިކިޕީޑިއާ\nއިސްޓޭޖު ޑުރާމާ ނުވަތަ އިސްޓޭޖު ތަމްސީލު\nޑުރާމާގެ ތެރޭގައި އިސްޓޭޖު ޑުރާމާގެ އިތުރަށް ޓީ.ވީ އަށް ތައްޔާރުކުރާ ޑުރާމާއާއި ރޭޑިޔޯއަށް ތައްޔާރުކުރާ ޑުރާމާ ހިމެނެއެވެ. އުފެއްދުމަށް ބޭނުންވާ ފަންނީ ވަސީލަތްތަކުގައި ތަފާތުތަކެއް ވީނަމަވެސް މި އިން ކޮންމެ ވައްތަރެއްގެ ޑުރާމާއަކީވެސް އޭގައި އެއްގޮތް ސިފަތަކެއްވާ އެއްޗެކެވެ.\nއަދަބިއްޔާތުގައި ހިމެނޭ ދިގުވާހަކައާއި ކުރުވާހަކަ ނުވަތަ ޅެން ފަދަ އެއްޗެއްސަކީ ކިޔުމަށް ލިޔާ އެއްޗެއްސަށް ވީނަމަވެސް ޑުރާމާއަކީ ޙަރަކާތާއިއެކު ކުޅުމަށް ލިޔާ އެއްޗެކެވެ. ޑުރާމާއެއްގައި ދެކެވޭވާހަކަ (ޑައެލޮގު) އާއި ޙަރަކާތް ހިމެނެނީ މި ސަބަބަށްޓަކައެވެ. މޫނުމައްޗަށް ގެންނަ ތަފާތު އަސަރުތައްވެސް ހިމެނެނީ ޙަރަކާތުގެ ތެރޭގައެވެ.\nޑުރާމާގެ އަދަބިއްޔާތަކީ ވަރަށް ދޮށީ އަދަބިއްޔާތެކެވެ. ދުނިޔޭގެ އަދަބިއްޔާތުގެ ތަރިކައިގެ ތެރޭގައި ހިމެނޭ އެންމެ ޤަދަރު ލިބިފައިވާ މަޝްހޫރު،މަޤުބޫލް އުފެއްދުން ތަކުގެތެރޭގައި ވަރަށް ގިނަ ޢަދަދެއްގެ ޑުރާމާ ހިމެނެއެވެ.\nޑުރާމާގެ ފަންނަކީ ވަރަށް ބޮޑަށް އެހެން މީހުންނަށް ބަރޯސާކުރަންޖެހޭ ފަންނެކެވެ. މިގޮތުން މޮޅު ޑުރާމާއެއް އުފަންވުމުގައި ތަމްސީލުކުރާމީހުންނާއި ތަމްސީލުކުރުވާމީހާ އަދި ފަރުމާކުރުންތެރިންގެ ދައުރު ވަރަށް ބޮޑުވާނެއެވެ. ލިޔުންތެރިޔާ ކިތަންމެ މޮޅަށް ޑުރާމާ ލިޔުނުކަމަށް ވިޔަސް ބެލުންތެރިންނާއި ހަމައަށް މޮޅު ޑުރާމާ އެއްގެ ގޮތުގައި ގެނެސްދެވޭނީ ޑުރާމާ ކުޅުމުގައި ބައިވެރިވާ ހުރިހާ ފަރާތްތަކެއްގެ ހުނަރުންނެވެ.\n1 ޑުރާމާގެ ވައްތަރުތައް\n1.1 ހިތާމަވެރި ޑުރާމާ\n1.2 ހެއްވާ ޑުރާމާ\n2 ޑުރާމާގެ މަޤުޞަދު\n3 ޑުރާމާ ބިނާވާ ބައިތައް\n4 ދިވެހި ޑްރާމާ\n4.1 އިޖްތިމާޢީ ޑުރާމާ\n5 ޑުރާމާ ލިޔުމަށް އެހީއެއް\nޑުރާމާގެ ވައްތަރުތައް[އުނިއިތުރު ގެންނަވާ]\nޢާއްމު ގޮތެއްގައި ޑުރާމާ ބެހެނީ މައިގަނޑު ދެބަޔަކަށެވެ. އެއީ ހިތާމަވެރި ޑުރާމާ (ޓްރެޖެޑީ) އާއި ހެއްވާ ޑުރާމާ (ކޮމެޑީ) އެވެ. ޑުރާމާ މި ދެބަޔަށް ބެހި ބަޔަކީ ބޯދާ ޔޫނާނީންނެވެ.\nމީލާދީން ސާދަވަނަ ޤަރުނުން ފެށިގެން ޔޫރަޕަށް އައި ހޭލައިގަތުމުގެ ޒަމާނުގައި ޑުރާމާގެ ތަފާތު ވައްތަރުތައް އުފެދިގެން އައެވެ. މިގޮތުން އިނގިރޭސި އަދީބު ވިލިއަމް ޝެކްސްޕިޔަރު ތިން ބަޔަކަށް ޑުރާމާ ބަހާލިއެވެ. އެއީ ހިތާމަވެރި ޑުރާމާ އާއި ހެއްވާ ޑުރާމާ އަދި ތާރީޚީީ ޑުރާމާ (ހިސްޓްރީޒް) އެވެ. ހަމަ މިދުވަސްވަރު އިޓަލީވިލާތުގެ ޑުރާމާ ލިޔުންތެރީން، ހިތާމަވެރި ޑުރާމާ އާއި ހެއްވާ ޑުރާމާގެ ބައިތައް މަސްހުނިކޮށްގެން ހިތާމައާއި މަޖާ އެކުލެވޭ ޑުރާމާ (ޓްރެޖިކޮމެޑީ) އުފެއްދިއެވެ.\nހިތާމަވެރި ޑުރާމާ[އުނިއިތުރު ގެންނަވާ]\nމިއީ މުހިންމު އިޖްތިމާޢީ، ދީނީ ނުވަތަ މީހެއްގެ ދިރިއުޅުމުގެ މައްސަލައަކަށް ބިނާކޮށްފައި ހުންނަ ސީރިޔަސް ޑުރާމާއެވެ. މިވައްތަރުގެ ޑުރާމާގައި އޮންނާނީ ހިތާމަވެރި ނިމުމެކެވެ.\nބޯދާ ޔޫނާނީންގެ ހިތާމަވެރި ޑުރާމާތަކުގައި ބަތަލު ނުވަތަ ބަތަލާ ވާންޖެހެނީ ނަސަބާއި ހަސަބުގެ ގޮތުން އަރާހުރި ނުވަތަ މުޖުތަމަޢުގައި ކަމުވޮށި މީހަކަށެވެ. ޢާންމު ގޮތެއްގައި ބަތަލު ނުވަތަ ބަތަލާ އަކީ ޚުލްޤު ރަނގަޅު މީހެކެވެ. އަދި ރަނގަޅު ކަންތައްތައް ކުރާ، ކުރަން ބޭނުންވާ މީހެކެވެ. ނަމަވެސް ޑުރާމާ ނިމިގެންދަނީ ކުރެވޭ ކުށަކުން ނުވަތަ ތަޤުދީރު ނިޔާކުރި ގޮތުން ބަތަލު ނުވަތަ ބަތަލާ މަރުވެގެންނެވެެ. ނުވަތަ އޭނާއަށް މުޖުތަމަޢުގައި ލިބިހުރި ދަރަޖަ ބީވެގެންނެވެ.\nބޯދާ ޔޫނާނީންގެ ހިތާމަވެރި ޑުރާމާތަކާއި ޚިލާފަށް މިޒަމާނުގެ ހިތާމަވެރި ޑުރާމާ ތަކުގައި ބަތަލު ނުވަތަ ބަތަލާއަކީ އާދައިގެ އާންމު މީހެކެވެ. ވަރަށް ގިނަފަހަރަށް އެއީ މެދުފަންތީގެ މީހެކެވެ. ޑުރާމާއިން ދައްކުވައި ދޭނީ އިޖްތިމާޢީ، ނުވަތަ ދިރިއުޅުމުގެ މައްސަލައެކެވެ.\nހެއްވާ ޑުރާމާ[އުނިއިތުރު ގެންނަވާ]\nމިއީ މާބޮޑު ސީރިޔަސްކަމެއް ނެތް ލުއި ޑުރާމާއެވެ. ހިތާމަވެރި ޑުރާމާ އާއި ޚިލާފަށް މިވައްތަރުގެ ޑުރާމާގައި ނިމުން އުފާވެރިވާނެއެވެ. ބޯދާ ޔޫނާނީން މިވައްތަރުގެ ޑުރާމާ ކުޅުނީ މައްސަލައެއްގެ ހައްލުހޯދުމުގައި ބަޔަކު ނުވަތަ މީހަކު ކުރާކަންތައް ތަކެއްގައި ދިމާވާ މަޖާކަންތައްތައް ދައްކުވައި ދިނުމަށެވެ.\nހެއްވާ ޑުރާމާގެ އަދަބުގެ ތެރެއަށް ތަފާތު ވައްތަރުތަކުގެ ޑުރާމާ ވަނީ އުފަންވެފައެވެ. އޭގެ ތެރޭގައި ލޯބީގެ ޑުރާމާ (ރޮމޭންޓިކް)، އުޅުމާއި ގުޅުން ދައްކުވައިދޭ ޑުރާމާ (ޑުރާމާ އޮފް މެނަޒް)، މަލާމާތުގެ ޑުރާމާ (ސަޓަޔާރޒް) ހިމެނެއެވެ.\nލޯބީގެ ޑުރާމާގައި ތަފާތު މައްސަލަތައް ކުރިމަތިި ވަމުންދާ ލޯބީގެ ގުޅުމެއް ދައްކުވައި ދެއެވެ. ނަމަވެސް އެންމެ ފަހުން ނިމުން އަންނާނީ އުފާވެރި ކޮށެވެ.\nއުޅުމާއި ގުޅުން ދައްކުވައިދޭ ޑުރާމާގައި ދައްކުވައިދެނީ މުޖުތަމަޢުގެ މަތީ ފަންތީގެ މީހުންގެ މެދުގައި އޮންނަ ގުޅުމާއި އުޅުމުގެ ހަމަތަކެވެ. އަދި އެ ގުޅުންތަކާއި ހަމަތަކަށް ސަމާލުކަން ނުދިނުމުން ދިމާވާ މައްސަލަތަކެވެ. ނަމަވެސް ޑުރާމާގައި ހެއްވާގޮތް ހުންނާނެއެވެ.\nމަލާމާތުގެ ޑުރާމާގައި ހުންނާނީ ކޮންމެވެސް ބަޔަކަށް ހަޖޫ ކިޔާފައެވެ. ބޭނުމަކީ ކަމެއް ރަނގަޅުކުރުމެވެ. ނުވަތަ ލާބައަށްޓަކައި ކަމެއްވިޔަ ނުދިނުމެވެ.\nޑުރާމާ އެއްގެ މާނަ ދެނެގަތުމަށާއި ޑުރާމާއަކާއި ދޭތެރޭ ބެލުންތެރިޔާ ގަޔާވުމުގައި ޑުރާމާގައި ހިމެނޭ ބައެއް ކަންތައްތައް އެހީތެރިވެދީ ނުފޫޒު ފޯރުވައެވެ. މިގޮތުންް، ޑުރާމާގައި ދައްކުވައިދޭ ތަނާއި (ސެޓިން) ރޭވުންގަނޑުގެ އިތުރުން މުމައްޘިލުން ޝަޚްޞިއްޔަތުންނަށް ދިރުން ގެންނަ ގޮތާއި ޑުރާމާގެ މަޢުޟޫޢު އަދި ޑުރެމެޓިކް އައިރޮނީ" އަކީ ފާހަގަކުރެވޭ ކަންތައްތަކެވެ.\nޑުރާމާގެ ވެށި (އެންވައިރޮންމެންޓް ނުވަތަ ސެޓިން) ގެ ތެރޭގައި ހިމެނެނީ ޑުރާމާއަށް ޚާއްޞަކޮށް ފަރުމާކޮށްފައިވާ އިސްޓޭޖާއި އިސްޓޭޖު މަތީގައި ބޭނުންކުރާ ތަކެއްޗެެވެ. ބޭނުންކުރާ އިސްޓޭޖު ފަރުމާކޮށްފައިވާގޮތުގެ ސަބަބުން ޑުރާމާގައި ހިނގާ ޙާދިސާތަކާއި ދައްކުވައިދޭ ޒަމާން ބެލުންތެރީންނަށް ސާފުކޮށްދެއެވެ. ބެލުންތެރީންނަށް ޑުރާމާ ދޭހަވުމަށް އެހީއަކަށް ވެއެވެ.\nޑުރާމާގެ އޮނިގަނޑަކީ ޑުރާމާ ބައިކޮށްފައިވާ ގޮތެވެ. ޑުރާމާތައް ބައިކޮށްފައި ހުންނަނީ ފަރުދާ (އެކްޓް) އަށާއި މަންޒަރަށެވެ. ޑުރާމާގައި އޮންނާނެ ފަރުދާގެ ޢަދަދާއި މަންޒަރުގެ ޢަދަދު ކަނޑައަޅަނީ ޑުރާމާލިޔުންތެރިޔާއެވެ.\nގިނަ ފަހަރަށް ޑުރާމާގެ ރޭވުންގަނޑު އޮންނަނީ ކުރުވާހަކައެއް ނުވަތަ ނާވިލެއްގެ ރޭވުންގަނޑާއި ދާދި އެއްގޮތަށެވެ. ރޭވުންގަނޑުގައި ހިމެނެނީ ތަޢާރަފާއި މައްސަލަޖެހުން، މައްސަލައިގެ ކުންނު އަދި މައްސަލަ ހައްލުވުމެވެ. ޑުރާމާ ރާވާފައި އޮންނާނީ ކުރެހުމުގައިވާ ގޮތަށް، މަންޒަރުތައް ކުރިއަށް ދިޔަވަރަކަށް،ޑުރާމާ ފެށޭއިރު އުފައްދާ ޝައުޤުވެރިކަން މައްޗަށް ދާގޮތަށެވެ. އުފެދުނު މައްސަލަ އޭގެ ކުންނަށް ދިޔުމަށްފަހު މަޑުމަޑުން ޝައުޤުވެރިކަން ދަށަށްދާން ފަށައެވެ. އިސާހިތަކު މައްސަލަ ޙައްލުވެ، ޑުރާމާނިމެއެވެ.\nޝަޚްޞިއްޔަތުންނަށް ދިރުންގެނައުމަކީ މުމައްޘިލުންގެ ތަމްސީލުކުރުމުން ޝަޚްޞިއްޔަތުންގެ ސިފަތައް ދައްކުވައިދިނުމެވެ. ލިޔުންތެރިޔާ ކަރުދާހުގައި ގެނެސްދީފައިވާ ޝަޚްޞިއްޔަތު އިސްޓޭޖުމަތީގައި ބެލުންތެރިންނަށް ހުށަހަޅާގޮތް ޑުރާމާއެއް ތަހުލީލުކުރާއިރު ބެލުން މުހިންމެވެ. ޝަޚްޞިއްޔަތުގެ ސިފަތައް ދައްކުވައިދިނުމުގައި ބޭރުގެ ސިފަތަކާއި އެތެރޭގެ ސިފަތައް ދައްކުވައިދެއެވެ. ބޭރުގެ ސިފަތަކުގެ ތެރޭގައި ހިމެނޭނީ ޖިސްމާނީ ސިފަތަކެވެ. އެތެރޭގެ ސިފަތަކުގެ ތެރޭގައި ހިމެނޭނީ ނަފުސާނީ، ރޫޙީ ސިފަތަކެވެ. ވިސްނުމާއި އިޙްސާސްއާއި ޖަޒުބާތެވެ.\nޑުރާމާގައި އަދާކުރާ ދައުރުގެ ގޮތުން ޝަޚްޞިއްޔަތުން ތަފާތުވެއެވެ. ޝަޚްޞިއްޔަތުންގެ ތެރެއިން އިސްކޮށް ރަނގަޅަށް ހުންނާނީ ބަތަލު ނުވަތަ ބަތަލާއެވެ. ބަތަލު ނުވަތަ ބަތަލާއަށް މައްސަލަތައް ކުރިމަތި ކުރުވާނީ ނުބައި ޝަޚްޞިއްޔަތެވެ. މީގެ އިތުރުން އެހީތެރިވާ ޝަޚްޞިއްޔަތުން (ނުވަތަ ސްޓޮކު ކަރެކްޓާޒް) އުޅެއެވެ. އެއީ ބަތަލު ނުވަތަ ބަތަލާގެ އެކުވެރިންނާއި ނުބައި ޝަޚްޞިއްޔަތުގެ ބައިވެރިންނެވެ. އަދި މިނޫނަސް މައިގަނޑު ދައުރެއް އަދާނުކުރާ ޝަޚްޞިއްޔަތުންނަކީ އެހީތެރިވާ ޝަޚްޞިއްޔަތުންނެވެ.\nޑުރާމާގެ މަޢުޟޫޢު އަކީ ބެލުންތެރިންނަށް ޑުރާމާލިޔުންތެރިޔާ ދޭ މެސެޖެވެ. ޑުރެމެޓިކް އައިރޮނީ އަކީ ބެލުންތެރިންނަށް އެނގޭ ޙަޤީޤަތެއް ޑުރާމާގެ ޝަޚްޞިއްޔަތަކަށް ނޭނގި އޮތުމެވެ. ނުވަތަ ބެލުންތެރިންނަށް އެނގިފައި އޮތްގޮތާއި ދިމާއިދިކޮޅަށް ޑުރާމާގެ ޝަޚްޞިއްޔަތަކަށް އެނގިފައި އޮތުމެވެ.\nމިސާލަކަށް؛ އިޑިޕަސް ޑުރާމާގައި، ލައިއޯސްގެެ ޤާތިލަށް އިޑިޕަސް ބަދު ދުޢާކުރެއެވެ. ޙަޤީޤަތަކީ ލައިއޯސްގެ ޤާތިލަކީ، ޚުދު އިޑިޕަސްއަށް ވާކަމެވެ. ނޭނގިހުރެ އަމިއްލަ ނަފުސަށް ބަދުދުޢާކުރެވުނީ އެވެ.\nޑުރާމާގެ މަޤުޞަދު[އުނިއިތުރު ގެންނަވާ]\nރޫމީންގެ ލިޔުންތެރިޔާ ހޮރޭސް އަދަބިއްޔާތާއި މެދު ޚާއްސަކޮށް ޑުރާމާއާއި މެދު ބުނެފައިވަނީ ޑުރާމާގެ ބޭނުމަކީ ހިތްހަމަޖައްސައި ދިނުމާއި އިރުޝާދު ދިނުންކަމަށެވެ. މިއަދާހަމައަށްވެސް ޑުރާމާއާދޭތެރޭ ބެލެވެނީ ހޮރޭސް ބުނެފައިވާ ގޮތަށެވެ.\nޑުރާމާ ބިނާވާ ބައިތައް[އުނިއިތުރު ގެންނަވާ]\nޑުރާމާއެއް ބިނާވަނީ ވިޔުންގަނޑު (ޕުލޮޓް)، ޝަޚްޞިއްޔަތުން (ކަރެކްޓާޒް)، ޙަރަކާތް (އެކްޝަން) އަދި ދެކެވޭވާހަކަ (ޑައެލޮގު) ގެ މައްޗަށެވެ. ހ. ވިޔުންގަނޑު: ވާހަކައިގެ ވިޔުންގަނޑެކޭ އެއްގޮތަށް ޑުރާމާގެ ވިޔުންގަނޑުވެސް އެކުލެވެނީ މައްސަލަޖެހުމާއި، މައްސަލަ ހައްލުވުމާއި ނިމުމުގެ މައްޗަށެވެ. ޑުރާމާގެ ވާހަކަގައި އޮންނަ މައްސަލަ އޮންނާނީ ކުރިއަށް ދިޔަވަރަކަށް ބެލުންތެރިންގެ ޝަޤުވެރިކަން މައްޗަށްދާގޮތަށެވެ. ވިޔުންގަނޑުގައި ހިމެނޭ ޙާދިސާތައް ކުރިއަށް ދާނީ އެއް ޙާދިސާއާއާއި އަނެއް ޙާދިސާ ގުޅެމުންނެވެ. ށ. ޝަޚްޞިއްޔަތުން: ބެލުންތެރިންނަށް އިސްޓޭޖުމަތީގައި ޑުރާމާ ހުށަހަޅައިދޭ ބަޔަކީ ޝަޚްޞިއްޔަތުންނެވެ. ފުންކޮށް ތަރައްޤީކޮށްފައިވާ ފުރިހަމަ ޝަޚްޞިއްޔަތުން ޑުރާމާގައި ހިމަނަންޖެހޭނެއެވެ. ޝަޚްޞިއްޔަތުންގެ ޙަރަކާތްތައް ވާންޖެހޭނީ ބުއްދިއަށް ޤަބޫލްކުރެވޭ ފަދަ ޙަޤީޤަތާއި އެއްގޮތް ޙަރަކާތްތަކަކަށެވެ. ނ. ހަރަކާތް: ޝަޚްޞިއްޔަތުންގެ ޙަރަކާތުން އެއީ ކޮންކަހަލަ ބައެއްކަން ބެލުންތެރިންނަށް ހާމަވާންޖެހޭނެއެވެ. ރ: ދެކެވޭވާހަކަ: ޑުރާމާގެ ވާހަކަ ކުރިއަށް ގެންދިޔުމުގައި ދެކޭވޭވާހަކައަކީ އެންމެ މުހިންމު ބައެވެ. ދެކެވޭވާހަކައިން ޑުރާމާގައި ހިމެނޭ މީހުންގެ އެތެރެއާއި ބޭރުފުށުގެ ސިފަތަށް ހާމަވާނެއެވެ. ޝަޚްޞިއްޔަތުންނާއި ގުޅޭގޮތަށް، ޝަޚްޞިއްޔަތުންގައި ހުންނަ ސިފަތައް ދައްކުވައިދޭ ގޮތަށް ދެކެވޭވާހަކަ ލިޔުން މުހިންމެވެ.\nދިވެހި ޑްރާމާ[އުނިއިތުރު ގެންނަވާ]\nދިވެހި ބަހުން އެންމެ ފުރަތަމަ ޑުރާމާއެއް ލިޔުއްވައި ތަމްސީލުކުރުވީ މުހަންމަދު އަމީން ދީދީ ކަމަށް ވެއެވެ. ދިވެހި ފުރަތަމަ ޑުރާމާގެ ނަމަކީ ފުރިފައި ހުރިއެއްޗެއް ގުޑުގުޑެއް ނާޅާނެއެވެ. މި ޑުރާމާ ތަމްސީލުކުރީ ދާރުލްޢިޤާމާގައި ކިޔަވަންތިބި ދަރިވަރުންނެވެ. މުހަންމަދު އަމީން ހައެއްކަ ޑުރާމާ ލިޔުއްވާފައި ވެއެވެ. މުޙަންމަދު އަމީން ދީދީއަށް ފަހު މުޙަންމަދު ޖަމީލް ދީދީއާއި ސިނަފް އަކީ ދިވެހި އަދަބުގައި ފާހަގަކޮށްލެވޭ ޑުރާމާ ލިޔުންތެރި އަދީބުންނެވެ.\nއަމީނީ ދައުރަށްފަހު ދިވެހި އަދަބަށް އައި ޚަރީފު ދުވަސްތަކަށް ފަހު، ފަސްދޮޅަހުގެ އަހަރުތަކުގައި ދިވެހި ޑުރާމާގެ އެންމެ ފާހަގަކުރެވޭ ޑުރާމާލިޔުން ތެރިޔަކީ ސިނަފްއެވެ. ފަހަކަށް އައިސް ފާހަގަކުރެވުނު ދިވެހި ޑުރާމާއެއްގެ ގޮތުގައި މުންކޮގެ މިއާއޯ ޑުރާމާ ހިމެނޭނެއެވެ.\nއިޖްތިމާޢީ ޑުރާމާ[އުނިއިތުރު ގެންނަވާ]\nއަދަބިއްޔާތަކީ އެއަށް ޒަމާނުގެ އަސަރުކުރާ، ބަދަލުވަމުންދާ އެއްޗެއްކަމުން ޑުރާމާގެ ފަންނަށްވެސް ބަދަލު އަންނަމުންދެއެވެ. މިގޮތުން މުޖުތަމަޢުގެ މައްސަލަތަކާއި ދިރިއުޅުން ވީހާވެސް ޙަޤީޤަތާއި އެއްގޮތަށް ތެދުވެރިކަމާއި އެކު ހުށަހެޅުމުގެ ޝައުޤުވެރިކަން ޔޫރަޕްގެ ޑުރާމާލިޔުންތެރީންގެ ހިތުގައި މީލާދީން ނަވާރަ ވަނަ ޤަރުނުގެ މެދުތެރޭގައި އުފެދުނެވެ. މި ޝައުގުވެރިކަމުގެ ނަތީޖާ އަކަށްވީ ރިއަލިޒަމް އުފެދިގެން އައުމެވެ. އަދަބާއި ފަންނުގައި ރިއަލިޒަމޭ ބުނެވެނީ އިންސާނާގެ ދިރިއުޅުމާއި މުޖުތަމަޢު، އުނިއިތުރު ކުރުމެއްނެތި ޙަޤީޤަތާއި އެއްގޮތަށް ގެނެސްދިނުމަށެވެ. ރިއަލިޒަމާއި އެކު މުޖުތަމަޢުގެ މައްސަލަތައް ދައްކުވައިދޭ، އިޖްތިމާޢީ ޑުރާމާ (ސޯޝަލް ޑުރާމާ) އުފެދިގެން އައެވެ.\nމުޖުތަމަޢުގެ މައްސަލަތައް ދައްކުވައިދޭ، އިޖްތިމާޢީ ޑުރާމާގެ އެންމެ އަރާހުރި ޑުރާމާލިޔުންތެރިންގެ ތެރޭގައި ނޯވޭގެ ހެންރިކް އިބްސެން ހިމެނެއެވެ. ހެންރިކް އިބްސެންގެ ޑުރާމާތަކާއި އެކު މިޒަމާނުގެ ތިއޭޓަރ ނުވަތަ ޑުރާމާގެ ފަންނު އުފެދިގެން އައި ކަމަށް ބެލިދާނެއެވެ. އެހެނީ، ޙަޤީޤަތާއި އެއްގޮތް އިޖްތިމާޢީ ޑުރާމާތަކުގެ މަގުބޫލުކަން އިތުރުވެ، ޑުރާމާގެ މި އުސްލޫބު ޔޫރަޕްގެ ޑުރާމާލިޔުންތެރިން އިބްސެން އަށްފަހު ނަކަލުކުރަން ފެށިއެވެ. އެއާއި އެކު ޑުރާމާލިޔުންތެރީންގެ އައު ޖީލެއް ޔޫރަޕްގައި އުފެދުނެވެ.\nޙަޤީޤަތާއި އެއްގޮތް އަދަބިއްޔާތުގެ ޙަރަކާތަށް (ނުވަތަ ރިއަލިޒަމަށް) ފަހުވެސް އަދަބިއްޔާތުގެ ތަފާތު ޙަރަކާތްތައް ތަޢާރަފްވަމުން ދިޔައެވެ. ނަތީޖާއެއްގެ ގޮތުން ޑްރާމާގެ އަދަބުވެސް ތަފާތުވަމުން ދިޔައެވެ.\nޑުރާމާ ލިޔުމަށް އެހީއެއް[އުނިއިތުރު ގެންނަވާ]\nލިޔަން ފެށުމުގެ ކުރީން ލިޔާނެގޮތް ރާވާށެވެ. ލިޔާނެގޮތް ރާވައި ޚިޔާލު އުފެއްދުމަށްޓަކައި ތިރީގައި މިވާ ސުވާލުތައް އުފައްދައި އެއަށް ޖަވާބު ހޯދާށެވެ. ހ. މައިގަނޑު ޝަޙްޞިއްޔަތަކީ ކާކުހެއްޔެވެ؟ ށ. އޭނާ ބޭނުންވަނީ ކޮންކަމެއް ހެއްޔެވެ؟ ނ. އޭނާ ބޭނުންވާ ކަންތައް ހޯދައި ގަތުމުގައި ދިމާވި ތުރާލަކީ ކޮބައި ހެއްޔެވެ؟ ރ. އޭނާ ބޭނުންވާ ކަންތައް ހޯދައި ގަތުމަށް ބޭނުންކުރާ އުކުޅަކީ ނުވަތަ ވަސީލަތަކީ ކޮބައިހެއްޔެވެ؟ ބ. ބޭނުންވާ ކަންތައް ހޯދައި ގަތުމުގައި އޭނާ ކާމިޔާބު ހޯދާހެއްޔެވެ؟ ޅ. ދިމާވި ތުރާތައް ހައްލުކުރުމުގައި ދިމާވި ދަތިތަކުގެ ސަބަބުން އޭނާގެ ދިރިއުޅުން ބަދަލުވީ ކިހިނެއްހެއްޔެވެ؟\nފިޔަވަޅު 1 ލިޔަން ގަސްތުކުރާ ޑުރާމާގެ އަމާޒަކީ ކޮބައިހެއްޔެވެ؟ ކޮންމެ ވާހަކައެއްވެސް ކިޔައިދޭންޖެހޭ ސަބަބެއް އޮންނާނެއެވެ. ކަލޭގެ ވާހަކަ ކިޔައިދޭން ޖެހޭ ސަބަބަކީ ކޮބައި ހެއްޔެވެ؟\nމިސާލަކަށް: ކަލޭ ލިޔަން ގަސްތުކުރާ ޑުރާމާއިން ދައްކުވައިދޭން ބޭނުންވަނީ ފުރާ ޢުމުރުގެ ޔަތީމު ދެކުދިންގެ ދިރި އުޅުމުގައި ދިމާވާ ދަތި އުނދަގޫތަކެވެ.\nފިޔަވަޅު2ފިޔަވަޅު 1 ގައި ދީފައިވާ މިސާލުގައި އެވާ ޚިޔާލު އިތުރަށް ފުޅާކުރާށެވެ. މިފަހަރު ވިޔުންގަނޑުގެ ޚުލާޞާއެާއެް ލިޔެލާށެވެ. ޚުލާޞާގައި ފެށުމެއް، މައިގަނޑެއް، އަދި ނިމުމެއް ގެންނަން ވާނެއެވެ.\nމިސާލަކަށް: ކަލޭ ލިޔަން ގަސްތުކުރީ ފުރާޢުމުރުގެ ޔަތީމުކުއްޖެއްގެ ޙަޔާތުން ދުވަހެކެވެ. އެ ދުވަހަކީ އޭނާގެ ބަލި ކޮއްކޮއަށް ބޭނުންވާ މުހިންމު ބޭހެއް ގަތުމަށް ބޭނުންވާ ފައިސާ ހޯދުމަށް މަޖުބޫރުވެގެން، އޭނާ ފިހާރަޔަކުން ވައްކަންކުރި ދުވަހެކެވެ. ފިހާރައިން ވައްކަންކޮށްގެން ނުކުންނަނިކޮށް ފިހާރައިގެ ފާރަވެރިން އޭނާ ހިފަހައްޓައި ފުލުހުންނާއި ޙަވާލުކުރެއެވެ.\nފިޔަވަޅު3ތިޔަ ލިޔުނު ލިޔުމުން މިބުނާ ބައިތައް ފާހަގަކުރާށެވެ. i.\tމަޢުޟޫޢު ii.\tޙާދިސާ ހިނގާތަން (ޑުރާމާގެ ވެށި) iii.\tޝަޚްޞިއްޔަތުން iv.\tވިޔުންގަނޑު\nމިސާލަކަށް: ކަލޭ ލިޔަން ތިޔަ ފެށި ޑުރާމާއިން ދައްކުވައިދެނީ ފުރާޢުމުރުގެ ޔަތީމު ދެކުދީންގެ ދަތި ދިރިއުޅުމެވެ. (ޔަތީމު ދެކުދީންގެ ދަތި ދިރިއުޅުން؛ މިއީ މަޢުޟޫޢު އެވެ.) ކަލޭ އެ ދެބެންގެ ދިރިއުޅުން ދައްކުވައިދެނީ ދޮށީ ކުއްޖާގެ ޙަޔާތުން އެއް ދުވަސް ހުށަހަޅައިގެންނެވެ. (ދޮށީ ކުއްޖާއަކީ މައި ޝަޚްޞިއްޔަތެވެ.) ވާހަކައިގައި އުޅޭ އިތުރު މީހުންނަކީ، ކޮއްކޮ، ޑަކުޓަރު، ފިހާރައިގެ ފާރަވެރިން، ފުލުހުންނެވެ. (މިއީ އެހީތެރިވާ ޝަޚްޞިއްޔަތުންނެވެ.) ހާދިސާތައް ހިނގަނީ ކުލިނިކެއްގެ ތެރޭގައާއި ފިހާރައެއްގައި، އަދި ފުލުސް އޮފީހުގައެވެ. (މިއީ ޑުރާމާގެ ވެއްޓެވެ.) ޙާދިސާތައް ގުޅެމުން ދިޔުމަކީ ވިޔުންގަނޑެވެ.\nފިޔަވަޅު4ކަލެޔަށް މިހާރު ތިޔަ އޮތީ ރަނގަޅަށް ލިޔަން ފަށައިގަނެވިފައެވެ. ވިޔުންގަނޑުގައި ހިމެނޭ ޙާދިސާތައް ހިނގާނެ ގޮތް ތަރުތީބުކުރާށެވެ. މިގޮތުން ހިނގާނީ ކޮން ޙާދިސާތަކެއްކަން ކަނޑައަޅާށެވެ. އެ ޙާދިސާތައް ހިނގާނީ ކިހިނެއްކަމާއި ކޮންއިރަކުކަންވެސް ކަނޑައަޅާށެވެ.\nޝަޚްޞިއްޔަތުން ބޭނުންކޮށްގެން ވާހަކަ ކުރިއަށް ގެންދާށެވެ. ޝަޚްޞިއްޔަތުންތައް ތަރައްޤީކުރާށެވެ. ޑުރާމާ ކިޔާމީހާއަށް އެއީ ކޮންބައެއްކަން އެނގޭވަރަށް އެމީހުންގެ މިޒާޖާއި އިތުރު ސިފަތައް ހުށަހަޅާށެވެ.\nލިޔަމުން ދާއިރު ދެކެވޭވާހަކަ އަށް ސަމާލުކަން ދޭށެވެ. މޮޅު، ފިޠުރީގޮތްހުރި ދެކެވޭވާހަކައެއް ލިޔުން އެއީ ޑުރާމާލިޔުންތެރިނަށް ކުރިމަތިވާ އެންމެބޮޑު ގޮންޖެހުމެވެ. ކުރިންވެސް ބުނިފަދައިން ޑުރާމާގެ ވާހަކަ ކުރިއަށް ގެންދާނީ ޝަޚްޞިއްޔަތުން ބޭނުންކޮށްގެންނެވެ. ވީމާ ދެކެވޭވާހަކަޔަކީ މުހިންމުބައެކެވެ. މީގެ އިތުރަށް އިސްޓޭޖުގެ މަންޒަރުތައްވެސް ޑުރާމާގެ ވާހަކަ ކުރިއަށް ގެންދިޔުމުގައި މުހިންމެވެ. ސަބަބަކީ އިސްޓޭޖު މަންޒަރުތަކުން ވަރަށްގިނަ ކަންތައްތައް ދޭހަވާނެތީއެވެ.\nފިޔަވަޅު5ލިޔުނު ޑުރާމާ ފާޑުކިޔުމުގެ ނަޒަރަކުން ކިޔާށެވެ. އެއަށްފަހު ތިރީގައި މިވާ ސުވާލުތައްކުރާށެވެ. i.\tޑުރާމާގެ ފެށުން އޮތީ ބެލުންތެރިން ޝައުޤުވެރިވާ ގޮތަށް ހެއްޔެވެ؟ ii.\tވާހަކަ ރަނގަޅަށް ކިޔައިދެވުނު ހެއްޔެވެ؟ ބެލުންތެރިންނަށް ވާހަކަ ރަނގަޅަށް ދޭހަވާނެހެން ހީވޭ ހެއްޔެވެ؟ iii.\tމަންޒަރުތައް ރަނގަޅަށް ގެނެސްދެވިފައިިވޭ ހެއްޔެވެ؟ ޝަޚްޞިއްޔަތުން ރަގަޅަށް ހުށަހެޅިފައި ވޭހެއްޔެވެ؟ iv.\tނިމެންދެން ޝައުޤުވެރިކަން ހިފެހެއްޓިފައިވޭހެއްޔެވެ؟ v.\tޑުރާމާގައި ވާ މައްސަލަ ކޮޅެއްގައި ޖައްސާ ނިންމުނު ހެއްޔެވެ؟\nހިތްހަމަނުޖެހޭނަމަ އަލުން ލިޔާށެވެ. ޝަޚްޞިއްޔަތެއް އުނިކުރުމުން ނުވަތަ އިތުރުކުރުމުން ފުރިހަމަވާނެހެން ހީވާނަމަ އެގޮތަށް ކަންތައްކުރާށެވެ.\n[ކަވާސާ.ކޮމް] ގައި ޢަލީ އިސްމާޢީލް ލިޔުއްވާފައިވާ ލިޔުމެއް\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 22 ފެބްރުއަރީ 2008، 19:11 ގައެވެ.


BREAKING NEWS: 5.5 Kilo Ge Masthvaathakethi Addu In Athulaigenfi - Vaguthu\nއައްޑޫ ސިޓީއަށް ގދ.ތިނަދޫން ގެންދިޔަ 5.5 ކިލޯގެ މަސްތުވާތަކެތި އަތުލައިގެންފިއެވެ.\nކޮމިޝަނަރ އޮފް ޕޮލިސް މުހައްމަދު ހަމީދު ދެންމެ ކުރެއްވި ޓްވީޓެއްގައި ވިދާޅުވީ އޮޕަރޭޝަން ފުލުހުންނާއި އައްޑޫ ސިޓީގެ އިންޓެލް ފުލުހުން އަދި ސިފައިން ރޭ ކުރިއަށް ގެންދިޔަ އޮޕަރޭޝަނެއްގައި 5.5 ކިލޯގެ ހެރޮއިން އަތުލައިގަނެ، ހަ މީހަކު ހައްޔަރު ކޮށްފައިވާ ކަމަށެވެ.\nމިއޮޕަރޭޝަނާއި ގުޅޭ އިތުރު އެއްވެސް ތަފްސީލެއް ފުލުހުން އަދި ހާމަކޮށްފައެއް ނުވެއެވެ. އެހެންކަމުން މަސްތުވާތަކެއްޗާއި އެކު ހައްޔަރު ކުރި މީހުންގެ މައުލޫމާތެއް އަދި ނޭނގެއެވެ. އަދި އެމީހުން ހައްޔަރު ކުރީ ކޮންތަނަކުން ކަމެއް ވެސް މިހާތަނަށް ފުލުހުން ސާފުކޮށް ދީފައެއް ނުވެއެވެ.\nފަހަކަށް އައިސް ބޮޑެތި އަދަދުތަކުގެ މަސްތުވާތަކެތި ފުލުހުން ގެންދަނީ ތަފާތު އޮޕަރޭޝަންތަކުގައި އަތުލައިގަންނަމުންނެވެ. ނަމަވެސް އޭގެ ތެރެއިން ބައެއް މައްސަލަތަކުގައި ފުލުހުން އަމަލު ކޮށްފައި އޮންނަ ގޮތުން ގިނަ ބަޔަކު ދަނީ ޝަރީޢަތުގެ މަރުހަލާގައި މިނިވަން ވަމުންނެވެ.\nޖޫން 30, 2020 14:02\nއަނެއްކާ ރޯޔަލް ފެމެލީގެ ބައެއްބާ އެހެއްވީރު މިހާރު ތި މީހުން ތިބޭނީ ދޫކޮންލާފަ އަދި ތި ވާހަކަ ދެއްކި ބަޔަކު މިހާރު ތިބޭނީ ހައްޔަރުކޮންފަ މީ މި ޤައުމުގެ ހާލަތު\nޖޫން 30, 2020 16:36\nލަސްނުކޮށް އަވަހައް ދޫކޮށްލާ ކިހާބޮޑު ނުހޮރޮއްޕާނެއް މީދެން ނުކުޅެދޭ ސަރުކާރު


މެންޗެސްތަރ ސިޓިން ރޭ ކަރަބާއޯ ކަޕް ކާމިޔާބު ކޮށްފި 2020\nމެންޗެސްޓަރ ސިޓީން ޖެހިޖެހިގެން3ވަނަ ފަހަރާ ކަރަބާއޯ ކަޕް ކާމިޔާބުކޮށްފި\n2 މާރިޗު 2020, 7:10 |\nއިއްޔެ ކުޅެވުނު އިނގިރޭސި ކަރަބާއޯ ކަޕްގެ ފައިނަލް މެޗު 2-1 ކާމިޔާބުކޮށް މެންޗެސްޓަރ ސިޓީން ޖެހިޖެހިގެން3ވަނަ ފަހަރާ ކަރަބާއޯ ކަޕް ކާމިޔާބުކޮށްފިއެވެ. ފައިތުވި 2019 އަދި 2018ގައި ވެސް މިމުބާރާތުގެ ޗެމްޕިއަނުންނަކީ ސިޓީއެވެ. ވެމްބްލީ ސްޓޭޑިއަމްގައި ރޭ ކުޅެވުނު ފައިނަލްގައި ސިޓީއާއި ވާދަކުރީ އެސްޓަން ވިލާއެވެ.\nމިއީ ކުރީގެ އީއެފްއެލް ކަޕެވެ. ސްޕޮންސަރުގެ ނަން ލައިގެން މުބާރާތް ބަދަލުކުރީ 2018 ވަނަ އަހަރު އެވެ. މިއީ ކޮންމެ އަހަރަކު އިނގިރޭސި ވިލާތުގެ ޕްރިމިއަރ ލިގުގެ އެކި ޑިވިޒަން ތަކުގައި ކުޅޭ 92 ޓީމުގެ މެދުގައި ކުޅޭ ނޮކްއައުޓު މުބާރާތެކެވެ.\nރޭގެ ހޯދި ތައްޓާއި އެކު ސިޓީގެ ކޯޗު ޕެޕް ގާޑިއޯލާގެ ކޯޗުކަމުގައި ދަށުން އެޓީމުން ކާމިޔާބު ކުރީ މިއީ ބޮޑު6ވަނަ ތައްޓެވެ.\nކޯޗު ގާޑިއޯލާ ޓިމަށް ބޮޑު6މުބާރާތް ކާމިޔާބުކޮށްދީފި\nފާއިތުވި ދެ ސީޒަނުގައި ވެސް އިނގިރޭސި ޕްރިމިއަރ ލީގު ކާމިޔާބުކުރި ސިޓީ މިފަހަރު އޮތީ ލީގުގެ2ވަނާގައި ލިވަރޕޫލަށްވުރެ 22 ޕޮއިންޓް ފަހަތުގައެވެ.\nނުމުނު ހަފުތާގެ ޗެމްޕިއަންސް ލީގުގެ ނޮކްއައުޓް ސްޓޭޖުގެ ފުރަތަމަ ލެގުގައި ސިޓީން ވަނީީ އެމުބާރާތުގެ އެންމެ ކާމިޔާބު ޓީމު ކަމަށްވާ ރިއާލް މެޑްރިޑް 2-1 ބަލިކޮށްފައެވެ.\nނަމަވެސް މިވަގުތު މެނޗެސްޓަރ ސިޓީ އޮތީ ޔޫރަޕްގެ ފުޓްބޯޅަ އިދާރާގެ މުބާރާތްތަކުން2އަހަރު ދުވަހަށް ސަސްޕެންޑް ކުރުމާއެކު ބޮޑު ޖޫރިމާއިނާއެއް ކޮށްފައެވެ. އެއީ ޗެމްޕިއަންސް ލީގާއި ޔޫރޮޕާ ލީގުންނެވެ. ސިޓީން ވަނީ މިމައްސަލަ ސްވިޒަލޭންޑްގައި ހުންނަ ބައިނަލް އަގުވާމީ ސްޕޯރޓްސް ކޯޓުގައި އެޕީލް ކޮށްފައެވެ. މިމައްސަލަ ސިޓީއަށް ކާމިޔާބު ނުވެއްޖެނަމަ އެޓީމު ޔޫރަޕުގެ މުބާރާތްތަކުން ބާކީ ކުރެވޭނެއެވެ.\nސިޓީގެ މައްސަލައަކީ ފީފާ ފައިނޭންޝަލް ފެއަރ ޕްލޭ އުސޫލާއި ޚިލާފަށް ޓީމުގެ ޚަރަދުތައް ކުރުމާއި އަދި އެކަން ސިއްރުކުރުމެވެ. ޔޫއެފާގެ އިތުރުން ޕްރިމައިރ ލީގުން ވެސް މިމައްސަލަ ބަލަމުން އަންނަ ކަމަށް ވެއެވެ. ޕްރިމިއާ ލީގުން ސިޓީގެމައްޗަށް އެކަން ސާބިތުވެއްޖެނަމަ އެޓީމުގެ ލީގު ޕޮއިންޓް އުނިކުރާނެކަމަށް ބެލެވެއެވެ.replica rolex rolex stainless steel replica\nއިތުރު ލިޔުންކަރަބާއޯ ކަޕްއިނގިރޭސި ފުޓުބޯޅަމެންޗެސްޓަރ ސިޓީ\nTags: ކަރަބާއޯ ކަޕް, އިނގިރޭސި ފުޓުބޯޅަ, މެންޗެސްޓަރ ސިޓީ


SunOnline: Muizzu Maaliyathu committee ah dhogu mauloomaathu dhin mahsala polihah\nމުއިއްޒު މާލިއްޔަތު ކޮމިޓީއަށް "ދޮގު މައުލޫމާތު ދިން" މައްސަލަ ޕޮލިހަށް\nމުހައްމަދު މުޒައްޔިން ނާޒިމް 02 Dec 2019, 11:47\nނޫމަޑި މައްސަލައިގައި ކުރީގެ ހައުސިންގް މިނިސްޓަރު ޑރ. މުހައްމަދު މުއިއްޒު ރައްޔިތުންގެ މަޖިލީހުގެ މާލިއްޔަތު ކޮމިޓީއަށް ހާޒިރުކުރުން --- ސަން ފޮޓޯ/ އަހްމަދު އަވްޝަން އިލްޔާސް\nބަދަލުގެ ގޮތުގައި ނޫމަޑި ރިސޯޓްސް އެންޑް ރެސިޑްންސްއަށް 845 މިލިއަން ރުފިޔާ ދިން މައްސަލާގައި މައުލޫމާތު ސާފުކުރުމަށް ކުރީގެ ހައުސިންގެ މިނިސްޓަރު ޑރ މުހައްމަދު މުއިއްޒު މާލިއްޔަތު ކޮމިޓީއަށް ހާޒިރު ކުރުމުން، އެ ކޮމިޓީއަށް ދޮގު މައުލޫމާތު ދިން މައްސަލަ ޕޮލިހަށް ހުށަހަޅަން ކޮމިޓީއިން ނިންމައިފި އެވެ.\nނޫމަޑި މައްސަލައިގައި އެގްރިމަންޓް ބާތިލް ކުރިއިރު އޭރު ހައުންސިން މިނިސްޓަރަކަށް ހުންނެވި، މުއިއްޒު ކޮމިޓީއަށް ހާޒިރުކޮށް ވަނީ ސުވާލުކޮށްފަ އެވެ. އޭނާ ހާޒިރު ކުރީ، އެ މައްސަލައިގައި ނޫމަޑިއާ އެއްކޮޅަށް އާބިޓްރޭޝަންގައި ބަޔާން ދިން ކަމަށް ބުނެ އެވެ.\nމިއަދު ބޭއްވި ކޮމިޓީ ބައްދަލުވުމުގައި، ހުޅުދޫ ދާއިރާ މެމްބަރު އިލްޔާސް ލަބީބް ވިދާޅުވީ، ކޮމިޓީއަށް ހާޒިރުވެ، މުއިއްޒު އިތުރުފުޅު ހައްދަވާފައިވާ ކަމަށެވެ. އެގޮތުން އޭނާ ހުށަހެއްޅުވީ، އެ މައްސަލަ ތަހުގީގު ކުރުމަށް ފުލުހަށް ހުށަހެޅުމަށެވެ.\nއެ ހުށަހެޅުމަށް ތާއީދު ކުރެއްވީ، ދާންދޫ ދާއިރާ މެމްބަރު ޔައުގޫބެވެ.\nހުށަހެޅުން ފާސްވީ ކޮމިޓިއަށް ވަޑައިގެންނެވި ހުރިހާ މެމްބަރުންގެ އިއްތިފާގުންނެވެ.\nމިދިޔަ މަހު ހަތަރު ވަނަ ދުވަހު ބޭއްވި މާލިއްޔަތު ކޮމިޓީގެ ބައްދަލުވުމުގައި މުއިއްޒު ވިދާޅުވީ، އާބިޓްރޭޝަނަށް ބަޔާން ދިނީ، އެ މައްސަލައިގައި ކުރިން ދީފައިވާ ބަޔާންތަކެއްގައި އޭނާއާ މެދު ދައްކާވައިފާ ދޮގު ވާހަކަތަކެއްގެ ހަގީގަތް ހާމަކޮށްދިނުމަށް ކަމަށެވެ. ނަމަވެސް އެ ބަޔާން ހަވާލު ކުރީ ކޮން ފަރާތަކާކަމެއް ނޭނގޭ ކަމަށް އޭނާ ވިދާޅުވި އެވެ. އަދި މުއިއްޒު ވިދާޅުވީ، އޭނާ އެއްވެސް ބަޔަކާ އެއްކޮޅަށްވެސް އަދި ދެކޮޅަށްވެސް ބަޔާން ދީފައި ނުވާނެ ކަމަށެވެ.\nމަޖިލީހުގެ ގަވައިދުގައިވާ ގޮތުން، މަޖިލީހަށް މިހާކު އައިސް ވާހަކަ ދައްކަވަން ވާނީ ތެދު ބަހުންނެވެެ. އަދި ދޮގު މައުލޫމަތު ދީފި ނަމަ އެއީ ކުށެށް ކަމަށް ގައިވައިދުގައި ބުނެެ އެވެ.\nއީވާގެ ވަރުގަދަ ބަހުގެ ހަމަލާތަކެއް ޑރ. އިޔާޒަށް